
ПРЕДГОВОР ОТ АВТОРА 


Традицията повелява в този предговор да ви занимавам със себе си. 
Традицията учи, че в една книга-игра не може да има произволни обрати 
на сценария, груб език или жени с кубинки, които пият бира. Градицията 
не е чувала за пънкарска или профеминистична книга-игра. 

Е, традицията е онова, което правехме едно време. 


Благодаря на Лори Пети от „Момичето танк" за вдъхновението, Въпреки 
че не съм гледал филма; на Л.Р.Хабърд и преводача му на български език - 
за „бибипкащия" номер, благодарение на който родителите ви няма да ме 
дадат под съд; на Георги Армянов и приятелите си - за жаргона; на вас - 
за вниманието. 


Робърт Блонд 


ЛЕГЕНДА ЗА НОВАЦИ 


Както може би си разбрал от заглавието, следващите няколко страници не 
са задължителни за четене. Ако четенето те изнервя, можеш да ги 
прескочиш (отиваш направо на раздел ОБЩИ ПРАВИЛА), поемайки риска 
да не схванеш нешо по-нататък, което и без това няма да е чак толкова 
важно. 

Тук ли си още? Чудесно. 

Действието на „Пустинен огън" се развива, не особено изненадващо, в 
една пустиня. Из пустинята щъкат разни твари. Тварите се различават по 
един основен признак: някои карат танкове, а някои - не. Ти си от първия 
вид. За съжаление не мога да те опиша по-подробно, защото героя си ще го 
измислиш сам малко по-късно. За още по-голямо съжаление, в българския 
език всяко по-дълго изказване задължително се обвързва с мъжки или 
женски род. Както сам ще видиш, опитал съм се да избегна всякаква 
дискриминация в тази книга, но ако прочетеш отново този текст от 
началото дотук, ще преброиш четири места, където трябваше да избирам 
между един от двата рода: „разбрал"/, разбрала", „героят"/„героинята", 
„сам/сама", последното - два пъти. Избрал съм мъжки род само защото 
книгите-игри все пак са по-популярни сред момчетата, но искам 
предварително да се извиня на всички читателки, както и на тези от вас, 
независимо от пола им, които ще използват жена за героиня в играта. 
По-нататък: из пустинята са пръснати поселища, които съм нарекъл 
полиси. Жителите на повечето се управляват сами, но някои полиси са 
предпочели да се обединят в нещо подобно на държави, за да си помагат 
взаимно. Така територията на пустинята е разделена на три части: Съюза 
на свободните поселища (ССП), Райха и Ничия земя, жителите на която не 
принадлежат към нито едно от двето обединения. Действието на играта 
може да се отнесе във всяка от тези три части, защото границите между 
тях почти няма значение за пьтуващия. 

Друга моя измишльотина са така наречените „агенции", които 
представляват нещо средно между частна армия и полиция. Агенцията на 
Съюза на свободните поселища (АССП) и Частната армия на Райха (ЧАР) 
защитават интересите на съответните обединения и действат с най-голям 
авторитет на съответната територия. „Деца на любовта" е друга голяма 
агенция, която не е обвързана с тях; развила се от феминистична 
групировка, тя е разширила дейността си, но основната й цел продължава 
да е защитата на женските права и интереси, обикновено - с насилствени 
средства. Последната организация с глобално значение е „Горски вятър", 
най-популярна сред „скитниците" (хората, които пьтуват постоянно, без да 
се заселват в никой полис, и за разлика от „чергарите" се движат сами). 
Мистичната окраска на идеите на „Горски вятър" кара жителите на 
полисите да се отнасят към скитниците с недоверие и неприязън. 


Последното нещо, което трябва да ти обясня, са есп-способностите, които 
ще притежава твоят герой: „Ясен" означава човек с ненормално висока 
чувствителност и някои екстрасензорни възприятия - в практически план 
това ти помага да узнаваш намеренията на непознати хора и да усещаш 
човешко присъствие, дори и да не виждаш човека. „Рандомайзър" се 
нарича човек, когото теорията за вероятностите е изпуснала от поглед - 
подобни хора обикновено са доста добри в хазартните игри и случайно се 
натъкват на полезни неща там, където за другите няма нищо. 
„Повелител" е човек с воля, по-силна от тази на обикновените хора, 
който при определени обстоятелства може да я използва, за да ги накара да 
действат така, както той иска. 

Вече знаеш за моята пустиня толкова, колкото и аз самият. Време е да 
прочетеш раздел ОБЩИ ПРАВИЛА. 


ОБЩИ ПРАВИЛА 


ГЕРОЯТ. Героя си ще измислиш съвсем сам и с толкова подробности, 
колкото сметнеш за необходимо: име, физически данни, биография, любим 
лаф и т.н. Задължителните различителни признаци, които трябва да 
притежава, са три: принадлежност към някоя агенция (АССП, ЧАР, „Деца 
на любовта" или „Горски пожар"), есп-способности (ясен, повелител или 
рандомайзър) и пол (мъжки или женски, както се досещаш). Изборът си по 
тези три признака нанеси в раздел ЗАПИС в началото на книгата или на 
отделен лист. Ако обичаш примерите, ето ти един примерен герой: 
Глухарче, 23 год., скитник, обича Бьорк, носи черни кожени панталони и 
жълти кубинки, девизът й е „Пука ми на шишарката"; агенция „Деца на 
любовта", ясна, жена. Зацепваш ли? 


КОЕФИЦИЕНТИТЕ. Най-често точките ти за енергия, скорост, мощ и 
устойчивост ще се отнасят до танка ти, а не до героя, но и обратното не е 
изключено Започваш с 20 точки, които можеш да разпределиш както 
искаш и да нанесеш в ЗАПИС. Единственото правило в случая е, че за 
разлика от останалите коефициенти, точките ти за енергия не могат да 
бъдат нула (а, както се досещаш, ако паднат до толкова по време на играта, 
това означава, че героят ти е хвърлил топа и трябва да започнеш отначало). 
Ето ти едно примерно подреждане: енергия - 6, скорост - 7, мощ - 3, 
устойчивост - 4. 


ПАЗАРУВАНЕТО. Изключително важна част от играта. Във всяко 
населено място има магазин на всемогъщата корпорация 5пеП-1ВМ, където 
можеш да купиш неограничен брой от всяко от изброените по-долу неща 
(ако имаш пари, разбира се. Не важат никакви кредитни карти) или да 


процндаш някое от тях НА ПОЛОВИН ЦЕНА, ако прецениш, че не ти 
трябва. Всяко от тях пряко влияе на коефициентите ти. (Ще си позволя да 
ти дам съвет - използвай пълноценно възможностите да продаваш! Често 
излиза по-изгодно да се прекараш финансово, но да замениш прекомерно 
многото си точки за мощ, например, за точки енергия.) 


СТОКИТЕ: 
Стока Цена > Точкова стойност 

Биокапсула 400х | енергия + 2 
Основен ремонт 1200х | енергия + 10 
Ускорител 300х | скорост + 2 
Турбо 900х | скорост + 10 
Лазер 200х | мощ + 2 
Ракети 900х мощ + 10 
Броня 400х | устойчивост + 2 
Титанов щит 1200х устойчивост + 10 


Започваш играта със спестявания в размер на 5 800х ( едно пояснение: „х" 
значи „хиляди" и замества трите нули ), които те съветвам да изхарчиш 
още преди да си започнал същинската игра, т.е. сега. Например: за тях 
можеш да си купиш един ускорител и два лазера. Точките ти за скорост се 
увеличават с 2, тези за мощ - с 4, ити остават 4 100х за бира. 

Когато си готов с проучването на правилата и съставянето на ЗАПИСа, 
премини на УВОД. 


ПРАВИЛА ЗА УЧАСТНИЦИ 


Това, че премина успешно теста, ти дава възможност да използваш картата 
на участник в края на книгата. Тя има три основни предимства: 

- квадратчето със звездичката означава последното известно разположение 
на човека на 5ПеП-1ВМ. 

- квадратчетата с хикс означават сектори, където е по-добре да не ходиш. 

- зачертаните квадратчета означават границите между ССП, Ничия земя и 
Райха (отляво надясно), а тези с буквата „П" - секторите, в които има 
полиси или псевдополиси. 

Започваш играта от сектори 1, 10, 91 или 100 по избор (т.е. от един от 
четирите ъгъла на картата) и имаш право да се преместваш с едно 
квадратче по права линия или по диагонал. Бих те посъветвал да 
отбелязваш маршрута си с молив по картата, за да не се объркаш. При 
всеки ход прочиташ съответния епизод (става дума за стоте, номерирани 
от К1 до К 100), а когато там има препратка към обикновените епизоди 
(номерирани от | до 228), след приключването и се връщаш върху картата 
на сектора, от който си я напуснал. (За тези, които са чели „Синът на 
пустинята" - епизоди К 1 - К 100 са „игровото пространство" на картата ) 
Героите и приключенията от съответните сектори се появяват отново при 
повторно преминаване само ПО ТВОЕ ЖЕЛАНИЕ. 


Първи пример: срещаш добре охраняван керван и ти се приисква да го 
обереш, но не си достатъчно въоръжен за това. Какво правиш ли? 
Обикаляш известно време, събираш пари, отбиваш се в най-близкия полис, 
за да се въоръжиш и се връщаш на сектора с кервана, който „още си етам". 
Втори пример: сблъскваш се с враждебно настроен скитник и след тежка 
битка го унищожаваш. Ако по някаква причина искаш отново да преминеш 
през този сектор, считаш скитника за унищожен и третираш сектора като 
празен, за да не се биеш пак с него. Чаткаш ли? 

Ако си разбрал правилата, можеш да започваш от някой ъгъл на картата. 
Вместо пожелание за успех, ще ти дам един безплатен съвет: записвай си 
какво има на различните сектори, за да можеш по-късно да се върнеш и да 
си го вземеш - като „по-късно" може да означава и „при следващата игра". 


ПРАВИЛА ЗА НЕУЧАСТНИЦИ 


Това, че не изкара теста, те задължава да използваш картата за 
неучастници непосредствено след този раздел. Както виждаш, картата е 
абсолютно празна, което си има и едно предимство: можеш да си я 
попълниш сам, докато се движиш по нея и да се чувстваш като истински 
откривател. Основният й недостатък се състои в това, че като нищо можеш 
да се нацепиш в някой сектор, където е по-добре да не ходиш. 

Започваш играта от сектори 1, 10, 91 или 100 по избор (т.е. от един от 
четирите ъгъла на картата) и имаш право да се преместваш с едно 
квадратче по права линия или по диагонал. Бих те посъветвал да 
отбелязваш маршрута си с молив по картата, за да не се объркаш. При 
всеки ход прочиташ съответния епизод (става дума за стоте, номерирани 
от К1 до К 100), а когато там има препратка към обикновените епизоди 
(номерирани от | до 228), след приключването й се връщаш върху картата 
на сектора, от който си я напуснал. (За тези, които са чели „Синът на 
пустинята" - епизоди К 1 - К 100 са „игровото пространство" на картата.) 
Героите и приключенията от съответните сектори се появяват отново при 
повторно преминаване само ПО ТВОЕ ЖЕЛАНИЕ. 


Първи пример: срещаш добре охраняван керван и ти се приисква да го 
обереш, но не си достатъчно въоръжен за това. Какво правиш ли? 
Обикаляш известно време, събираш пари, отбиваш се в най-близкия полис, 
за да се въоръжиш и се връщаш на сектора с кервана, който „още си е там". 
Втори пример: сблъскваш се с враждебно настроен скитник и след тежка 
битка го унищожаваш. Ако по някаква причина искаш отново да преминеш 
през този сектор, считаш скитника за унищожен и третираш сектора като 
при празен, за да не се биеш пак с него. Чаткаш ли? 

Ако си разбрал правилата, можеш да започваш от някой ъгъл на картата. 
Вместо пожелание за успех, ще ти дам един безплатен съвет: записвай си 
какво има на различните сектори, за да можеш по-късно да се върнеш и да 
си го вземеш - като „по-късно" може да означава и „при следващата игра". 

ГЕРОЙ: 
Агенция: 
Есп-способности: 
Пол: 


КОЕФИЦИЕНТИ: 
Енергия: 

УВОД 


Една общоприета истина в света на бъдещето гласи: „Винаги е добра идея 
да си държиш очите отворени." Като повечето общоприети истини в света 
на бъдещето и тази е резултат не на сложни философски разсъждения, а е 
извадена направо от живота. Стомахът иска храна, резервоарът - нафта, а 
душата - приключения. 
С подобни мисли в главата прехвърляш поредния пясъчен хребет и 
изключваш мотора, оставяйки танка си да се спуска по инерция от другата 
страна. Още оттук можеш да прецениш, че в псевдополиса. скътан на 
дъното на каменистата долинка към която слизаш, насред вездесъщата 
пустиня, кипи необичайно по мащаби движение. 
- Не сме само ние - казваш на танка си - Цялата измет се е сринала да 
участва в това бибипано състезание. 
Танкът, както винаги, не казва нищо смислено. Всъщност шумът, който 
издава, и с който отдавна си свикнал до степен да не го забелязваш, 
представлява нещо като 
РрррррррррррррррррррррррррррррррррррррррррррррррРРРРРРР 
и ако виждаш някакъв смисъл в това, проблемът си е лично твой и 
вероятно е психиатричен. 
Историята накратко: преди няколко дни си чул за някакво състезание с 
доста прилична парична награда, което Бвей-ВМ смятат да спретнат 
насред пустинята около Сиера Деймос. Полисът в дъното на долината, 
който приближаваш, не е Сиера Деймос, но условието е състезанието да 
чапочне оттук. 
- Бип бип бибип - изсумтяваш. - Платен паркинг. 
Бръкваш в доста олекналия си в последно време джоб и поверяваш танка 
си на въоръжената охрана Паркингът е на самия вход на полиса, а една 
приветлива табела с площ около сто квадратни метра над него осведомява: 
ЗА СЪСТЕЗАНИЕТО - НАСАМ 
Закрачваш по посока на исполинската стрелка под надписа и съвсем скоро 
се озоваваш на нещо като ненормално голям площад, ограден с яка ограда 
от колове и бодлива тел и изпълнен до краен предел с отрепки от всякакъв 
калибър. Малко след като си влязъл, големите двойни порти на оградата се 
затръшват и на импровизираната трибуна пред бараката в центъра на 
площада излиза един изключително дебел мъж. Тълпата го посреща с 
доволно освиркване. 
- Поздравления, приятели! - изврещява мъжът с ентусиазъм - Вие успяхте 
да се явите навреме за провеждането на теста, който ще определи 
участниците в състезанието на 5БеП-ВМ ! 
Викове „Ура!", „Изрод!", „Бибипец!" и „Какъв бибипан тест?!". 
- Сами виждате колко сте много! - извиква мъжът в отговор на последното. 
- В състезанието ще участват само най-добрите от вас! 
Е, попаднал си точно на място. Играта започва на епизод Т1. 


Т1 


Десетина яки мутри се разшетват и за минус време пред бараката е 
издигнат тенекиен параван, в който са изрязани пет врати, покрити със 
завеси от метално фолио. След това мъжагите изтласкват недоумяващата 
тълпа на няколко метра от паравана и се нареждат покрай вратите със 
скръстени ръце. 
- Кво става, бе? - пита те някакъв тип с гребен яркочервена коса. 
- Отпуши си визьорите, де - изрязваш го. - Ски, тоя, дебелия, пише нещо. 
Мъжът обръща една черна дъска към тълпата. На нея с тебешир е изписано 
следното: 

111 9 6 
Виждаш, че над всяка от вратите в паравана е изписано по едно число, от 
едно до пет. Първият рунд очевидно е за отсяване на идиотите. Тълпата се 
люшва напред под зоркия поглед на мутрите. 
- Гледай сега - обясняваш на типа с червения гребен. - Трябва да влезеш в 
една от вратите, зацепваш ли? 
- Ама в коя? - не мирясва той. 
- Която си избереш бе, абориген - отвръщаш отегчено и се потътряш към 
паравана. Та коя ще си избереш? 
Врата # | - епизод Т 11, врата # 2 - епизод Т 21, врата # 3 - епизод Т 29, 
врата # 4 - епизод Т 35, врата # 5 - епизод Т 41. 


Т2 


В пространството се появяват три яркосини плочки, на които със златисти 
букви са изписани разни сложни думи. Компютърът те приканва да си и 
избереш област, в която да те тестува: 

Математика - Т9, Лингвистика - Г 22 или Култура - Т30. 


ТЗ 


Набираш „45" на циферблата и в главата ти зазвучава весела мелодия, 
докато  триъгълникът от задачата > претърпява серия » комични 
трансформации и заавършва като камила със сомбреро. После камилата 
изчезва, оставяйки облак дим след себе си, и от дима изплуват вече 
познатите ти сини плочки със златни надписи. Можеш да си избереш друга 
област или да останеш в същата: 

Математика - Т 38, Лингвистика - Т32, Култура - Т6. 


Т4 


Премини на епизод Т 36. 


Т5 


Премини на епизод Т 36. 


Т6 
Във въздуха пред теб увисва надпис „ИЗКУСТВО НА ДВАДЕСЕТИ 
ВЕК" и се поколебава малко преди да изчезне, сякаш компютърът се чуди 
за каква глупост да те пита. После пред очите ти закръжават четири 
огненочервени плочки със златни букви на фона на думите „ИЗБЕРЕТЕ 
ИЗЛИШНОТО”: 
„Атентатори" - епизод Т 18. 
„Кла завържи ме" - епизод Т 26. 
"Интервю с вампир" - епизод Т45 и 
„Мариачи" - епизод Т 33. 
И това е култура... Избирай! 


Т7 
Премини на епизод Т 36. 

Т8 
Премини на епизод Т 36. 

т9 


В далечината се появява някакъв оранжев триъгълник и преди да мигнеш, 
изпълва цялото ти полезрение след което започва бавно да се върти. Пред 
триъгълника се появява въпрос, зададен със зелени букви: 

„Колко градуса е ъгълът при основата на правоъгълен равнобедрен 
триъгълник)” 

Под надписа изниква циферблат като на телефон около който подскачат 
следните предложения: 

90" - епизод Т 49, „60" - епизод Т 10, „45” - епизод ТЗ, „30" - епизод Т 
40. 


Т 10 


Премини на епизод Т 36. 


Т 11 


Изчакваш реда си, влизаш в избраната врата и се озоваваш в нещо като 
тунел от непрозрачен найлон. След кратко пътешествие по тунела излизаш 
на светло, примижаваш и установяваш, че се намираш от външната страна 


на оградата около площада. Точно до изхода на тунела някой е закачил 
надпис „НЕ СИ ПРИЕТ", като че ли и без това не е достатъчно очевидно. 
Както вече споменах, портите са затворени, така че е изключено да се 
изхитриш и да минеш втори път. 

Отиваш на Т 47. 


Т 12 


Под големи делови букви, изписващи думата „ПРОГРЕСИЯ", бавно се 
заточва стилизирано влакче, на вагоните на което едно след друго са 
изписани числата: 


28 26 78 76 228 226 


На последното вагонче вместо число има тревожно просветваща 
въпросителна. Колкото и бавно да се движи, влакчето се насочва право към 
нещо като тъмен тунел, в който няма да можеш да виждаш числата. Най- 
сетне във въздуха над влакчето се появяват тези, от които трябва да 
избереш: 

224" - епизод Т 36, „728" - епизод Т 42, „678" - епизод 51, „452" - 
епизод 13. 


Т 13 
Иди на епизод Т 36. 

Т 14 
Иди на епизод Т 36. 

Т 15 
Мини на епизод Т 36. 

Т 16 


Зарчетата се търкулват, спират на шест и шест и отнякъде върху тях се 
изсипва поток златен пясък. който бавно засипва цялото ти полезрение. На 
жълтия фон се появяват трите сини плочки, този път - с червени надписи: 
Математика - епизод Т 12, Лингвистика - епизод Т 19, Култура - 
епизод Т 27. 


Т 17 


Премини на епизод 36. 


Т 18 


Премини на епизод 36. 


Т 19 


Пред очите ти се завъртат стотици малки квааратчета. на всяко от които 
има изписана по една буква. Някои от тях изхвърчават от полезрението ти 
сякаш от центробежната сила, а останалите се нареждат едно до друго, 
оформяйки думата 


БУЗДЪДУНИ. 


След последното квадратче остава място за още едно, а изборът е от 
четирите, които продължават да кръжат около думата. Едното от тях е 
празно (епизод Т 34), а на останалите са буквите „Б” (епизод Т 20), 
„М" (епизод Т 51) и „Н" (епизод Т 28). 


Т 20 
Мини на епизод Т 36. 

Т 21 
Мини на епизод Т11. 

Т 22 


В пространството пред очите ти буква по буква със старовремски шрифт се 
появяват няколко думи. сякаш някой пише на невидима пишеща машина 
от най-древния вид. Думите са подредени в колона а под колоната 
изведнъж блесва надписът: „КОЯ Е ИЗЛИШНАТА?" и буквите започват 
да се разтапят във въздуха с тревожна бързина... Думите са: 

Прозорец - епизод Т 4, „Кеп Фег" - епизод Т 14, „Окно” - епизод Т 23, 
„Риегда" - епизод Т 31, „УУушдоу/” - епизод Т 37. 


Т 15 


Прехвърли се на епизод Т 36. 


Т 24 


За награда компютърът ти пуска ултракъс биографичен клип за Секс 
Пистълс на фона на част от песента от задачата. Музиката постепенно 
затихва, снимките избледняват и на преден план отново излизат сините 
плочки със златни надписи. Можеш да останеш в същата област или да си 


избереш друга: 
Култура - епизод Т 6, Математика - епизод Т 38, Лингвистика - епизод 
Т32. 


Т 25 


Мини на епизод Т 36 


Т 26 


Мини на епизод Т 36. 


Т27 
На фона на една огромна кървавочервена мишена се появява черен надпис 
„МЕЖДУНАРОДЕН ТЕРОРИЗЪМ", а от четирите страни на мишената 
се изписват следните имена: 
„Пи-2" (епизод Т 51), „ДКМС" (епизод Т 52), „Грийнпийс" (епизод Т 
46), Червените бригади" (епизод Т 50) 


В главата ти прозвучава зловещ глас, който пита коя от тези организации е 
била с крайно дясна ориентация, а в ръката ти се появява снайперска 
пушка с която можеш да се прицелиш в едно от имената. Идеята на този 
компютър за култура изглежда доста странна... Избирай! 


Т 28 
Премини на Т 36. 

Т 29 
Премини на Т11. 

Т 16 


Както сам ше забележиш, компютърът може би не влага в думата 
„култура" общоприетото съдържание в пространството пред теб се появява 
една изключително сладка анимационна сърничка, която ти е смътно 
позната отнякъде, после прозвучава картечен откос и сърничката опъва 
жартиерите. Над вирнатите й крачета се появява яркожълт надпис: 

„КОЙ УБИ БАМБИ ?" 

След малко под сърничката в съпровод на смразяващ кикот изскачат 
четири рисувани човечета, всяко от които държи обърната към теб книга. 
В книгите пише съответно ? 

"Веселият Роджър" (епизод Т 43), „Бийч Бойиз" (епизод Т 5), „Уолт 
Дисни (епизод Т 15), „Секс Пистълс" (епизод Т 24). 


Човечетата се споглеждат и изревават хорово: - ИЗБИРАЙ, БИБИПЕЦ! 


В пространството се появява голям светещ прозорец а в ръката ти - 
виртуална прашка. „Стъклото  издрънчава изключително > приятно, 
прозорецът изчезва и е време за следващата задача. Сините плочки със 


златни надписи отново са пред очите ти. Можеш да избереш друга област 
или да останеш в същата: 

Лингвистика - епизод Т 32, Математика - епизод Т 38, Култура - 
епизод Т6. 


Т 32 


На фона на тържествена музика пред очите ти бавно се изписва следното 
изречение, като на мястото на точките в средата проблясва голяма синя 
звезда. 


„ЗУРНИЯТ КАРДЕН ЖЪЛТОТРЯС .................... КУХНА ДЕЛКОТО 
ТАРОНЧЕ?” 


Под > изречението се появяват четири старинни сандъка, които 
последователно се отварят, изпускайки по една дума във въздуха: 
„галирен" (епизод 44), „чели" (епизод Т 39), „солно" (епизод Т 48) и 
„барот" (епизод Т 8). Трябва да избереш една ог тях, подходяща да 
запълни празното място в изречението, без да знаеш какво означават. 


Т 33 


Един виртуален Антонио Бандерас, облечен в кожено яке, преминава 
опасно близо до теб, нарамил калъф за китара (ако просто си налучкал 
отговора няма да разбереш майтапа), след което безшумно изчезва, а 
мястото му заемат познатите ти сини плочки със златни букви: 

Култура - епизод Т 27, Математика - епизод Т 12, Лингвистика - 
епизод Т 19. 


Т 34 
Прехвърли се на епизод Т 36. 

Т 35 
Прехвърли се на епизод Т 11. 

Т36 


Пред очите ти избухва ослепителна бяла светлина, а в ушите ти - 
пронизителен шум като от две тенекии, които се търкат една в друга. Не си 
съвсем сигурен, но компютърът май дооформя шока от грешния отговор и 
с лек токов удар... 

Някой ти помага да си махнеш каската и двама яки типа почти те изнасят 
навън, докато ти глупаво примигваш и се опитваш да им обясниш как само 


мъничко да си починеш и ще опиташ отново и този път ще му разкажеш 
играта на този бибипан тест. 

Типовете те изнасят извън площада, без да ти обръщат абсолютно никакво 
внимание и първото нещо, което виждаш, след като зрението ти се 
нормализира, е голямата табела, която някой е закачил от външната страна 
на оградата: „НЕ СИ ПРИЕТ". Както вече споменах, портите са затворени 
така че и дума не може да става да се изхитриш аа минеш втори път. 
Отиваш на епизод Т 47 


Т 37 
Мини на Т 36. 


Т 38 


Два зара се появяват пред те на мелодичния фон на звън на игрални 
автомати и един заразително жизнерадостен глас казва: 

- Теория на вероятностите! Какъв е шансът при хвърляне на два зара на 
единия да се падне шестица, а на другия - което и да е четно число? 
Заровете се завъртат и започват неуморно да илюстрират описаното 
явление. За тях се появяват четири листчета като откъснати от бележник, 
на които пише съответно: 

"Едно към дванадесет” (епизод Г 16), „Едно към шест" (епизод Т 7), 
„Две към шестнадесет" (епизод Т 17), „Едно към седем" (епизод Т 25). 


- Побързай! - казва весело гласът, още преди да си прочел както трябва 
какво пише. 
- Бип бибип - отговаряш кисело и се опитваш да се съсредоточиш. 


Т 39 
Иди на епизод Т 36 

Т 40 
Премини на епизод Т 36 

Т 41 


Изчакваш реда си, влизаш в избраната врата и след кратко пътешествие по 
нещо като тунел от непрозрачен найлон се озоваваш във вътрешността на 
бараката. Улучил си вратата. 

От тавана на помещението на кабелите си висят десетина каски и ръкавици 
за виртуална реалност, а в половината от тях са се напъхали хора и мучат, 
размахвайки ръцете си с ръкавиците във въздуха. Хората винаги изглеждат 
много тъпо, когато са във виртуална реалност и си мислят, че никой не ги 
гледа отвън. 


Слагаш си и ти една каска и ръкавица и зачакваш, по всичко личи, 
следващата част от теста. След няколко секунди пред очите ти се появява 
бяло поле, над което летят букви и цифри, а един глас приветливо казва в 
каската: 

- Добре дошъл на теста на ХпеПВМ! Ако желаеш, мога да ти дам 
информация за този тест и създателите му, за да се увериш, че всичко е 
напълно коректно и обективно. 

- Не, давай направо. 

- Както желаеш - казва гласът с известно разочарование. 

Летящите букви и цифри изчезват, а бялото поле потъмнява до меко 
кафявожълто. Минаваш на Т 2 


Т 42 
Мини на Т 36. 

Т 43 
Прехвърли се на Т 36. 

Т 44 
Иди на Т 36. 

Т 45 
Иди на Т 36. 

Т 47 


Оставаш до оградата известно време зает с дълбоки мисли. Ти знаеш къде 
приблизително се намира районът на състезанието, нали така? Знаеш и 
какво трябва да откриеш там преди другите и да го заведеш в най-близката 
централа на Брей ВМ - става дума за някакъв специално нает от 
корпорацията човек, който би трябвало да познаеш когато го видиш. Имаш 
си танк. С една дума, трябва ли да си минал глупавия им тест, за да 
участваш? Хората, излизащи от вратата, от която излезе и ти и отправящи 
се право към паркинга с израз на твърда решимост, като че ли не, мислят 
така 

Изплюваш се в праха и решаваш да влезеш в играта въпреки всичко. 
Прочети раздела в началото на книгата озаглавен ПРАВИЛА ЗА 
НЕУЧАСТНИЦИ, и започвай. Повярвай ми, и така имаш доста добри 
шансове да успееш. 


Т 48 


Иаиотското изречение ярко проблясва и се изсипва отвъд нарисувания 
хоризант във вид на хиляди падащи звезди, а в настъпилия мрак се 
появяват познатите сини плочки със златни надписи 

Лингвистика - епизод Т 19, Математика - епизод Т 12, Култура - 
епизод Т 27. 


Т 49 
Мини на епизод Т 36. 

Т 50 
Прехвърли се на епизод Т 36 

Т 51 


Всички образи се стопяват във въздуха и пред очите ти отново е бялото 
поле, над което летят букви. 

- Отлично! - казва радостно гласът на компютъра. - Отдавна не съм виждал 
толкова добро представяне! 

Знаеш, че те лъже, но какво от това. Махаш каската и ръкавиците и 
премигваш срещу двамата типове, застанали до теб с каменни 
физиономии. Последваш ги през залата, в която вече не е останал никои 
към някаква врата в дъното, и те те пропускат да влезеш. Мини на Т 53. 


Т 52 


Прехвърли се на епизод Т 36. 


Т 53 


В малката стая зад вратата има едно още по-малко бюро, три малки стола и 
двама от наи-големите хора, които си виждал. Единият е гюлето, което 
преди зяпаше пред бараката, а другият е едър, но в никакъв случай дебел и 
има определено излъчване на хищник съчетано със студени очи толкова 
сини, че изглеждат бели. Черепът му е гладко избръснат. 

- Това е сър Кейн от 5БПеП-ВМ, а аз съм организаторът на местно ниво - 
представя ги шишкото. 

- Името ти е...? 

Казваш си името и сядаш на третия стол, без да са те поканили. Сър Кейн 
ледено те измерва с поглед. 

- Ти си последният приет участник в състезанието - продължава топузът, - 
Бих те посъветвал ча побързаш. Сър Кейн ще ти обясни правилата. 

- Както сигурно си чул - казва тихо мъжагата, - целта е пръв да откриеш в 
района на полис Сиера Деймос нашия агент. Когато го намериш, трябва да 
го откараш в централата на 5БейВМ в полиса и да го предадеш на 


служителите там. Паричната награда ще уточним на място, но отсега мога 
да ти кажа, че в зависимост от скоростта на изпълнение тя ще бъде между 
десет и двадесет милиона. 

Подсвирваш и гуцето се ухилва насреща ти. 

- Ще получиш специално устройство, на което има утилитарна карта на 
района и е отбелязано последното известно разположение на агента - 
продължава сър Кейн. после се изправя и тръгва да излиза, подхвърляйки 
през рамо. - Ако имаш късмет. ще се видим в Сиера Деймос. 

- Доскив, фантомас! - махваш му. 

Барбаронът уплашено изглежда гърба на сър Кейн, докато онзи затвори 
вратата след себе си, после отваря уста да каже нещо. 

- Адиос, демби - прекъсваш го и последваш човека от 5ХреП-1ВМ навън. 
Време е да влезеш в играта. Прочети раздела в началото на книгата, 
озаглавен ПРАВИЛА ЗА УЧАСТНИЦИ, и започвай. 


К1 


Намираш се в скучния ъгъл на картата. Не ти остава нищо друго, освен да 
тръгнеш нанякъде. 
Продължаваш. 


К2 


Веригите на танка ти оставят следи по една изключително скучна местност 
Малко виещ вятър или нещо подобно не биха дошли зле, ама не. Отмяташ 
кичур коса от челото си с елегантен жест, най-вече защото няма какво 
друго да правиш. Продължаваш. 


КЗ 


В далечината забелязваш носеща се по пясъка вятърна лодка за един човек. 
Ако си ясен, мини на 1. 

Ако си от АССП, прехвърли се на 2. 

Танкът ти, разбира се, е по-бърз. Можеш просто да се чупиш - в такъв 
случаи продължаваш. А можеш и да останеш - на 3. 


К4 


Изкачваш с вой някакъв хребет, за да установиш че и от другата му страна 
няма нищо интересно 

Ако си рандомайзър, мини на 4. 

В противен случаи продължаваш. 


К5 


През пустинята се стрелкат няколко гигантски бръмбара с лъскави черни 
гърбове, които не обръщат внимание нито на теб, нито един на друг. 
Продължаваш. 


кб 


Докато разглеждаш солидната машина, внезапно изпречила се на пътя ти 
иззад една пясъчна дюна, около теб с рев наизскачат още и те обграждат 
напълно. 

Мини на 5. 


К7? 


Високо в небето се издига пясъчен облак и за миг-два закрива слънцето. 
Естествено, от това не става по-хладно. 
Продължаваш. 


ка 


Спускаш се по инерция по склона на една особено висока дюна и някъде 
по средата установяваш, че спирачките ти изобщо не действат. В това 
всъщност не би имало нищо лошо ако не се носеше право към някаква 
метална мрежа опъната върху пясъка в подножието на склона. Щом 
веригата на танка ти я докосват, мрежата се закача в тях и ги оплита повече 
от неприятно, задържайки те на място. Угасваш виещия напразно мотор и 
без особено учудване оглеждаш приближаващите се от всички страни 
мъже и жени с оръжия в ръце. Минаваш на 6. 


ко 


Започваш да си мислиш че състезателния елемент в състезанието на Бре! - 
ГТВМ нещо никакъв го няма. Поне от половин час не се е случило нищо 
особено. 
Продължаваш. 

К 10 
Намираш се в един от особено скучните ъгли на картата. Единственото, 
което ти идва наум, е да тръгнеш нанякъде. Продължаваш. 


Намаляваш скоростта и спираш пред исполинска стоманенобетонна 
конструкция с неизвестно предназначение, вероятно - > останка от 


предвоенен завод. 
Ще слезеш от танка, за да огледаш по-подробно - мини на 7. 
Ако не щеш, просто продължаваш. 


К12 


Истинско удоволствие е да се кара по равното каменисто поле, ширнало се 
пред теб. Изпод веригите хвърчи чакъл, танкът реве неистово, а ти 
опитваш да го надвикаш с някаква стара песен, на която помниш само 
припева. Продължаваш. 


К13 


Профучаваш покрай редица изоставени артезиански кладенец, край който 
стърчат огромни ръждасяли варели за вода. И през ум не ти минава, че са 
пълни. Пък и за какво ти е вода, щом можеш да си купиш бира? 
Продължаваш. 


К 14 


Учудено се вторачваш в допотопната машина, устремена към теб. Не си 
знаел, че подобни моторни катамарани, приличащи по-скоро на 
едновремешните си морски предшественици, все още са в движение. 
Нещото е набрало скорост и покачените на откритата палуба двама души 
със смешни пилотски очила крещят нещо и размахват ръце. 

Щеги смачкаш - на 8. 

Ще спреш, за да си полафите - на 9. 

Ще избягаш - на 10. 


К 15 


Жълтите пясъци са поразнообразени от стърчащи червени скали. Ефектът 
не е внушителен. Заобикаляш скалите по-отдалеч, за да не се нахакаш в 
някоя от тях и отново се изсилваш по не особено ясния си маршрут. 
Продължаваш. 


К 16 


Намаляваш скоростта. Пред теб се издига метална кула с холографни 
излъчватели, чиито бликащи червени лъчи насичат близките дюни. Над 
кулата се вее знамето на Райха. Граница. 

Ако си от ЧАР, мини на 1. 

Можеш да продължиш към граничния пост - на 12. 

Или да продължиш колкото се може по-далеч от граничния пост - но 
за да не пресечеш границата, си длъжен да преминеш на сектор 15, 25 
или 26. 


К 17 


Забиваш се в някакъв тесен скален каньон, в който трябва да караш умело 
и внимателно, след това излизаш от него и отново можеш да си караш 
както обикновено. Продължаваш. 


К 18 


Моторът се закашля и спира, което не е особено учуаващо при всичкия 
този пясък наоколо. Оставяш го да си почине десетина минути, които 
решаваш да използваш, за да глътнеш малко чист въздух. 

Ако си ясен, мини на 13. 

В противен случаи изчакваш мотора да се оправи (нагълтвайки се с 
дизелови изпарения) и продължаваш. 


К 19 


Ревът на мотора подплашва ято кльощави като птеродактили птици, които 
се издигат с дрезгави крясъци почти изпод веригите и се отдалечават, 
оставяйки по бронята следи от нацвъкано. Танкът ти и без това не е за 
изложба. 

Продължаваш. 


К 20 


Пред теб се простират правите улици и тенекиените бараки на типичен 
псевдополис. Подобни селища обикновено имат нещо интересно за 
пътника 

Ако решиш да влезеш в псевдополиса, мини на 14 

В противен случай продължаваш. 


К 21 


Явно някъде наоколо има подпочвени води, защото насред сивото и 
жълтото на пустинята се веят няколко прашни, унили туфи трева. 
Повечето хора биха ги сгазили, щом ги видят, но ти винаги си се гордял с 
екологична съзнателност и внимателно ги заобикаляш. 

Продължаваш. 


К 22 


Очевидно си на територията на Съюза на свободните поселища, защото 
група машини с доста добро въоръжение, окичени с фукливите 
опознавателни знаци на АССП, ти дава сигнал да спреш и започва да те 
обгражда. С малко късмет все още би могъл да се измъкнеш, ако решиш. 
Ще пробваш - на 15. 

Ще спреш - на 16 


К 25 
Ако си ясен, мини на 17. 
Ако си от АССП, прехвърли се на 18. 
Иначе минаваш на 19. 


К 24 


Прегазваш близо един декар изумително красиви скални образувания с 
формата на гъби, преди отново да излезеш на равно. Бибибип му, 
минералогията никога не ти е била по вкуса. 

Продължаваш. 


К 25 


Не трябваше да влизаш в този сектор. Ако нямаш карта на участник, това, 
което ще се случи след малко, е просто изключително лош късмет, но пък 
ако имаш, си е жив идиотизъм от твоя страна. 

Мини на 20. 


К 26 


Спираш танка пред нещо като наполовина закопан в земята бункер с 
подчертано нехигиеничен вид. Прилича па скитнически заслон и най- 
вероятно е необитаем 

Ако си ясен, мини на 21. 

Ако желаеш да влезеш, отиваш на 22 

В противен случай просто продължаваш. 


К 27 


Над капака на мотора се издигат облаци дим. Спираш за малко, току - виж 
се охладил. Естествено, не става. Жаркото слънце аха да разтопи бронята, 
която е проектирана да издържа и на лазерни лъчи. 

Продължаваш. 


К 28 


Някои теолози твърдят, че Бог е изпратил войната на хората, за да ги 
накаже за греховете им. Според тях, един ден човечеството ще ги изкупи и 
земята отново ще процъфти. Като се огледаш обаче, не ти изглежда този 
ден да е много скоро. 

Продължаваш. 


К 29 


Подкарваш танка успоредно с едно стадо четириноги мутанти, които за 
удобство се наричат антилопи, макар да приличат на последните толкова, 
колкото чехълчето прилича на домашен пантоф. Чувал си разни теории, че 
този вид мутанти обичали лъскави неща, които събирали из пустинята и 
криели в леговищата си, така че, ако човек се доберял до някое леговище, 
можел да открие разни много интересни работи - от празни консерви до 
действаща електроника. Ако ти се занимава с това, мини на 23. В 
противен случай продължаваш. 


К 30 


Пейзажът изглежда толкова еднообразен, че само рандомайзър би открил 
нещо интересно в него, и то с голям късмет. 

Ако случайно си такъв, мини на 24. 

Иначе продължаваш. 


К 31 


На дъното на една пресъхнала речна долина се мъдри малък псевдополис. 
Ако имаш нужда от благата на цивилизацията, те те очакват на 25. 
В противен случай продължаваш. 


КзЗ2 


В някои особено скучни мигове започваш да разказваш мръсни вицове на 
танка си. По обясними причини ще цензурирам тази част от историята. 
Нека просто продължим. 


К3зЗ 


Подминаваш стърчащите от пясъка кости на някакво същество, по размера 
на които може да се съди., че е по-добре, че е умряло, преди ти да минеш 
оттам. 

Продължаваш. 


К 34 


Когато играеш за втори път (а, повярвай, ще ти се наложи), не влизай в 
този сектор. Разбира се, по-добьр съвет е да си вземеш карта на участник 
още началото. Мини на 26. 


К35 


Както си караш, иззад една скала опасно близо до веригите на танка 
изскача някакъв човек в мръснобели дрехи и започва да маха като луд. 
Стопаджийството не е особено популярно явление тези дни. Как ще 
реагираш? 

Спираш - на 27, 

Сгазваш го - на 28. 

Продължаваш си - буквално. 


К 36 


Кракът ти неволно се надига от педала за газта, когато съзираш в 
далечината силуета на танк, доста подобен на твоя. Не че не си чувал 


разни истории за миражи в пустинята, но ти се струва, че случаят не е 
такъв. 

Ще спреш на място, за да видиш какво ще предприеме - на 29. 

Ще задуеш нанякъде - на 30. 

Ще си караш към него - на 31. 


К37 


Ярките слънчеви лъчи хвърлят фантастични отблясъци по скалите и 
пясъка, които остават пред очите ти, дори когато затвориш клепачи и те 
карат да съжаляваш, че не си художник - и че нямаш слънчеви очила. 
Продължаваш. 


К 38 


Бързите ти реакции едва те спасяват от челен сблъсък с лидера на група 
бойни машини, порещи пясъците на пустинята със скорост, не по-малка от 
твоята. Принуден си да спреш на място, за да не се преобърнеш. От коя 
агенция си? 

АССП - мини на 32. 

ЧАР - на 33. 

Някоя друга - на 34. 


К 39 


Спираш за малко, за да слезеш от танка и да пуснеш една вода. Между два 
сухи храста се гонят няколко новородени пустинни мишлета. Попротягаш 
се, качваш се обратно и ревът на мотора още веднъж известява 
присъствието ти на всички в радиус от десет километра. 

Продължаваш. 


К 40 


Забавяш танка, а после и съвсем го спираш, за да огледаш по-добре... е, 
нещото, пред себе си. Огромни каменни стълбове със странни, органично 
изглеждащи израстъци, долмени и ръбести скални блокове са подредени на 
една покрита с нещо като асфалт площадка насред пустинята. Общото 
впечатление в за нещо средно между Стоунхендж и летище. Наоколо няма 
жива душа, но за едно по-чувствително въображение мястото определено 
би създавало впечатление за излъчващо неясна заплаха. 

Ще слезеш ли да поогледаш? - на 35. 

Или ще се въздържиш от това и ще продължиш? 


К 41 


Внезапни пориви на вятъра вдигат вихрушки прах и го изсипват щедро по 
бронята на танка ти. От време на време някое по-дребно животинче също 


бива отнесено и преминава с писък покрай визьорите, за да разнообрази 
гледката, издържана изключително в сиво. 
Продължаваш. 


К42 


Настигаш някакъв скитник, повел за юздите един товарен мутант с 
размерите на слон. По гърба на животното хаотично е закрепена цялата 
покъщнина на Скитника. Щом чува шума от танка, скитникът се обръща и 
по лицето му се изписва тревога. 

Ще го настигнеш и ще спреш, за да го заговориш на 36 

Ще го нападнеш (нещо, което си е напълно в реда на нещата, повярвай 
ми) - на 37. 

Щего отминеш и ще продължиш - към следващия сектор. 


К43 


Преминаваш покрай някакъв лагер от десетина бараки, край които се 
мотаят въоръжени хора. Не изглежда да ти обръщат внимание. 
Ако си от АССП, мини на 38. Иначе продължаваш. 


К 44 


Ще ти се да беше чел онова стихотворение за самотния моряк, за да можеш 
да си го припяваш, докато переш през пустинята както днес, ама на. 
Единствената песен, която знаеш, е: „Десет газови бутилки висяха на 
стената": 

Десет газови бутилки висяха на стената, 

гдна газова бутилка падна на земята, 
запали се и гръмна, събори мазата. 
Бибибип, бибибип и бутилка с бибибип!" 

Продължаваш. 


К 45 


Цивилизацията на бъдещето отново се показва прод очите ти под формата 
на малък псевдополис. 

Ако имаш нужда от нещо, което се купува с пари, можеш да влезеш - 
на 39. В противен случай продължаваш. 


К 46 


Този сектор не е препоръчителен за хора без ясно изразени 
самоубийствени наклонности. Ако и при следващата си игра не успееш да 
си вземеш карта на участник, мога да те посъветвам поне да си запишеш 
номера му и да не повтаряш грешката да влизаш в него. 

А сега мини на 40. 


К 47 


Нищо особено, с изключение на няколко хищни растения с лъскава и 
твърда на вид тъмнооранжева кора, които се обръщат да те проследят с 
поглед или каквото имат там, щом профучаваш покрай тях. 
Продължаваш. 


К 48 


През пясъците бавно се точи керван от няколко влекача, край които 
подтичват тънкокраки мутанти. Керван на търговци, но не от най-богатите, 
съдейки по липсата на солидна охрана. 

Ако решиш да ги подминеш, просто продължаваш 

Ако спреш да си полафите, мини на 41. 

А ако смяташ, че моментът е подходящ за един хубав обир, можеш да 
нападнеш кервана на 42. 


К 49 


Пясъкът, който изораваш с веригите на танка си, вече е набразден от 
следите на наскоро преминала група от превозни средства. Керван, военен 
патрул или нещо друго, не можеш да разбереш с оскъдните си познания по 
четене на следи. 
Продължаваш. 


К 50 


В далечината забелязваш чергарска платформа, зад която бавно се оформя 
огромен облак прах. 

Ако решиш да доближиш чергарите, мини на 43. 

Иначе продължаваш. 


К 51 


Скоростта ти рязко спада и преди да разбереш какво става, вече си спрял, 
въпреки че двигателят работи с пълна мощност. Изпод веригите на танка 


хвърчат пръски от някакво странно, хлъзгаво на вид вещество. Въпреки 
полупаникьосаните ти опити за някаква маневра, не можеш да помръднеш 
и с метър. 

Мини на 44. 


К 52 


Шумът на танка подплашва няколко нисколетящи птици още от 
километър. Ако човекът, когото всъщност търсиш, има същия слух и реши 
да се крие от теб, това състезание губи смисъл. 

Продължаваш. 


К 53 


Наближаваш полис Сиера Деймос, наречен на възвишаващия се зад него 
вулканичен хълм. Изпълняващ функциите на граничен форт на Съюза на 
свободни те поселища, Сиера Деймос се слави като последнин свестен 
град преди пустошта на Ничия земя. 

Ако желааеш да влезеш в града, мини на 45. 

В противен случай продължаваш. 


К 54 


Започваш да оспорваш мислено валидността на изказаната в увода на тази 
книга общоприета истина и това те довежда до идеята, че тя може би 
изглежда общоприета само на хора, които не са карали танк в продължение 
на часове през камениста пустиня. 

Продължаваш. 


К 55 


Неизвестно как откриваш локва от някаква мазна течност насред пустинята 
и визьорите ти се зацапват до неизползваемост. С въздишка спираш танка 
и слизаш на пясъка. Ръкавът ти изглежда достатъчно зле за парцал, така че 
започваш да го използваш по предназначение... 

Случайно да си от „Деца на любовта"? 

Ако отговорът е „да", мини на 46. 

В противен случай довършваш чистенето и продължаваш. 


К 56 


В подножието на една дюна недалеч забелязваш неколцина мъже с доста 
мърляв и за пустинята вид които са насядали на купчина и оживено 
обсъждат нещо. Не забелязваш и следа от оръжия или превозни средства 
около тях. 

Ако решиш да ги доближиш, мини на 47. 

В противен случай продължаваш. 


К 57 
С известна неприязън проследяваш военните коли, които те обграждат и ти 
дават знак да спреш. Приличат на редовен патрул, с който не би трябвало 
да имаш неприятности, ама я обясни това на шестото си чувство, което не 
понася представители на властта... 
Спираш на 48. 


К 58 


Сякаш някакъв гигант е прокарал ръка по пясъка от теб до хоризонта и е 
заравнил типичната вълнообразна линия на пустинята, оставяйки поле от 
чакъл. Теренът е създаден за високи скорости и ти се заемаш да ги 
достигнеш с младежки ентусиазъм, пренебрегвайки агонизиращото 
ръмжене на двигателя. 

Продължаваш. 


К 59 


Както си караш съвсем кротко, ако един ревящ танк, голям колкото къща, 
може изобщо да бъде описан с тази дума, иззад близката редица дюни 
изскача един брадясал мъж с опасно изглеждаща дебела и ръждясала 
тръба на рамо и се затичва към теб с въодушевление, което подсказва, че 
тръбата е базука. 

Мини на 49. 


К 60 


Теренът постепенно се издига на изток, за да се превърне в далечна 
планинска верига, където според картата нямаш работа. Кой знае: може би 
в онези сиви планини те очакват по-добри дни, повече пари или някое 
изостанало племе, което би те провъзгласило за свой вожд, но сега си се 
хванал с това и трябва да играеш. 

Продължаваш. 


К 61 


Преминаваш между няколко сонди за нефт, подобни на гигантски 
богомолки. Металните конструкции все оше се люлеят със скърцане, но 
вече ги движи само вятърът. Гръмваш една ей тъй, да се запишеш, и ги 
оставяш зад гърба си. 

Продължаваш. 


К 62 


Както си караш, по гърба ти полазват тръпки. Нервно се обръщаш, но в 
танка няма никой, нито във визьора за обратно виждане. И все пак, имаш 
усещането, че нещо враждебно е съвсем наблизо и тебе чака. 

Ако си повелител, мини на 50. 

Ако не си, по-добре е веднага да продължиш. 


К6З 


Забелязваш в далечината типичния силует на наполовина закопан в земята 
бункер на скитниците и от дима над него и спрените наоколо превозни 
средства разбираш, че в момента е обитаван. 

Ако искаш да им погостуваш, а може би и да се сдобиеш с нещо на 
леко надута цена, мини на 51. 

В противен случай продължаваш. 


К 64 
На всички участвали в това състезание, дори и да не спечелят, би трябвало 
да раздадат удостоверение за завършен курс по борба със скуката при 
дълги пътувания. Няма нищо по-досадно от това, да търсиш някого в 
празна пустиня. 
Продължаваш. 


К 65 


Рязко спираш, когато забелязваш на хоризонта два танка, доста подобни 
на твоя. Танковете също спират. Не би искал да рискуваш в евентуална 
схватка с тях, защото съотношението на силите очевидно е две към едно. 
Може би е най-добре веднага да си продължиш. 

Ако все пак решиш да ги доближиш, мини на 52. 


К66 


Паричните награди са хубаво нещо, но само когато и дават на теб Ако не 
спечелиш това състезание, направо ще си се овътрял заради сметката за 
горивото, изразходвано при това обикаляне из пустинята. 

Продължаваш. 


К 67 


В далечината се изнизва някаква ненормално голяма стоножка, извадена 
сякаш от историята за самотния редник и също толкова идиотски 
изглеждаща. 

Продължаваш, опитвайки се да я забравиш. 


К 68 


Пътят ти се пресича с този на голям търговски керван от няколко влекача, 
охранявани от два танка и неколцина ездачи на мотоциклети. Керванът 
има изключително самодоволен вид и сигурно пренася сума ценни неща, 
но и охраната си я бива. 

Ако преценяваш силата си като ненормално голяма, можеш да 
атакуваш кервана на 53 

В противен случай въздъхваш тежко, отправяш един неискрен 
поздрав с бибипката и продължаваш. 


К 69 


Селището пред теб има вид на псевдополис, но размерите му са на 
истинско голямо поселище. Вероятно просто жителите са мърлячи. 

Ако решиш да влезеш, можеш да го направиш на 54. 

Иначе продължаваш. 


кК 70 


Забиваш се в купчина пясък, щом изскачаш с ненужно висока скорост 
иззад една надвиснала скала и известно време буксуваш в пясъка, преди да 
се измъкнеш като тапа от бутилка. Какво пък, никога не си твърдял, че си 
добър шофьор. 

Продължаваш. 


к 71 
Ако си от АССП, премини на 55. 


В противен случай не намираш нищо особено в странно симетричната 
купчина пясък, която издава необясними металически звуци, когато 
преминаваш по нея. 

Продължаваш. 


К 72 


Какви ли не мисли му идват на човек, когато е сам. Я си представи да 
седнеш да обсъждаш на бутилка бира проблема за фалшивото чувство за 
сила, което дава мощната техника на човешкия индивид? Не върви някак. 
И все пак ти се струва, че точно сега би разменил всичките си разсъждения 
от последния половин час, колкото и да бяха прозорливи, именно за една 
бутилка бира и приятелска компания...Тури му пепел. 

Пустинята съчувствено ти се озъбва насреща през визьорите, а ти 
продължаваш. 


К73 


Намаляваш ход и с любопитство оглеждаш остатъците от някаква сонда за 
нефт, стърчащи насред пустинята като паметник. Изглеждат доста добре за 
остатъци от нефтена сонда. Нещо повече, до основата й има десетина 
варела... Дали пък няма да откриеш нещо използваемо в тях? 

Ако искаш да слезеш да огледаш, направи го на 56. 

Иначе продължаваш. 


К 74 


Разговорът с един не особено приказлив гущер и малки технически 
неуредици около охлаждането разнообразяват преминаването ти през този 
сектор на картата. 

Продължаваш. 


К 75 


Ако имаше карта на участник, щеше да видиш, че върху този сектор има 
ясно видим знак, говорещ: „По-добре не влизайте там!" Мой принцип е да 
не слагам тези знаци току-така. 

И тъй, точно в рамките на този сектор теренът е разнообразен от каменист 
стръмен склон, завършващ на ръба на малка пропаст с осеяно със 
стърчащи камъни дъно. Падал си и в по-големи, но винаги на веригите си и 
винаги с цената на сериозни повреди. Не ти се рискува, затова натискаш 
педала за газта до ламарината, опитвайки се да издрапаш по хлъзгавия от 
малките камъчета склон, в който съм те набутал. 

Мини на 57. 


К 76 


Забелязваш в далечината група от леки превозни средства с тежко 
въоръжение, носещи опознавателните знаци на „Деца на любовта". Те 
обикновено не са излишно агресивни спрямо танкове, така че ако не 
желаеш среща с тях, можеш просто да продължиш. 

Ако искаш да останеш, мини на 58. 

Ако случайно си от тази агенция, мини на 59 


К 77 


Край танка ти известно време подтичва някакъв мутант, който не му 
отстъпва по размери, но скоро изостава. Глупаво е, но се чувстваш горд от 
това. 

Продължаваш. 


К 78 


Ако си ясен, едва доловимото гъделичкащо усещане по гръбнака ти издава 
присъствието на нещо, което си заслужава да се проучи по-подробно - на 
60. В противен случаи просто се почесваш по гърба и продължаваш. 


К 79 


Преди да си се усетил, си се набутал в поредната гадост, която предлага 
пустинята на невнимателния пътник. Веригите на танка ти започват да 
издават пошляпващи лепкави звуци, поглеждаш стреснато през визьора и 
виждаш, че си по средата на доста обширно поле, покрито с колония 
киселинни мутанти. Какво е киселинен мутант, ще разбереа на 61. 
(Позволявам си да направя едно наблюдение, ако имаше карта на участник, 
нямаше да ти се наложи подобно нещо.) 


К 80 


Храст, по-висок от половин метър е такова явление в безрадостната 
пустиня, че го приветства като стар приятел и внимателно го заобикаляш, 
светлината на популярната по твое време антиекологична философия 
подобно действие е безсмилено, но ти обичаш да спиш с чиста съвест. 
Продължаваш. 


К 81 


Звучи невероятно, но пустинята е направила от теб поет. Току-що в 
пристъп на вдъхновение измисли встъплението на една дълга и епична 
балада, която ще започва така: 


„Бибипан танк, бибипан пясък 
Къде отивам аз, не знам. 
Бибип, бибип, бибип пустиня. 
А там ме чака бип бибип" 


Като за начало е доста експресивно. Продължаваш 


К 82 


Намираш се в покрайнините на доста голям псевдополис. 
Ако желаеш да влезеш, мини на 62. 
Иначе продължаваш. 


кК 8з 


Почти изпод веригите на танка ти изскача подобен на броненосец мутант и 
побягва с огромни скокове. И друг път си виждал подобни животни, но 
освободени от вътрешностите си и окачени по стените на някои по-скъпи 
кръчми като украса. Когато изсъхне добре, черупката им придобива 
особена отражателна способност и заради мнението на някого, решил, че 
това е много красиво, горките животинки са преследвани доста ревностно 
от разни безработни ловци. След това многословно встъпление: 

Ще се опиташ ли да хванеш мутанта - на 63. Или ще го оставиш да си 
върви по пътя, а ти ще продължиш по твоя, към следващия сектор. 


К 84 


Недалеч забелязваш човек с вид на пустинен мародер на мотоциклет- 
самоделка, но придвижването му с него е толкова неуправляем процес, че 
изобщо не можеш да прецениш накъде отива. Машината подскача по 
дюните с бясна скорост и ездачът едва успява да се удържи върху нея. 

Ако ти се е приискало да нападнеш мотоциклетиста, мини на 64. 

Ако изчакаш, за да видиш дали всъщност не идва ксм теб, прехвърли 
се на 65. Ако не ти се занимава с него, продължаваш. 


К 85 


С доста голям кеф сгазваш една като по чудо несъборена досега малка 
тенекиена постройка с вид на кенеф, надявайки се вътре да не е имало 
някой. То и без да има някой си е доста бибипана идея да го правиш, но 
такива са времената. 

Продължаваш. 


К 86 


Недалеч пред себе си забелязваш малка група хора с еднакви сиви дрехи и 
почти обръснати глави, които смирено си вървят по пътя, гледайки в 
краката си. Даже и обувки си нямат. Приличат на някакви монаси, ако се 
доверим на способността ти да разпознаеш един монах. 

Можеш да ги сгазиш на 66. 

Да спреш да си поговориш с тях на 67. 

Или просто да си продължиш по пътя 


Ка? 


Открай време се каниш да направиш лют купон на открито с огън и всичко 
останало за някой свой рожден ден, рождените ти дни си минават, а 
купонът никакъв го няма. Току-що обаче мина край едно място, което е 
направо идеално за целта голяма скална плоча, на километри около която 
няма нищо, освен равно каменисто поле. 

Запомняш мястото и продължаваш, съставяйки мислено списъка на 
гостите. 


К 88 


Започваш да си мислиш, че състезанието на 5ПеП-ВМ може би трябваше 
да се проведе в по-тесни рамки, за да се спести цялото това обикаляне 
насам-натам. „Опознай пустинята си, за да я обикнеш." - бибипана работа. 
Продължаваш. 


К 89 


Ако имаш способности на ясен, можеш да преминеш на 68. 
Ако нямаш, можеш да се поядосваш за това и после да продължиш. 


К 90 


Винаги си се чудил какво устройство да измислиш, за да не се налага 
постоянно да натискаш педала за газта. Една голяма тухла, може би. Едно 
време танкът ти си имаше работеща електроника за автоматично 
поддържане на скоростта, но вече дори не можеш да си спомниш кога е 
било. Дали остаряваш или паметта ти е къса? 

Продължаваш. 


К9! 


Докато не се проведе ясно регламентиран конкурс с компетентно жури, 
този ъгъл на картата неофициално ще се води като най-скучният от 
четирите. Не ти остава нищо друго, освен да тръгнеш нанякъде. 
Продължаваш. 


К92 


Забелязваш ниския продълговат силует на бункер с нещо като хангар, 
прилепен до него. Подобни сгради обиквикновено се използват от 
скитниците като заслони. въпреки че вероятно са строени с друга цел. 

Ако си ясен, можеш да преминеш на 69. 

Ако желаеш да влезеш в заслона, мини на 70. 

В противен случай продължаваш. 


кК9з 


Поривите на вятъра, пронизително свирещ из разни дупки по танка ти, от 
време на време успяват да заглушат дори титаничния рев на двигателя. И 
все пак, колкото и шум да вдига, вятьрът е за предпочитане пред 
застоялата, разтапяща жега, която обикновено властва през деня. 
Продължаваш. 


К 94 


Спираш танка пред изоставена постройка с вид на учудващо запазен склад. 
Покривът е продънен, естествено, а ламаринената стена откъм 


подветрената страна е излъскана до ослепителен блясък от вятъра, носещ 
милиарди песъчинки, но поне все още е в отвесно положение. 

Ако решиш да слезеш и да огледаш постройката по-подробно, можеш 
да го направиш на 71. 

В противен случай продължаваш. 


К 95 


Натъкваш се на някакво подобие на граница, физическият израз на която е 
едно мижаво телено заграждение. До него има малък гарнизон с 
опознавателните знаци на АССП и доста мърляшки вид. Войниците ти 
махат да спреш и ти се подчиняваш с умерен възторг. 

Ако си член на АССП, мини на 72. 

Иначе отиваш на 73. 


К 96 


В далечината забелязваш нещо като черна река между дюните и след 
няколко секунди вглеждане разбираш,че това е колона мравки (или 
термити, ако е за въпрос - не ги познаваш). След малко подминаваш и 
мравуняка им (термитника? О, бибип му!), който е малко по-висок от танка 
ти. Чувал си, че един ден те ще наследят хората като земна цивилизация, 
но като ги гледаш, не ти се струва да е много скоро. В края на краищата, 
винаги можеш да им теглиш един снаряд, ако почнат много да се отварят. 
Продължаваш. 


К97 


Ако си рандомайзър, мини на 74 
Иначе си сгазваш късмета, така да се каже, и продължаваш. 


К 98 


Може би на човек му трябва камила, за да усети красотата на пустинята, 
суровия й блясък и прочие хубави неща. Танкът ти е анахронизъм, ако 
знаеш какво значи тази дума Но пък, като се замислиш, камилата няма 
удобна седалка, покрив, броня и оръдие, нали така? Бибибип му на 
анахронизма тогава. 

Продължаваш. 


К 99 


Спираш пред обърнат на едната си страна влекач, до който стои някакъв 
скитник и яростно го рита. Очевидно човекът има технически проблеми. 
Ако ти се струва, че нее лошо да слезеш и да му помогнеш, мини на 75 
Ако пък ти се струва, че не е лошо да го гръмнеш веднъж и да го 
обереш, възползвайки се от положението му, мини на 76. 

Ако изобщо не ти се занимава с него, остави го да си рита влекача и 
продължи. 


В този ъгъл на картата няма нищичко, за което си заслужава да се пише. 
Моят съвет е да тръгнеш нанякъде. 
Продължаваш. 

1. 


Втренчваш се във вятърната лодка и напрягаш сетивата си, опитвайки се да 
проникнеш в ума на човека в нея. Става по-лесно от обикновено и 
резултатът е ясно изразена враждебност. Водачът на лодката не знае кой 
си, но е готов и има желание да ти навреди, независимо от това. 

Ако все пак решиш да останеш, за да изчакаш лодката да те доближи, 
мини на 3. 

Все още имаш време и да си тръгнеш - в такъв случай продължаваш 
от съответния сектор на картата. 


2. 


Втренчваш се във вятърната лодка и забелязваш познато изображение 
отстрани на корпуса. Разравяш паметта си... точно така! Това е знакът на 
Куейд, един от асовете на ЧАР. Говори се, че е лично отговорен за 
преждевременното пенсиониране на някои от най-добрите бойци на 
АССП. 

Ако все пак решиш да останеш, за да изчакаш лодката да те доближи, 
мини на 3. 

А ако решиш да си тръгнеш - продължаваш от съответния сектор на 
картата. 


З. 


Спираш танка и отваряш люка, за да глътнеш малко чист въздух. 
Вятърната лодка се доближава с доста голяма скорост и ти с известно 
безпокойство установяваш, че мачтите й се скъсяват, от корпуса изникват 
оръжия, а самият корпус придобива обтекаема форма. Подобни събития 
обикновено означават, че водачът на съответната лодка се кани да те 
нападне. 

Затръшваш люка над главата си и скачаш към креслото на пилота. Какво 
ще предприемеш? 

Атака - на 77. 

Избягващи маневри - на 78. 


4. 


Рязко спираш танка и се обръщаш да погледнеш през задните визьори. 
Точно така! Току-що си подминал един засипан от пясъка танк. Връщаш 
машината назад и оглеждаш останките, за да установиш, че лежат там от 
доста дълго време. 

Ще слезеш да потърсиш нещо по-интересно - на 79. 

Ако не, просто продължаваш от съответния сектор на картата. 


5. 


- Някакви документи за самоличност - изръмжава шефът на патрула. 
Поглеждаш го с искрена изненада, след това пресилено се изхилваш: 

- Това беше добро, наистина... Документи за самоличност, хахаха. 
Млъкваш и преброяваш показалите се от разни дупки по колите дула, 
сочещи към теб. 

- Ти какво, на умник ли се правиш? - осведомява се шефът. 

Мини на 80 и внимавай какво ще кажеш. 


6. 


Съжалявам, че не взимам предвид несъмнените ти съобразителност, 
интелигентност и въображение, но се опасявам, че всичко опира до едни 
елементарни точки за устойчивост. 

Ако са 9 или повече, мини на 81. 

Ако са по-малко, продължаваш на 82. 


Т. 


Слизаш от машината и се попротягаш. Отнякъде се чува проскърцване, 
последвано от неравномерен картечен откос. Доколкото успявяш да 
видиш, докато се хвърляш обратно зад прикритието на танка, 
причинителят и на двете е един солиден робот-снайпер, който очевидно е 
програмиран да стреля по всичко с определени размери, което се движи. 
Преглъщаш тежко и се оглеждаш. Люкът на танка изглежда примамливо 
близо. 

Ще се опиташ да се качиш обратно - на 83. 

Ще пробваш да обезвредиш робота - на 84. 


8. 


Колко, между другото, са точките ти за мощ? 
5 или повече - мини на 85. 
По-малко - отиваш на 86. 


9. 


Отваряш люка, подаваш се и приятелски им помахваш. Двамата пилоти 
издават дивашки викове на радост и... увеличават скоростта! Поглеждаш 
ги със съмнение, с идиотските им каски и всичко останало. Едва сега 
забелязваш, че на каската на единия по непонятен начин е закрепена 
саксия с мушкато. 


- БибиБИП! - изреваваш, докато се 
хвърляш обратно и тръшваш люка 
над главата си. 

Катамаранът се трясва с все сила 
отстрани в танка ти и се взривява с 
подходящо огнено кълбо. Когато 
димът се поразсейва, установяваш, че 
от. него не е останало нищо. Дотук 
добре. Но как ти звучат минус 3 
точки енергия? 

Ако още си жив, пускаш една 
неописуема бибипка и 
продължаваш от съответния 
сектор на картата. 


10. 


Даваш газ и се опитваш да излезеш от пътя на носещия се катамаран, но 
танкът ти е къде-къде по-тромав. Цялата работа завършва с поемането на 
нещо средно между залп и таран, който разтърсива танка и за съжаление не 
счупва вратовете на двамата перковци в другата машина, след който те се 
отдръпват, подготвяйки се за нова атака. (Ги пък си извади една точка от 
енергията.) 

Отиваш на 8 


1. 


Явно някой отвътре най-сетне те забелязва и след малко дебелите порти на 
граничната кула се отварят, пропускайки самотен мотоциклетист. 
Показваш се през люка, той спира пред танка и маха каската си. С белега 
от нещо горещо, обходило цялото му лице, не особено красив, но пък това 
е ЧАР, в крайна сметка 

- Здрасти. Бибипано време, а? - поздравяваш учтиво. 

- Ако ще влизаш в базата, влизай - изръмжава онзи. - Дигнаха ме от масата 
заради тебе. 

Та ако ще влизаш, мини на 90. 

В противен случай си тръгваш, мотоциклетистът ти тегли една, а ти 
продължаваш от съответния сектор на картата. 


12. 


Хухавелник! Нахакваш се право в погранична база на ЧАР, където, 
колкото и банално да звучи, първо стрелят, а после питат. От кулата 
бликва лазер в тревнозелено, който не те разрязва на две, барабар с танка, 
само защото не те улучва както трябва (минус една точка енергия). И какво 
ще правиш сега? 

Ще стреляш по кулата - на 87. 

Ще се биеш с дузината мотоциклетисти, които междувременно 
наизскачат от зяпналата порта на кулата - на 88. 

Или най-сетне ще проявиш здрав разум и ще се опиташ да избягаш 
колкото можеш по-далеч - на 89. 


13. 


Някъде наоколо има човешко същество, което издава присъствието си, 
излъчвайки солидна доза бъзливост. Каква чудесна изненада - някой, който 
го е страх от тед. 

Ще слезеш ли да му свиеш сърмите? - на 91. 

Или не, в които случай просто продължаваш от съответния сектор на 
картата. 


14. 


Поразглеждаш полиса, но няма кой знае какво за гледане. По улиците 
почти няма хора, което е лесно обяснимо с всичките танкове наоколо, в 
единия край на купчината преносими сгради се издига до болка познатият 
силует на магазина на 5ПеП-1ВМ, а в другия - накичен с проблясващ неонов 
надпис игрален дом. Ще влезеш първо в: 

Игралната зала - на 92. 

Магазина - на 93. 


15. 


Ха насам, ха натам, а накрая бип бибип, така да се каже. С известна 
тревога виждаш как и последните чупки в обръча, през които можеше да 
минеш, се затварят. Ще ти е нужна пъргавината на сърничка, което в 
случая означава 9 или повече точки за скорост. 

Ако имаш толкова, мини на 94. 

В противен случай те очаква 95. 


16. 


Ако случайно си част от гордите редици на АССП, прехвърли се на 96. 
Вероятно няма нужда да казвам, че иначе животът ти неимоверно се 
усложнява - на 97. 


17. 


Усещането, което изведнъж те блъсва като парен чук право в предния дял 
на мозъка, може да се сравни единствено с това, с което вече го сравних. 
Опасността, която те дебне някъде наоколо, си я бива. 

Ако опасностите не са твоя занаят, можеш да пробваш да се чупиш - 
на 98. Ако си го търсиш, отиваш на 99. 


18. 


Забавяш ход и разглеждаш бетонната стена, която като по чудо е запазила 
почти отвесното си разположение сред развалините наоколо. За един член 
на АССП драсканиците по нея означават нещо като „Адиос, мучачос - 
ВЕДНАГА !". 

Ако послушаш стената, отиваш на 98. 

Иначе те чака епизод 99. 


19. 


Някъде нещо не си направил както трябва, което всъщност е нормалното 
състояние на нещата. Лошото обаче е, че точно сега някой е решил да те 
накаже за това. Дръпваш спирачките, за да не се фраснеш право в 
изникналата от пясъка пред теб стоманена кула, и се оглеждаш. Пейзажът 
е станал доста бодлив, защото навсякъде наоколо са пораснали подобни 
кули, които все повече заприличват на някакви механични дървета с 
израстъците, които поникват от тях Решаваш да ги оставиш да си растат на 
воля и да се махаш, но дали вече не е малко късно? 

Ако сборът на точките ти за устойчивост и скорост е 13 или повече, 
минаваш на 100 Ако е по-малко, мини на 101, където между другото не 
те очаква нищо добро. 


20. 


Следва кратка дефиниция на минно поле: 

Минното поле представлява поле, по което има мини. Идеята на 
поставящите мините се състои в това. когато някой реши да премине през 
минното поле, мините да избухнат и да го разкъсат на парчета с адски 
трясък, огромно огнено кълбо и много много черен гъст дим. 

Е, точно това се случи току-що с теб. КРАЙ 


21. 


Напъваш се, но не долавяш и следа от човешко присъствие. 

Ако решиш да слезеш и да огледаш заслона мини на 102. 

Ако пък желаеш да си продължиш по пътя направи го от съответния 
сектор на картата. 


22. 


Предпазливо се смъкваш от танка и подвикваш" 

- Ехей! 

Никой не ти отвръща. Гаражът на заслона е отворен и вътре виждаш нещо 
като голям пикап в доста добро състояние 

Ще влезеш в гаража - на 103. 

Ще си тръгнеш (естествено, със собствения си танк, а не с пикапа) - от 
съответния сектор на картата. 


23. 


За това, което си намислил, се изисква известна бързина. 
Ако точките ти за скорост са 8 или повече мини на 104. 
Ако са по-малко, отиваш на 105. 


24. 


Стихията на един истински рандомайзър са случайностите, но за 
Съжаление все още никой не е измислил начин да се определя 
предварително дали дадена случайност ще доведе до нещо добро или до 
нещо скапано. Напълно случайно забелязваш нещо по металному 
блестящо да стърчи от пясъка. Намаляш скоростта и се взираш, но не 
можеш да видиш нищо повече. 

Ако решиш да слезеш и да огледаш стърчащото НЕЩО можеш да го 
направиш на 106. 

Иначе си продължаваш от съответния сектор на картата. 


20. 


Както всеки псевдополис, и този е повече псевдо, отколкото полис. 
Единствените две институции които биха представлявали интерес за теб 
(освен ако не специализираш наблюдение на скучни малки градчета), са 
кръчмата и магазинът на 5ПпеП-1ВМ. 

В кръчмата можеш да влезеш на 107, а в магазина на 108. 


26. 


Силно радиоактивните райони са опасно нещо. Чувал съм, че случайният 
пътник, попаднал в такъв район, изпитва последователно остър сърбеж, 
парене на кожата и накрая силна изгаряща болка. След няколко минути 
агония случайният пътник полудял от болката, отваря широко люка на 
танка си да глътне малко чист въздух и с това се лишава и от последните 
си минути живот - нещо, за което не би трябвало да го упреквам. 

Нещото, за което БИХ упрекнал читателя (с риск да се повторя) е, че няма 
карта на участник, където ясно е отбелязано, че в този сектор не се влиза. 

КРАИ 


27. 


Спираш танка пред човека и му отваряш люка да влезе. Не носи оръжие 
или поне ти не го виждащ затова лепваш усмивка на лицето си, затваряш 


люка и подкарваш танка и разговора: 

- Ти май нещо си се объркал. Знаеш ли коя година сме? 

- С известно приближение - ухилва се мъжът. 

- Е, не съм виждал жив стопаджия точно отпреди петнадесет одини, когато 
баща ми качи един. То и той не остана жив много дълго. Искаш ли бира? 

- Защо не? - казва той. 


- А носиш ли си? - избухваш в смях. 
Той се усмихва от учтивост. 

- И какво търсиш насред пустинята? - 
осведомяваш се. 

- Теб. 

Обръщаш се и продължително го 
изглеждаш: слаб, изгорял от слънцето 
мъж с кестенява коса и зеленикави 
очи, облечен като арабин от старо 
списание. Само ятаганът му липсва. 
По-добре де. 

- Не се познаваме - връщаш погледа 
си върху пустинята. 

Той протяга ръката си и тя се оказва 


доста силна. 
- Наричай ме Джони. 


Не бързай да се радваш, но засега се справяш доста добре. 
Мини на епизод Ф 1. 


28. 


Този път едва не падат от столовете (тенекиени кутии от експлозиви), 
толкова смешно им се струва. 
Мога да продължа още две страници, но ми се струна, че няма смисъл. 
Затова ще ти напиша едно голямо 

КРАЙ 


29. 


Шумовете в двигателя, възвестяващи спирането на танка ти, бавно замират 
до тих отвъден вой. Вторачваш се през визьорите, за да установиш, че и 
машината отсреща е спряла. Пустинята постепенно заема мястото си в 
ушите ти с шумоленето на постоянно местения от вятъра пясък. Танкът не 
помръдва. 

Ако решиш да го доближиш, мини на 109. 

Иначе можеш просто да продължиш от съответния сектор на картата 
и никога повече да не го видиш, освен ако, разбира се, не се върнеш на 
същото място по-късно. 


30. 


По принцип идеята да избягаш не е лоша, но в случая другият танк те 
подгонва и скоро става ясно, че си изпаднал в твърде неприятна ситуация: 
противниковата машина бързо те доближава, за да открие огън, а ти нямаш 
време да се обърнеш. 

Ако основната ти мощ (т.е. стойността и в самото начало на играта, 
преди подобренията) е 6 или повече, мини на 110. 

Иначе отиваш на 111. 


31. 


Доближаваш другия танк с учтива скорост и когато се озоваваш на 
подходящо разстояние от него, той те гръмва. Изненадата ти е нищо в 
сравнение с трясъка, който предизвиква това събитие. И така, колко точки 
за устойчивост имаш? 

7 или повече - на 112. 

По-малко - на 113. 


32. 


Бързо разпознаваш хора от собствената ти агенция, очевидно тръгнали на 
някаква много рискована мисия, защото се покъсват да ти подават тайни 
сигнали да си мълчиш и да се правиш, че не си ги видял. Някои от 
сигналите са толкова тайни, че даже и ти не ги знаеш. 

Изчакваш да се загубят от поглед и се заемаш със собствената си 
работа - която в момента е да продължиш по картата от съответния 
сектор. 


33. 


Меко казано, оказваш се неподходящият човек в неподходящото време на 
неподходящото място. Групата се устремява към теб и провежда масирана 
атака, на която успяваш да се съпротивляваш точно две минути. 
Ако това може да те успокои, не си виновен за това, че хората изпитват 
такова недоверие един кьм друг. Просто живееш (живееше?) в такъв свят 
Бибибип му. 

КРАЙ 


34. 


Групата машини „се подрежда в боен ред сред водопади пясък с 
впечатляваща бързина и изведнъж мирогледът ти се превръща в редица от 
зейнали дула. Никой не се показва, за да ти обясни какво става, но пък и 
никой не стреля, което вероятно означава, че посланието на непознатите 
към теб гласи „ЧУПКАТА". 

Можеш да се изнижеш кротко на 114. 

Или да се биеш на 115. 


30. 


Слизаш от танка и предпазливо се поразхождаш наоколо. От височината на 
собствения ти ръст каменните структури изглеждат още по-внушителни и 
необясними. Вятърът е притихнал и в настъпилата тишина се разнасят 
единствено подобните на изстрели звуци, издавани от изстиващата броня 
на танка ти. 

Вниманието ти е привлечено от блясък на метал и когато доближаваш 
подобната на олтар плоча със странни барелефи, от устата ти неволно се 
изтръгва едно „Бибип бибибип", което не е твърде на място в почти 
ритуалната атмосфера. И все пак какво, бибибип бибип, търси върху 
древен олтар една доста нова и запазена ракетна установка? 


Обикаляш олтара и разглеждаш машината. Съвсем е заредена и, изглежда в 
пълна изправност. Освен това няма табелка с цената. 

Ако решиш да си я вземеш за танка (увеличавайки огневата си мощ с 
10 точки напълно безплатно), мини на 116. 

Ако пък решиш да я оставиш, където си е, се качи на танка си и 
продължи от съответния сектор на картата. 


36. 


Спираш танка, показваш се през люка и повеждаш незаангажиращ лаф с 
една бибипка по адрес на горещината в последно време. 

- Да, бе - съгласява се скитникът. - Откакто паднаха ония бибипани бомби, 
не е същото. Ти сняг виждал ли си? 

- На снимка. 

- Е, аз съм виждал наистина - въздъхва онзи. 

Бая е древен, щом помни такива неща. 

- И кви ги дялаш? - пита скитникът. 

- А, било е и по-зажмоцано - свиваш рамене. - Сега съм се хванал с една 
далавера.. 

- Ква? 

Странно. Този въпрос не е разрешен в общуването с непознати. Това, че го 
задава означава, че заниманията ти наистина го интересуват... 

Щему кажеш ли за състезанието на 5Ппей-ВМ? -на 117. 

Или ще си претраеш - на 118. 


З7. 


Абе, може и да е в реда на нещата, ама си е бая гадно. Блъсваш подобното 
на слон животно по задника и то тежко се изсипва на една страна, 
разпилявайки имуществото на скитника по пясъка. Звуците, които издава, 
не са от най-приятните, затова го блъсваш още няколко пъти, за да млъкне. 
Скитникът е останал под единия от исполинските крака на мутанта и може 
единствено да пъшка немощно докато наблюдава как ровиш из нещата му. 
Намираш 8 100х и една поизцапана със слузестата кръв на животното, но 
все пак изправна биокапсула, и се прибираш заедно с тях в танка си, 
изпратен от яростното бибипкане на скитника. 

Продължаваш от съответния сектор на картата. 


38. 


Спираш танка до бараките и неколцина въоръжени мъже и жени се 
доближават до него с умерено подозрителни физиономии, въпреки 
опознавателните знаци на АССП по бронята, които са същите като тези на 
гърба на якетата им. Отваряш люка и се показваш навън. 

- Здрасти. Кво става? 

- Квото ляга - отвръща една от жените с грубичък тон. - Само че по- 
рошаво. А при тебе” 

Ако ти се струва вероятно да успееш да измуфтиш колегите си от 
АССП за нещо, като им разкажеш за състезанието, иди на 119. 

В противен случай пускаш два-три общоприети лафа и си 
продължаваш пътя от съответния сектор на картата. 


39. 


Кратка разходка с танк из псевдополиса те осведомява, че единственото 
интересно нещо в поселището е магазинът на 5БеП-ВМ. (Можеш да 
използваш списъка на стоките и правилата за пазаруване в началото на 
книгата.) 

Когато приключиш, продължаваш от съответния сектор на картата. 


40. 


Вече се досещаш, че на този епизод не те очаква нищо добро, така че няма 
да навлизам в противни подробности и да ти развалям вечерята - а те биха 
били неизбежни, ако седнех да описвам половин-километровия мутант, в 
устата на който се движиш известно време, преди да осъзнаеш къде си, с 
ужасяващите му, покрити с тенекии и засъхнала кръв и бензин зъби и 
лигавото му, осеяно с гранитни обложености гърло, както и големия 
специалитет - излъчващите се от стомаха на мутанта гамалъчи, от които 
косата ти окапва, а очите... 

С една дума, 

КРАЙ 


41. 


Какъв ти лаф, това са пътуващи търговци. Съвсем скоро се оказва, че те 
мъкнат цяла железария, на съвсем прилични цени, а са готови и да купят 
нещо от теб на половин цена. Както се досещаш, можеш да ползваш 
списъка на 5ПеП-1ВМ в началото на книгата при същите правила. 

Когато свършиш, продължаваш от съответния сектор на картата. 


42. 


Форсираш танка към тях и откриваш огън, за да ги сплашиш, но те не само 
че не се сплашват, ами и измъкват отнякъде разни картечници и базуки, 
прикриват се зад влекачите и ревностно започват да те обстрелват. 

Ако имаш 9 или повече точки за мощ, премини на 12 

В противен случай си принуден да изоставиш атаката си, преди да е 
станало по-лошо, и да се измъкваш, продължавайки от съответния 
сектор на картата. 


43. 


Приближаваш се към чергарската платформа и забелязваш, че от всички 
възможни дупки по нея стърчат дула на оръжия въпреки миролюбивия 
вид, който усърдно си придаваш. Не можеш да виниш чергарите за 
отношението им към приближаващите ги непознати танкове, но пък не 
можеш и да отречеш, че си седнал в един такъв. 

Ако все пак решиш да се доближиш още, мини на 121. 

Иначе теглиш една на чергарите и платформата им и продължаваш от 
съответния сектор на картата, 


44. 


Ако точките ти за енергия са 9 или повече, можеш да преминеш на 
122. В противен случай те очаква епизод 123. 


45. 


Влизаш в оживеното селище и след кратък разговор с някакво много 
печено хлапе знаеш, че те очаква следният избор: 

Познатият до болка магазин на 5Пей-1ВМ - на 124. 

Увеселителният център „Весел ужас" - на 125. 

Една приятна разходка пеш, след като оставиш танка си в специалния 
безплатен охраняван паркинг, построен специално за гостите на града 
- на 126. 

Ако искаш да напуснеш Сиера Деймос, продължаваш от съответния 
сектор на картата. 


46. 


- Предизвиквам те, крокозъбел - казваш на мутанта, въпреки че надали ще 
те разбере. От какъв пол си? 

Мъжки - на 127. 

Женски - на 128. 


АТ. 


Доближаваш групата и те се изправят с миролюбиви жестове, като ти 
махат да слезеш. Спираш танка и слизаш да си поговориш с тях. Имайки 
предвид нещо, което аз знам, а ти още не, трябва да те попитам: от какъв 
пол си? 

Мъжки - на 129. 

Женски - на 130. 


48. 


Да продължа мисълта си, представители на властта, особено когато са от 
ЧАР, какъвто е случаят. 

Ако случайно и ти си от тази агенция, мини на 131. 

Ако не си, моментът не е подходящ да кандидатстваш за членство, 
колкото и да ти се иска. Минаваш на 132. 


49. 


С базука или не, този перко не би могъл да представлява опасност за тед. 
Съдбата му, общо взето, зависи от степента на мизантропията ти. 
Ще го смелиш ли - на 133, или ще се опиташ да го укротиш - на 134. 


50. 


Спираш танка и слизаш на пясъка отвън. Вътрешното ти око смътно 
съзира очертанията на нещо огромно и живо дълбоко под повърхността на 
пустинята и от излъчването му ти става ясно, че това нещо се смята за 
господар тук. Навеждаш се и заравяш ръце в пясъка. Излъчването се 
променя. Страхът ти бавно се стапя, отстъпвайки място на някаква 
полуидиотска дързост. В края на краищата, това е просто едно много 
ГОЛЯМО ЖИВОТНО. 

- Предизвиквам те, крокозъбел - казваш на мутанта, въпреки че надали ще 
те разбере. 

И така нататък. Повелителските фантасмагории са доста скучни за четене 
дори и от самите повелители, а какво остава за нещастния читател, 
попаднал на този епизод по погрешка. С една дума, можеш да прибавиш 4 
точки към енергията си и един крокозъбел към списъка на изчезналите 
видове. След което да продължиш от съответния сектор на картата. 


51. 


Паркираш танка си пред заслона, до другите таратайки, пооправяш 
дрехите на раменете си, за да си придават допълнителна ширина, и влизаш 
в бункера. Около една метална плоча със заварени накриво крака седят 
трима души и играят на маджонг. Други хора в бункера няма, но пък 
изобилства от пльхове, които изглежда са сключили с хората споразумение 
за примирие. 

- Кво става, авери? - поздравяваш небрежно. 

- Затвори вратата - изръмжава единият в отговор. - И устата, че оттам даже 
повече духа. 

Голям смях пада. Затваряш вратата и правиш нов опит за приятелска 
комуникация: 

- Кво играете? 

- Голф - отговаря онзи същият умник с равен тон. 

Този път едва не падат от столовете (тенекиени кутии от експлозиви), 
толкова смешно им се струва. 

- Ще играеш ли или цял ден ще стрижеш калинки до вратата? - изсумтява 
друг, без да те поглежда. 

Ако ти е писнало от изгънчени обноски, можеш да напуснеш бункера 
още сега - на 135. 

Ако решиш ити да се заядеш, мини на 136. 

Можеш да седнеш да играеш на 137. 

Ако си повелител, мини на 138. 

Със способности на ясен можеш да минеш на 139. 


52. 


Приближаваш се малко и спираш. Двата танка също спират. Усмихваш се 
и продължаваш по-смело. Не само че са доста подобни на твоя, ами 
направо са си същите до последния детайл, само дето онази стърчаща 
тенекия над лявата верига на тях им стърчи отдясно. Най-обикновен 
защитен екран с огледален ефект. 

Преминаваш през собственото си отражение, трептящо в оптичното поле, 
и от другата му страна откриваш малък бункер, заключената врата на 
който не устоява дълго време на ударите на танк ти по нея. Прилича на 
скитническо скривалище, но пък какво ли те интересува това в крайна 
сметка. Намираш вътре два използваеми ускорителя, една броня и 5 500х в 
почти чисто нови банкноти, с които се връщаш на танка си и 
продължаваш от съответния сектор на картата с весело бибипкане. 


53. 


Нещо ми подсказва, че този керван е прекалено голяма лъжица дори за 
твоята уста, но да проверим все пак: 

Ако сборът на точките ти за скорост, мощ и устойчивост е по-голям 
или равен на 25, можеш да преминеш на 140. 

В противен случай отиваш на 141. 


54. 


Малкото, което виждаш от полиса, докато достигнеш до магазина на БПе!- 
ТВМ, е достатъчно да остави впечатлението за населено място, определено 
неподходящо за разходки. Списъкът на стоките в магазина и правилата за 
пазаруване можеш да откриеш в началото на книгата. Когато приключиш 
мини на 142. 


05. 


Слизаш от танка, внимателно оглеждаш странна симетричната купчина 
пясък, която издава необясними металически звуци, когато я почукваш с 
обувката си. и след известно време откриваш входа. Вратата е с цифров 
шифър и ти набираш стандартния код на АССП, надявайки се да не е 
сменен. Не е. Озоваваш се в една от тайните минибази на твоята агенция, 
които могат да бъдат много полезни ако си на зор. След кратък разговор с 
дежурния на базата, един абсолютно изпушил тип, става ясно че е 
задължен да ти направи основен ремонт безплатно или да ти предостави 
части на стойност 700х също безплатно. Избрал си доста блага агенция. 


Когато свършиш с гювеча, можеш да продължиш от съответния 
сектор на картата. 


56. 


Имам две основни възражения срещу решението ти: първо, галфон с 
галфон, как можа да предположиш, че насред пустинята, пълна с 
мародерстващи скитници с остра нужда от гориво, тези десетина варела са 
се запазили пълни; и, второ, някога досега в тази игра да съм ти отчитал 
количеството на бензина?! 

В светлината на тези разсъждения не би трябвало да си особено изненадан 
от факта, че всичко това е капан и когато слизаш да огледаш, от всички 
страни те обграждат разни нечистоплътни бандюги с ръждиви оръжия. 
Ако случайно си повелител, мини на 143. 

В противен случай отиваи на 144. 


57. 


Двигателят реве по-неистово от обикновено, докато се опитваш да се 
задържиш върху склона, който се е превърнал в същинска пързалка за 
танкове. Не изглежда обаче да имаш особен успех... 

Ако точките ти за енергия са 9 или повече, можеш да преминеш на 
145. Ако обаче са по-малко, те очаква 146. 


58. 


Като се имат предвид идеите, залегнали в основата на политическата 
програма на „Деца на любовта", въпросът за пола на твоя герой изведнъж 
става много важен. И така? 

Женски - отиваш на 147. 

Мъжки - на 148. 


59. 


Спираш танка и излизаш навън, засенчвайки очите си от слънцето. Групата 
любовчии те забелязва и след няколко секунди си обграден от няколко 
жени и един мъж в бойни униформи, с които завързваш приятен лаф. 
Оказва се, че „Деца на любовта" е в течение на цялата работа със 
състезанието и когато им казваш, че и ти участваш, едва не се спукват от 
яд, че не могат да ти помогнат. 


- Ама сме тръгнали да омаризим някакви аборигени по-на юг в Ничия 
земя. Една мадама от нашите се върна и разправя, че ония се били върнали 
към пазарите за жени. 

- Стига, бе! - възмущаваш се. - Бомба за тия! 

- Ами, само ще ги поопукаме - обяснява ти шефката. - Просто са 
забравили, че историята не може да се върне назад, докато ние сме 
наоколо. 

Оказва се все пак, че групата може да ти услужи, ако не с друго, поне с 
малко пари и няколко минути по-късно се разделяте шумно, а ти имаш с 5 
400х повече. 

Продължаваш от съответния сектор на картата. 


60. 


Спираш танка и се съсредоточаваш върху информацията, която подават 
вътрешните ти възприятия. Не след дълго си сигурен, че усещаш човешко 
присъствие някъде съвсем наблизо, но не виждаш никого през визьорите 
на танка. Учудващото е, че присъствието няма обичайната си емоционална 
окраска, сякаш човекът съзнателно се въздържа да излъчва каквото и да 
било настроение. 

Ако искаш да слезеш и да провериш по-подробно каква е тази работа, 
мини на 149. 

Иначе забравяш за тайнственото излъчване и продължаваш от 
съответния сектор на картата. 


61. 


Значи, киселинният мутант е една от най-големите издънки на ускорената 
еволюция, настъпила в резултат на войната. Отделният киселинен мутант е 
нещо подобно на голяма гъба с неприятен кървавочервен цвят и можеш 
дори да го настъпиш, ако не ти е жал за кубинката. Лошото обаче е, че 
подобно на коралите, тези гадинки живеят в колонии, покриващи понякога 
цели квадраппни километри, и именно в такава колония си се намърдал в 
момента. Жизненоважният въпрос може да се формулира горе-долу така: 
„Ще устискат ли бронята и веригите на танка ти на киселинната атака, 
докато излезеш на чисто?" 

Ако точките ти за устойчивост са 9 или повече, минаваш на 150. 

В противен случай отговорът е „не", а подробности те очакват на 
епизод 151. 


62. 


Поселището изглежда достатъчно голямо, за да не е скучно, но все пак би 
ти било трудно да се загубиш в него. Оставяш танка си на безплатен 
паркинг на входа на псевдополиса и си правиш малка разходка, в края на 
която вече си уверен, че (освен ако не смяташ да се заселваш) в това градче 
все пак няма нищо чак толкова интересно. 

Стандартният магазин на 5ПпеП-ТВМ те очаква на 152. 

Атракцията на града, увеселителният център „Арена", е на 153. 

Ако вече ти се тръгва, можеш да си вземеш танка и да продължиш от 
съответния сектор на картата. 


63. 


Както вече споменах, ако не се лъжа, мутантът се придвижва доста 
пъргаво. Танкът ти бива ли го по този параграф? 

Ако имаш 7 или повече точки за скорост, мини на 154. 

Ако са по-малко, се прехвърли на 155. 


64. 


Управлението може и да не е неговата стихия, но все пак човекът е на 
мотор, а ти - в танк. Даваш газ и го подгонваш, той подскача два метра във 
въздуха и също запрашва нанякъде... Колко точки за скорост имаш? 

6 или повече - мини на 156. 

По-малко - на 157. 


65. 


Оказва се, че случаят е точно такъв. Мотоциклетистът едва не се блъсва 
челно в танка ти, преди да успее да спре, и миролюбиво махва с ръка. 
Отваряш люка и се подаваш навън. 

- Супер ювелирно караш, батка - повеждаш разговор. - Направо ме разби с 
този последния шикан. 

Мотоциклетистът маха каската си и виждаш, че е жена с коса, боядисана в 
яркозелено: 

- Остави. Тая морга направо ми взема здравето. Като легна да ударя един 
спанак, всичко ми подскача, все едно съм се отцепила. 

- Да ти помогна с нещо? 

- Всъщност, да. Трябва ми един ускорител, за да изравня тягата от двете 
страни, пък току-виж съм си стигнала вкъщи. Да ти се намира? 


Ако можеш да се разделиш с един ускорител (за цената, на която СЕ 
ПРОДАВА в магазините на Пей ВМ - виж списъка в началото на 
книгата) и искаш да услужиш, твоя си работа. 

Продължаваш от съответния сектор на картата. 


66. 


Чака те нещо доста неприятно, но пък да не съм те карал да блъскаш 
невинни хора с танк, бибибип. Има едно нещо, казва се естествен човешки 
морал. Следващия път го спазвай. 

Изреваваш. значи, към тях, но така и не успяваш да ги доближиш 
достатъчно. Кротките монаси отскачат от пътя на танка ти и пред изумения 
ти поглед в ръцете им се появяват нещо като светлинни тояги, дълги около 
два метра. Така и не разбираш дали това е някаква магия или просто много 
напреднала технология (някои хора твърдят, че между двете и без това 
нямало разлика), защото монасите делово се покачват върху танка ти и го 
нарязват с тоягите си така, както нагорещен нож реже масло. Излишно е да 
казвам, че не правят особени усилия да не нарежат и теб. 

КРАЙ 


67. 


Когато се опитваш да поведеш разговор с тях се убеждаваш, че наистина са 
монаси - или някакви други откачалници. Лафът съвсем определено не 
върви, просто защото те изобщо не отварят уста да кажат каквото и да 
било. 

Ако имаш способности на повелител, мини на 158. 

Иначе правиш още няколко опита, прибираш се в танка, теглиш им 
една бибипка и продължаваш от съответния сектор на картата. 


68. 


Вътрешното око, което имаш като всеки истински ясен, ти показва стари 
следи на задоволство и смърт някъде в района, а вътрешният ти нос 
надушва нещо голямо и ценно горе-долу на същото място. Дали пък най- 
сетне не откри някакво съкровище, нещо, за което мечтаеш още от дете? 
Ако не искаш да пропускаш такъв случай, можеш да се поогледаш на 
159. Ако те е бъз, продължаваш от съответния сектор на картата. 


69. 


Резултатът от краткия екстрасензорен сондаж, който проведе, гласи, че в 
бункера има хора и те са доброжелателно настроени. Сетивата ти на ясен 
не долавят никаква определена опасност. 

Ако ще влизаш, мини на 70. 

Ако не, продължаваш от съответния сектор на картата. 


70. 


Оставяш танка си при другите превозни средства от най-различен калибър, 
паркирани в хангара, и влизаш в бункера. Вътре има около половин дузина 
души, които приятелски те поздравяват. Приятната миризма издава с какво 
се занимават. 

- Вие кво, някаква кльопачка ли си заформяте? - осведомяваш се небрежно. 
- Да, бе - отговаря ти една жена, която бърка с черпак в един оптимистично 
голям казан. - Направо е джус, с мръвки колкото щеш. Събрахме де що има 
консерви и ги сварихме с кетчуп. 

- Супер. Сега ако извадите и по една биричка... 

- По две - отвръща жената. 

- Сериозно?! 

- Усмихнато. Но ще те муфтим цигари. 

- Става - съгласяваш се. - Имам цял стек в танка, останал е от предния, дето 
го е карал. Ама нищо им няма. 

За да не навлизам в още подробности (и без това доста писах вече): 
хапваш, пийваш и си прибавяш една точка енергия. 

После продължаваш от съответния сектор на картата. 


11. 


Краткият оглед на склада приключва съвсем успешно с откриването на две 
брони, които с удоволствие си закачаш, увеличавайки точките си за 
устойчивост с четири. 

Качваш се на танка и продължаваш от съответния сектор на картата. 


72. 


Войниците не са от най-разговорливите, за да не казвам, че са бибипани 
темерути. Обичайните любезности са грубо потъпкани с шокирано 
мълчание от тяхна страна и след няколко секунди почесване по брадичката 
единият пита: 

- И накъде си тръгнал? 


Ако решиш да им кажеш с какво точно се занимаваш в момента (все 
пак са от твоята агенция, няма страшно), мини на 160. 
Ако вземеш да го увърташ, иди на 161. 


73. 


Войниците се оказват най-бибипаните темерути, които си срещал. 
Разговорът протича горе-долу така: 

- Здравейте, момчета и момичета! Кво правите тука на бибип на 
географията? 

- Къде отиваш? 

- Абе, остави. То в това бибипано време къде ли да ходи човек. Понякога 
ми иде да... 

- Попитах къде отиваш! 

-...си бибип в джоба и да си развъждам декоративни рибки. 

- КЪДЕ ОТИВАШ БЕ, БИБИПЕЦ ТАКЪВ ?! 

Ако искаш да им кажеш истината, мини на 162. 

Ако не искаш, на 163. 


74. 


Забелязваш човешкия силует, полузасипан от пясък, малко преди 
окончателно да го отминеш. Спираш рязко и внимателно го разглеждаш 
през визьорите. Ако само се прави на умрял, прави го много успешно, 
имитирайки дори и дупки от куршуми с отдавна засъхнала кръв по гърба 
си. 

Ако, като всички хора, си падаш малко мародер, можеш да пребъркаш 
трупа на 164 

Иначе продължаваш от съответния сектор на картата. 


75. 


Отваряш люка и показваш глава навън: 

- Проблемче ли имаш? 

- А, не, бе - отвръща човекът, след като те оглежда. - Само за кеф го ритам 
тоя влекач, дето го виждаш тука. 

- Кво му стана? 

- Знам ли? Пък и все бип бибип. докато не тръгне каруцата й с каруца. Ще 
помогнеш ли? 

Позамисляш се. Ще изгубиш време, пък и от къде на къде ще му помагаш, 
проблемът си е негов. 


Ако решиш да угодиш на доброто си сърце, мини на 165. 
В противен случаи го извозваш нещо (не че ти вярва) и продължаваш 
от съответния сектор на картата. 


76. 


Доста добра идея, ако си падаш по тези работи. Изчакваш го да мине от 
другата страна на полегналата машина (за да я порита малко и оттам, без 
съмнение) и теглиш един залп във влекача. После го понамачкваш малко с 
веригите и чак тогава слизаш от танка. Някаква бая голяма тенекия е 
заклещила човека и единственото, което може да прави, е да кърви и да 
бибипка, колкото му глас държи. Не му обръщаш внимание, преравяш 
останките и накрая си тръгваш с 5 200х аванта. 

Продължаваш от съответния сектор на картата. 


77. 


Теглиш един як залп по посока на лодката, но с няколко невъзможни завоя 
тя отбягва по-голямата част от него и делово отвръща на огъня. Бясно 
местиш разни лостове, като не спираш да бибипкаш по адрес на факта, че 
според теб навън няма и грам вятър, а бибипаната вятърна лодка се носи с 
огромна скорост и накъдето си поиска. 

Престрелката е кратка и ожесточена. В един момент лодката е там, а в 
следващия я няма. Предпазливо се подаваш през люка и забелязваш малка 
фигурка на хоризонта. Можеш да си броиш това като победа, ако искаш, 
но си извади 2 точки енергия. 

Продължаваш от съответния сектор на картата. 


78. 


Вятърната лодка се движи с огромна скорост и това е горе-долу в реда на 
нещата. Маневреността й, виж, не е. Винаги си мислил, че вятърът духа 
общо взето в една посока, но лодката пред теб не се съобразява с този 
факт. За да предприемеш каквито и да било избягващи маневри, ти трябват 
6 или повече точки за скорост. 

Ако имаш толкова, мини на 166. 

С по-малко точки отиваш на 167. 


79. 


Танкът е доста ръждясал, а вътре като по чудо няма обичайния изсъхнал 
труп, който да ти изкара акъла. Може би машината просто е изоставена от 
предишния си > собственик на заслужено забвение. Единственото 
използваемо нещо по целия корпус е една здрава броня, която откачаш и 
слагаш на собствения си танк (две точки за устойчивост). 

Продължаваш от съответния сектор на картата. 


80. 


Ако случайно си от ЧАР, може би сега му е времето да се възползваш 
от този факт - на 168. Ако не си, трябва да отговориш нещо: 

„Що, ще ме арестуваш ли за това?" - на 169. 

„Не бе, батка." на 170. 


81. 


Намеренията ти са да изчакаш да им омръзне да стрелят по танка ти и едва 
тогава да мислиш за измъкване, като междувременно им се присмиваш 
отвътре с подходящи нецензурни забележки. Техните обаче явно са други 
и когато виждаш бавно показващите се от пясъка от двете ти страни 
чугунени плочи, всичко ти става малко по-ясно. Хората с оръжията спират 
на безопасно разстояние от гигантската хидравлична преса, между 
челюстите на която си спрял, и търпеливо насядват по пясъка, палейки 
цигари и вадейки бири. 

Хвърляш се към уредите за управление и започваш безмилостно да 
подскачаш по педала за газта. Моторът реве като умиращ слон. Веригите 
на танка бавно успяват да се превъртят малко, като първо повличат 
металната мрежа, а после и я разкъсват. Машината изхвърчава като тапа 
измежду челюстите на пресата сред разочарованите викове на зяпачите и 
ти си свободен. За съжаление не успяваш да им го върнеш, защото още 
преди да се прицелиш в някой от тях, от тълпата не е останала и следа 
освен някой фас или празна бутилка. 

Извади си две точки енергия (за повредите по веригите и сдухания 
двигател) и продължи от съответния сектор на картата. 


82. 


За съжаление това не е всичко. Мрежата, блокирала веригите ти, има за 
цел просто да те задържи на подходящото място, където да бъдеш 
максимално смачкан барабар с танка от огромните челюсти на някаква 


хидравлична преса. Ще осигуриш препитание на цяло племе за един месец. 
когато продадат останалото от машината ти - ако този факт изобщо има 
някаква успокояваща стойност за тед. 
Не ми се сърди - на картата за участник ясно е отбелязано, че е по-добре 
изобщо да не влизаш в този сектор. 

КРАЙ 


83. 


След лъвския скок по посока на люка един куршум завинаги остава в 
подметката на лявата ти кубинка, но това е всичко. Използвайки капака на 
люка като щит, успяваш да се намъкнеш вътре и първото нещо, което 
правиш, след като си поемаш дъх, е да взривиш бибипания робот-снайпер 
с един як картечен залп. 

Продължаваш от съответния сектор на картата 


84. 


Не си спомням някъде да съм споменавал, че носиш оръжие, способно да 
обезвреди робот-снайпер В джобовете ти няма нищо по-смъртоносно от 
нокторезачка и не е лошо да запомниш този факт, за да не правиш същата 
грешка при подобни обстоятелства. 

Изскачаш иззад танка с рев и след това скачаш обратно зад него с рев, в 
сравнение с който първият прилича на мяукане. Няма да описвам подробно 
пораженията, нанесени от куршумите, с беглите си познания по анатомия, 
но можеш да си извадиш дво точки енергия. 

После отиваш на 83. 


85. 


Ами смачкваш ги. След един точен залп, който ги лишава от и без това не 
особено голямата им маневреност, просто минаваш с танка през средата на 
крехката конструкция. От двете страни на машината ти остават да стърчат 
невредими двата бордови лазера на катамарана, които сменят притежателя 
си (плюс четири точки за мощ), а в раницата на единия от пилотите 
намираш 8 300х. 

Продължаваш от съответния сектор на картата, 


86. 


Идеята да ги смачкаш по принцип не е лоша, но предполага и известна 
техническа база, която за съжаление ти липсва. Устремяваш се към 
катамарана, но той се отдръпва от пътя ти с учудваща пъргавина и 
изстрелва няколко осеяни с бодливи израстъци метални мрежи към 
веригите ти. Оръдието ти също е обездвижено от единия пилот, който 
самоотвережено се прехвърля на танка ти и го заклещва с някаква кирка. 
Не ти остава нищо друго, освен да гледаш през визьорите как двамата 
идиоти с въодушевление започват да блъскат катамарана в танка ти, като 
при всеки удар едва не си счупват вратовете. Все някога едната от двете 
машини ще поддаде и не би искал това да е твоята. 

Ще се опиташ да се разбереш с пилотите на катамарана - на 171. 

Ще излезеш да махнеш тая бибипана кирка, за да можеш да ги 
гръмнеш - на 172. 


87. 


Кулата е висока около петнадесет метра, от масивен железобетон. 
конусовидна и гладка като кубе на скинар. На върха й има малка кабина, 
откъдето току-що пак стреляха с лазера и поокастриха една броня на танка 
ти, дето и без това не вършеше никаква работа. Къде ще стреляш? 

В основата на кулата - на 173. 

В средата на кулата - на 174. 

Във върха на кулата - на 175. 


88. 


Имаш невероятно чувство за приоритет. Улисваш се в престрелка с 
мотоциклетистите, търмиш С картечници и оръдия, въртиш купола и 
успяваш да свалиш може би цели двама, преди кулата отново да пусне 
лазера и този път да те улучи. Ганкът ти първо е разрязан по осовата 
симетрия, а после и напряко, с лекотата, с която един добре наточен нож 
реже въздух. 

КРАЙ 


89. 


Само здравият разум вече няма да ти е достатъчен. Трябват ти и осем или 
повече точки за скорост. 

Ако имаш толкова, мини на 176. 

Ако са ти по-малко, прехвърляш се на 177. 


90. 


Влизаш в базата и приемаш предложената ти бира, която има вкус на 
разредена с бензин конска бибип. Шефът на базата не слиза да те види 
лично, естествено, но пък получаваш разрешение да използваш сервиза. 
Закарваш танка си там и заварваш един самотен механик с добродушна 
тъпа физиономия. 

- Здрасти. Кво става? - пита той. 

- Голямото бибип ме прати при тебе да те поизмуфтя нещо - осведомяваш 
го. 

- Ами харесай си - вдига рамене механикът. - Нали не плащам аз, бибип 
бибип. 

В рамките на позволеното е да изкрънкаш ЕДНО от следните неща: 
основен ремонт, турбо, ракети или титанов щит. (Гочковата им стойност 
можеш да видиш в списъка на 5БПеП-1ВМ в началото на книгата.) 

Когато свършиш с авантата, напускаш базата и продължаваш от 
съответния сектор на картата. 


91. 


Излизаш от танка и се оглеждаш. Непознатият се е покрил, но ти 
търпеливо изчакваш да те разгледа от скривалището си и след минута 
иззад една дюна излиза симпатично момиче, готово да побегне. 
Миролюбиво вдигаш ръка за поздрав. Тя също вдига ръка и... 

Случайно да си от „Горски пожар"? - отиваш на 178. 

Иначе продължаваш на 179. 


92. 


Вътре има доста хора, които до един са пренебрегнали десетките игрални 
автомати със и без каски за виртуална реалност и добрите стари едноръки 
бандити и са се скупчили в единия край на голямото помещение. Пускаш 
лактите си в действие, изяждаш един ритник и накрая успяваш да излезеш 
отпред. 

Някакъв тип е завързан с каиши за стол, така че само единият му крак е 
свободен. Пред него на пода има бързо проблясваща квадратна плоча и 
докато го гледаш, той я блъсва с крак. Квадратът светва в зелено и 
крупието, застанало от другата страна на плочата, развързва типа и му 
подава тлъста бала банкноти. 

- Какво става, ако загубиш? - питаш човека до те. 

- Квадратът светва червено. 

Помисляш малко: 

- А защо те връзват за стола? 


Човекът те изглежда насмешливо: 

- За да стоиш мирен, предполагам. Ще се пробваш ли? 

Ако ти се играе, мини на 180. 

В противен случай можеш да отидеш до магазина на 5Пей-ТВМ - на 93. 
Или да напуснеш полиса - на 181. 


93. 


Списъкът на стоките в магазина на ХБеП-1ВМ и правилата за пазаруване ще 
откриеш в началото на книгата. 

Щом свършиш с това, можеш да опиташ игралния дом - на 92. 

Или да напуснеш полиса - на 181. 


94. 


Или ти си много добър, или тия от АССП са абсолютни баби. Свърваш 
наляво към едно по-дребно джипче, то хуква да се спасява, мястото му се 
заема от един пъргав БТР, а неговото от своя страна остава празно. 
Гръмваш левашки по джипчето ей тъй, за идеята, остъргваш БТР-а и 
изскачаш от обръча. Постижението ти дотолкова впечатлява хората от 
патрула, че те изобщо се отказват от преследване. 

Продължаваш от съответния сектор на картата. 


95. 


Тромаво се опитваш да избегнеш неминуемия сблъсък с едно дребничко 
джипче и се трясваш с все сила в съседния масивен БТР. Останалите 
машини от патрула те обграждат и от тях наизскачат войници на АССП с 
богат асортимент базуки. Принуден си да се предадеш и дори един ден 
някой да реши да ти плати гаранцията, за първото място в състезанието сто 
процента ще е твърде късно. Успех следващия път и да знаеш, че ми беше 
особено приятно да те закопая. 
КРАЙ 


96. 


Спираш и се показваш през люка. Патрулът на АССП също спира около 
танка ти и наизлезлите войници те поздравяват. Шефката им е млада жена 
с изсечени черти и яки мускули, която се смее като хиена. 

- Кво става? - пита тя. - И ти ли си кльопнал по това състезание на 
черупките? 


- Да бе - скриваш леката си изненада с подчертано небрежен тон. - Ама 
като гледам, цялата работа е пълен бибип. 

- Абе не ни излагай - казва жената почти сериозно. - Току-виж сме 
забравили за заповедта да оказваме съдействие на всички наши 
участници... 

- Съдействие? 

- Ъхъ - кимва тя и се обръща към хората си. - Кво можем да му дадем? 

- Само една биокапсула е останала - вдига ръце един слаб мъж, покачен на 
солиден БТР. 

- Не бъди скръндза бе, бастун - срязва го шефката и ти намига. - Дай на 
човека две. 

След няколко минути се разделяш с патрула (с четири точки енергия 
повече) и продължаваш от съответния сектор на картата. 


97. 


Спираш и патрулът на АССП те обгражда така, че те да решат кога да си 
тръгнеш. Показваш се през люка и ги изчакваш и те да излязат. Шефката 
на патрула е млада жена с изсечени черти и яки мускули. 

- Кво става пък сега? - започваш агресивно - Имам си танк, карам си го! 
Кво искате? 

- А според теб на чия територия си бе, бибипецо? - ядосва се жената. 

Не че ти дреме, но нека все пак видим как се ориентираш: 

Ако смяташ, че си на територията на Ничия земя, мини на 182. 

Ако според теб сив АССП, прехвърли се на 183. 


98. 


Задуваш по-далеч от мястото с най-голямата скорост, на която е способна 
бараката, която караш вместо танк, и след няколко минути можеш 
безопасно да предположиш, че непосредствената опасност, която си си 
представил, е преминала. 

Продължаваш от съответния сектор на картата. 


99. 


Съжалявам, но и такива епизоди трябва да има. 
Мини на 19. 

100. 


Докато слаломираш между кулите, които междувременно са завършили. 
растежа си, най-сетне схващаш какво всъщност представляват. Очевидно 
някъде тук е имало граница по времето, когато на тези неща се гледаше 
сериозно. По всичко личи, че кулите са някакъв вид все оше работеща 
защитна система... Изскачаш между последните две и в невероятната 
зловеща тишина, настъпила, докато танкът ти лети във въздуха, от кулите с 
пронизително свистене бликват ярки лъчи, събират се в един широк сноп 
светлина и джасват танка ти по частта, отговаряща на седалището. 
Отърваваш се със загубата на една точка енергия и един зъб, който си 
самоизбиваш, когато танкът ти се приземява с елегантността на кит около 
петдесет метра по-нататък. Смятай, че си минал леко, защото в по-добрите 
си дни лъчът, с който се запозна, се справяше с цяла танкова дивизия, 
преди командирът й да успее да бибипне от страх. 

Продължаваш от съответния сектор на картата. 


101. 


Губиш четири точки енергия. Ако все още си жив и любопитен да 
разбереш откъде ти е дошло, можеш да прочетеш предния епизод, но с 
поправката, че понасяш два изстрела, преди да се измъкнеш. 
Продължаваш от съответния сектор на картата. 


102. 


Слизаш от танка си и се оглеждаш. Вратата на гаража е отворена и вътре 
забелязваш един пикап в доста добро състояние. 
Ще влезеш в гаража - на 103, или ще си се качиш на танка и ще 
продължиш от съответния сектор на картата? 


103. 


Стъпките ти отекват по бетонния под на гаража. Доближаваш пикапа и 
виждаш, че от двете страни на каросерията има два много симпатични 
лазера. Протягаш ръка, докосваш единия и нищо не се случва. 

Ако искаш да си ги откачиш, мини на 184. 

Иначе отиваш на 185. 


104. 


Даваш газ и се спускаш след стадото мутанти. Профучавате през разни 
живописни местности, на няколко пъти ефектно прелиташ над малки 
каменисти хребети и изобщо се държите като участници в едновремешна 
реклама на американски цигари. „Елате в страната на четирикраките 
мутанти, които за удобство се наричат антилопи, бип бип бибип." Все пак 
успяваш да ги проследиш до скривалището им, една скалиста долинка, и 
след продължително ровене из бунището, натрупано в центъра й, откриваш 
една биокапсула, една почти здрава броня и някаква прокъсана раница, в 
която с изумление намираш 8 200х в доста мърляви едри банкноти. (За 
точковата стойност на първите две неща можеш да се осведомиш от 
списъка на 5ПеП-|ВМ в началото на книгата.) 

Махваш на мутантите за чао и се качваш на танка си, продължавайки 
от съответния сектор на картата. 


105. 


След минута преследване решаваш, че каквито и боклуци да намериш, те 
няма да могат да изплатят едно ново шаси на танка ти - а определено ще ти 
се наложи да го смениш, ако продължиш с преследването на бибипкано 
бързите мутанти през пресечената местност, откъдето те прекарват. 
Зарязваш преследването и продължаваш от съответния сектор на 
картата. 


106. 


Слизаш, връщаш се малко назад и намираш блестящото нещо. Има 
формата на буквата Ти стърчи от пясъка като тирбушон. Дръпваш го и то 
остава в ръката ти, а някъде отдолу се чува изщракване. 

Всъщност няма значение кога точно ще загрееш, че си активирал мина, 
защото ВЕЧЕ е късно - така че, дори и да скочиш с бибипка на уста и да се 
втурнеш към танка, това няма да те спаси. По света има какви ли не лоши 
хора и някои от тях слагат мини в пясъка. Внимавай следващия пъг. 

КРАЙ 


107. 


Бутваш скърцащата врата и се озоваваш в неголямо помещение, хората в 
което вероятно изобщо не са чули, че е имало война - толкова прихлупен и 
заспал вид има. Пробиваш си път до бара и откриваш, че зад него няма 
НИКОЙ. 


- Ало, шматко! - подвикваш и потропваш с юмрук по плота. - Май не си в 
час нещо, а? 

Чуваш зад гърба си раздвижване и когато се обръщаш, пред носа ти 
профучава празна бирена бутилка. Посетителите са наскачали и те 
измерват с мрачни погледи. 

- Къв си ти, бе? - изръмжава един от тях, вероятно същият, който е хвърлил 
бутилката. - Искаш да си смениш фасадата или кво? 

Опа. Какво ще правиш сега? 

Ще почерпиш, опитвайки се да загладиш отношенията - на 186. 

Ще се биеш - на 187. 


108. 


Списъка на стоките в магазина на 5пеП-ВМ и правилата за пазаруване 
можеш да откриеш в началото на книгата. Когато свършиш, можеш да 
посетиш и местната кръчма, ако вече не си бил там - на 107. 

Ако тази идея не ти харесва, продължаваш от съответния сектор на 
картата. 


109. 


Мини на епизод 31. 


110. 


За щастие противникът ти не е забелязал, че и от задната част на танка ти 
стърчат предостатъчно оръжия да се справиш с него. Намаляваш малко 
скоростта, оставяш го да те понастигне и тъкмо когато притежателят на 
другия танк вероятно се кани доволно да открие огън, стреляш по него с 
всяко дуло, което можеш да обърнеш в неговата посока. Ефектът е 
съкрушителен. Машината сякаш се блъсва в невидима стена, изпълнява 
елегантен скок назад и остава да гори на място. 

Мини на 188. 


111. 


Предприемаш отчаяна маневра, за да извъргиш по-опасната част от танка 
си по посока на противника, но закъсняваш. Един съкрушителен залп 
(минус 3 точки енергия!) разтърсва танка ти и предизвиква ужасен 
словесен бибип от твоя страна. Все пак успяваш да се прицелиш криво- 
ляво и натискаш всички възможни спусъци.. Трябва да унищожиш 


противниковия танк с един-единствен залп, защото ако му остане 
възможност да стреля втори път, това ще е фатално за теб. Колко точки за 
мощ имаш? 

8 или повече - мини на 189. 

По-малко - отиваш на 190. 


112. 


Бронята на танка ти е прекалено дебела, за да вземаш твърде навътре 
подобни атаки. Губиш една точка енергия, машината се разтърсва като 
спънал се носорог и продължава неумолимо напред. Другият танк 
панически открива огън по теб с картечницата си, но вече нищо не може да 
те удържи: блъсваш бибипеца, отхвърляш го назад и му теглиш един залп с 
оръдието почти от упор, който го разпердушинва напълно. 

Мини на 188. 


118. 


Съкрушителният залп на противниковия танк (минус 3 точки енергия!) 
почти напълно обездвижва твоя. Можеш единствено да стреляш и трябва 
да го направиш наистина силно, защото ако му дадеш повторна 
възможност да открие огън, това ще е фатално за тед. 

Ако имаш 8 или повече точки за мощ, мини на 189. 

В противен случай отиваш на 190. 


114. 


Непознатите те оставят да си тръгнеш и също продължават пътя си. Най- 
сетне преглъщаш и си казваш, че ако всички бяха като тях, светът щеше да 
е едно по-лесно място за живеене. 

Продължаваш от съответния сектор на картата. 


115. 


Ти си непоправимо тъп, един абсолютен дебил и бибибип, крайно, време е 
да те лиша от възможността да си разиграваш коня (или може би трябва да 
кажа тапира?) в моята книга. От редицата зейнали дула, които ти описах в 
предния епизод, излита огън и жупел и те превръща в купчина воняща 
обгорена тенекия още преди да успееш да бибипнеш. Следващия път, 
когато съотношението на силите е пет към едно и ти си откъм страната на 
единицата, си спомни за мен и си затрай, да не си изядеш пак тупаника. 
КРАИ 

116. 


Развиваш няколко болта, като си подсвиркваш, и напрягаш мускули, за да 
пренесеш първата ракета... Сега, ако ми позволиш едно малко отклонение, 
нека ти обясня нещо. 
Гледал ли си „Похитители на изчезналия кивот?"? Там, в един храм в 
амазонската джунгла, имаше един такъв олтар, от който Харисън Форд взе 
някакъв златен идол и сложи на негово място торбичка с пясък. Защо ли? 
Ами защото олтарът беше направен така, че да уравновесява разни сложни 
механизми с тежестта си и най- малката промяна в нея (да речем, ако някой 
вземе идола) да наруши равновесието на системата и да предизвика 
саморазрушаването на храма. Предполагам, че вече си се досетил защо ти 
разказвам това. 
В мига, в който повдигаш ракетата, земята под краката ти изчезва, 
заменена от дълбока дупка, на дъното на която има остри колове с 
височина около метър и половина. На коловете няма обичайните отдавна 
изсъхнали пронизани скелети на разни нещастници - вероятно защото ти 
си първият нещастник, който се хваща на този стар като света номер. 
КРАИ 


П7. 


Разказваш му накратко, докато той вади отнякъде една смачкана цигара и 
сия запалва с нещо като горелка, която виси на гърба му. 

- Полезно устройство - махва той към горелката и издухва дима. - Оправяш 
ли се в района? 

- Горе-долу - свиваш рамене. 

- Изглеждаш точен - казва скитникът. - Нека ти обясня туй-онуй. 
Информацията, която ти дава е, че на еднакво разстояние (и то на бибип 
бип място, както се изразява скитникът) на северозапад и югоизток има две 
поселища, съответно някакъв псевдополис и полисът Сиера Деймос - което 
не е кой знае каква тайна, особено ако имаш карта, но важен е жестът. 
Разделяте се приятелски и ти продължаваш от съответния сектор на 
картата. 


118. 


- Е, не мисля, че ти влиза в работата - изрязваш го. 

- Да бе - съгласява се скитникът, - Колко съм глупав. Е, лек път и внимавай 
с тоя трактор, дето го караш. 

Продължаваш от съответния сектор на картата, като мърмориш под 
нос разни лоши работи за скитника и мутанта му. Така де, що ще ти 
обижда танка, бибипецът му с бибипец! На някои хора им липсва 
елементарно възпитание... 


119. 


Разказваш им накратко с какво си се хванал. 

- Звучи ми като адски бибипана работа - отбелязва жената. 

- Знаеш ли кво, ти си си объркала призванието - ядосваш се изведнъж. - 
Трябвало е да станеш платен убиец на ентусиазъм. 

- Я се бибипай - казва отегчено жената и ти обръща гръд. 

- Можете ли да отделите нещо? - питаш останалите. 

- То тука нищо няма - отвръща ти един младок, щом се убеждава, че никой 
друг няма да си отвори устата. - Освен един ускорител, ако ти влиза в 
работа... 

- Давай. Точен пич си ти. 

Прибавяш си две точки за скорост и продължаваш от съответния 
сектор на картата, оставяйки киселите си колеги на мира. 


120. 


Невъзмутимо инкасираш огъня на търговците и с няколко залпа ги 
принуждаваш да изоставят позициите си и да се разбягат. Дори и с 
разрушенията, предизвикани от атаката ти, са останали доста хубави неща, 
които да си вземеш. Натоварваш на танка си два ускорителя и една ракетна 
установка (плюс 4 точки за скорост и 10 за мощ), изравяш изпод един 
зашеметен търговец чантата му с 5 200х и на тръгване му теглиш един 
шут, за да не се свести и да те нападне в гръб. После се качваш на танка 
си и продължаваш от съответния сектор на картата с чувство за 
изпълнен дълг. 


121. 


Ако си смятал, че чергарите се ръководят от някакъв особен морал, който 
им забранява да стрелят по непознати, време е да преосмислиш 
вижданията си по въпроса. Едно бая голямо оръдие открива огън в 
момента, в който се приближаваш до платформата достатъчно за тази цел, 
и ударът разтърсва танка ти с неприятния трясък на нещо, което току-що е 
слязло още едно стъпало по-надолу по стълбата към пълното разрушение. 
(Конкретно, губиш две точки енергия.) 

Измъкваш се на заден ход и продължаваш от съответния сектор на 
картата с някои не много добри неща за чергарите на уста. 


122. 


В един прекрасен миг танкът ти изревава могъщо и излиза на сухо. Подал 
си толкова много газ, че не успяваш да избегнеш няколкото души, 


изскочили отнякъде пред танка, и ги сгазваш, без да искаш. Можеш да 
спиш спокойно, защото именно те бяха разлели смазочна течност на пътя 
ти и не ти готвеха нищо добро. 

Продължаваш от съответния сектор на картата. 


123. 


Даваш газ колкото за една дивизия танкове, но машината продължава да 
буксува. Пред смаяния ти поглед отнякъде изскачат няколко души с дрехи 
в цвят на пясък, делово срязват пантите на люка ти с оксижен и нахълтват 
в танка. Излишно е да казвам, че животът ти изобщо не ги интересува. 
Бибипан свят, но пък и ти никога не си бил светец, нали така? 

КРАЙ 


124. 


Магазинът те убеждава, че принципът на 5БеП-ВМ да предлагат навсякъде 
абсолютно равностойни услуги не е само раздувка. Не виждаш нищичко, 
което вече не си виждал. Списъка на стоките в магазина и правилата за 
пазаруване можеш да откриеш в началото на книгата. Когато 
приключиш, се върни на епизод 45 за нов избор. 


125. 


Увеселителният център „Весел ужас" заема огромна площ недалеч от 
центъра на полиса и си има всичко, което може да си пожелае човек, ако 
има излишни пари - от влакче на ужасите до игри с виртуална реалност, 
като някои от последните се помещават в специални затъмнени кабинки и 
имат възрастово ограничение. След кратка разходка из центъра попадаш на 
нещо наистина интересно: истинско стрелбище с въздушни пушки и 
подвижни тенекиени цели, изобразяващи смешни патици и розови слонове. 
Над целите са наредени наградите: бутилки бира. различни неща за ядене, 
пакети цигари и дъвки и голямата награда - двеста бона на ръка за този, 
който успее да улучи всички цели на една серия, без да пропусне нито 
веднъж. 

Ако си рандомайзър, преминаваш на 191. 

В противен случай можеш да си опиташ късмета на 192. 

126. 


Сиера Деймос е един смайващо цивилизован полис, излязъл сякаш от 
фантастичен филм от двадесети век. Разхождаш се по чистите улици, 
пълни с търговци и добре облечени жители на града, и сегиз-тогиз надигаш 
бутилката бира, която си купи в началото на улицата на доста солена цена. 
След половин час цялата тази изгупаност започва леко да те дразни и ти се 
приисква да направиш някоя мъничка глупост - например, да счупиш 
празната бутилка в някоя стена, вместо да я изхвърлиш на „определеното 
за тази цел място", какго пише на етикета Й. 

Щеси направиш ли това удоволствие? - на 193. 

Или ще се държиш прилично - на 194. 


127. 


- „Мир и любов" - успяваш да смотолевиш и хватката веднага се отпуска. 
Обръщаш се и се озоваваш очи в очи с красива млада жена с дълга черна 


коса и кожени дрехи. 
- Ще прощаваш - усмихва се тя. прибирайки патлака си. - Мерки за 
сигурност, нали знаеш... ПТ.Н.К.П. 

- И ти ще ме прощаваш - ухилваш се на свой ред, докато я следваш по 
някакъв тесен скален коридор, - но отдавна не съм говорил с наши. Какво 
значи това? 


- Разположи се удобно - тя те въвежда в 
доста просторна пещера и махва към един 
огромен старовремски червен диван. - 
ПГ.НК.П. е новата директива > на 
агенцията... Гладен ли си? 

Приемаш поканата. 

- „Пази си бибип, че Няма Кой да ти го 
Пази?" 

Скоро се убеждаваш, че приятелите ти бяха 
прави, когато те убедиха да се включиш в 
тази агенция. Правилата й за 
гостоприемство са направо фантастични. 
Прекарваш в заслона три часа и колкото и 
да ти се иска, не мога да ги опиша подробно. Ще кажа само две неща: 
можеш да си прибавиш една точка енергия; диваните всъщност са по- 
удобни, отколкото повечето хора си мислят. 

Продължаваш от съответния сектор на картата. 


128. 


- „Мир и любов!" - успяваш да смотолевиш и хватката веднага се отпуска. 
Обръщаш се, разтривайки врата си, и се озоваваш очи в очи с красива 
млада жена с черна коса и кожени дрехи. 

- Извинявай, мацка - усмихва се тя, прибирайки патлака си. - Мерки за 
сигурност, нали знаеш... ПТ.Н.К.П. 

Последваш я по някакъв тесен скален коридор: 

- Нещо не зацепвам. 

- „Пази си бибип, че Няма Кой да ти го Пази." Новата директива на 
агенцията - обяснява небрежно мадамата. 

Влизате в доста просторна пещера и тя ти посочва един огромен 
старовремски червен диван. Тръсваш се на него и признателно улавяш 
подхвърлената бутилка бира: 

- А ти кво правиш в тая дупка? 

- Дежуря - чернокосата прави физиономия и сяда до теб. - Толкова малко 
наши заслони останаха, че са измислили в тях постоянно да има някой. 

- Горкото - оглеждаш пещерата. - Сигурно изпукваш от скука. 

- А, не - тя се усмихва заговорнически. - В последно време насам започнаха 
да се отбиват разни готини новоприети Деца и то все в моята смяна... А аз 
по устав трябва да им оказвам гостоприемство. 

- Не искам да чувам това - вдигаш ръка, кикотейки се. - Кажи сега какво 
мога да те измуфия. 

Тя замислено надига бирата си, после се усмихва: 

- Абе, има там едни двеста бона, дето са за кризисни ситуации... Ама като 
те гледам, и ти ми се виждаш в криза. 

- Голяма - уверяваш я. - Най-голямата и ужасна бибипана криза 

Раздувате още малко и ти продължаваш от съответния сектор на 
картата с 5 200х повече. Избрала си добра агенция. 


129. 


Повеждате разговор и тарикатите ти доверяват защо клечат насред 
пустинята. Били чули, че някъде наколо имало секретен заслон на „Деца на 
любовта", зареден здраво с храна и гориво, в който винаги дежурела по 
някоя мацка от агенцията. 

- Като ви гледам кви сте алигатори, май ви е повече за котето, отколкото за 
кльопачката, а? - ухилваш се заговорнически. 

Юнаците се споглеждат, сякаш се чудят дали да те набият, после шефът им 
казва: 

- Абе, има нещо такова. То в тая пустиня всички избръмчаваме рано или 
късно. 

Ако си ясен и имаш някакви идеи, мини на 195. 

Иначе отиваш на 196 


130. 


Нямаш представа с какво са се занимавали, преди да дойдеш, но май много 
се радват да те видят. Слизането ти от танка е приветствано от радостен 
рев. 

- Кво става? - поздравяваш, борейки се с лошите си предчувствия 

- Ти - казва един от тях с плашещо сериозен тон и мъжете те доближават. 
Докато се чудиш как да се изметеш по-елегантно, двама от тях ти минават 
откъм гърба и ти препречват пътя към танка. 

Ако имаш способности на повелител, мини на 197. 

Иначе отиваш на 198. 


131. 


- Кво става? - повеждаш разговор, щом се показват от люковете на 
машините си. - Като ви гледам, направо си умирате от кеф да си веете 
бибип из пустинята. 

- Да, бе - отвръща един от патрулите кисело. - Днес си нямахме работа, та 
решихме да направим малко обиколки на района, да помогнем на колегите. 
Юркат ни като финикийци, тия бибипци от шефското. А ти накъде с тая 
барака? 

- Гоня камилите - отвръщаш небрежно. - Айде адиос, че имате работа да 
вършите. 

Теглите си по една блудкава бибипка за довиждане и се разделяте. 
Продължаваш от съответния сектор на картата. 


132. 


Показваш се през люка с най-невинната си физиономия. 

- Къде бе, горски? - озъбва ти се единият от патрулите. - Искаш ли ей сега 
да те омаризим, а? 

Днес май им е лош ден. Оглеждаш трите бронирани джипа с не особено 
тежко въоръжение и решаваш, че може би (но само може би) е по-добре да 
внимаваш какво ще отговориш: 

Че не искаш да те омаризят - на 199. 

Че могат да пробват, ако им се ще - на 200. 


133. 


Теглиш му един хладнокръвен картечен откос и нападателят ти се просва 
на пясъка, без да гъкне Слизаш от танка, гнусливо го пребъркваш и 
откриваш една годна за употреба биокапсула (прибави си 2 точки енергия) 


и 8 100х. Не може и да си очаквал да носи нещо повече, щом го е закъсал 
дотам, да напада танка ти с една мижава базука. 
Продължаваш от съответния сектор на картата. 


134. 


Решаваш днес по изключение да бъдеш добър, спираш танка и се показваш 
през люка с миролюбива физиономия. Край ухото ти просвистява ракета и 
брадясалият тип надава страшна бибипка на разочарование. Теглиш му и 
ти една, затръшваш люка над главата си и го потърсваш с мерника на 
картечницата, но напразно: нападателят ти е изчезнал като бибипка из 
гащи. Толкова по въпроса за по-добрите отношения между хората. 
Продължаваш от съответния сектор на картата. 


135. 


Излизаш, без да кажеш дума, и докато затваряш вратата след себе си, 
отвътре долита нов взрив от самодоволен смях. Не се и съмняваш, че е по 
твой адрес. 

- Бибибип бибип, бибипци такива - измърморваш, докато се качваш на 
танка си. - Бибибип бибибип бибип, даже. 

Продължаваш от съответния сектор на картата. 


136. 


- Абе, писна ми от калинки - озъбваш се. - Дали да не взема да ти острижа 
главата, ама от раменете. 
- Кво искаш ти, бе? - изръмжава онзи невярващо и скача на крака, 
захвърляйки плочките. - Така ще те кеча, че кръв ще бибипаш, бибипец 
такъв! 
- Айде, де - подканваш го. 
Скитникът скача към теб, ти му теглиш един шут и в заслона се отпочва 
грандиозен въргал. Трябва обаче да си забелязал, че дотук героят ти не е 
проявил никакви специални умения в областта на ръкопашния бой, а 
противниците ти са трима. След минута се озоваваш на пода и бибипаните 
скитници, разярени от точните ти ритници, не скъпят своите. 
Ако изобщо успееш да станеш и да подкараш танка, когато им омръзне и 
те изхвърлят навън, ще трябва да зарежеш състезанието и да се отправиш 
към най-близкия полис за медицинска помощ. Съжалявам, но участието ти 
беше дотук. 

КРАЙ 


137. 


- Защо не? - ухилваш се насреща им. - Няма нищо по-хубаво от една игра 
на маджонг с достойни противници! 

Те се споглеждат и прихват, но ти вече си спрял да обръщаш внимание на 
чувството им за хумор и сядаш на масата. 

Ако си рандомайзър. мини на 201. 

Ако не си, трябва да ти кажа, че изобщо не ми е ясно от къде на къде 
ти дойде наум да играеш. Отиваш на 202 


138. 


- Мисля, че сега и тримата ще си затворите плювалниците - казваш тихо и 
подкрепяш думите си със силен повелителски удар на волята. 

Внезапно парализираните им пръсти изпускат плочките за игра. 

- Бибипци смачкани - добавяш отмъстително и напускаш заслона пред 
изцъклените им очи. 

Когато въздействието на удара премине, вече ще си далеч оттам. И по- 
добре, защото откритието, че всичките им пари (5 200х) са изчезнали, 
вероятно няма да ги зарадва особено. Прибираш пачката в джоба си и 
продължаваш от съответния сектор на картата, като си подсвиркваш. 


139. 


Набързо сондираш съзнанието на един от тях. Специално той е готов и 
желаещ да те излъже, ако седнеш да играеш, и е доста агресивно настроен. 
Няма никакви основания да смяташ, че останалите двама са с нещо по- 
добри от него. Тръсваш глава, защото усещаш, че си изпуснал част от 
разговора. 

- Казах „или сядай, или се махай", бибипец бибипан! - повтаря единият. 
Връщаш се на 51 за нов избор. 


140. 


Нападението ти над кервана заслужава да влезе в учебниците по военно 
майсторство на пустинните разбойници, ако изобщо имат такива и, ако е за 
въпрос, изобщо могат да четат. Приближаваш кервана бързо и неумолимо 
откъм страната на по-малкия танк, покосяваш с картечни откоси 
мотоциклетистите, които те доближават (вероятно за да те питат какво 
искаш) и успяваш да изпревариш танка с точен залп във веригите, който го 
обездвижва. Танкът от другата страна изостава от кервана, за да влезеш в 
периметъра му, и се изпречва пред спрялата машина, предпазвайки те от 


огъня й. В това време ти със самоубийствена маневра се вмъкваш между 
влекачите и започваш да ги обстрелваш почти от упор, като ги спираш, 
оформяйки си неподвижен щит. Междувременно сте се отдалечили 
достатъчно от обездвижения танк, което ти оставя единствено по-големия. 
Стреляш три пъти в него, преди нервите му да поддадат и да открие огън 
по собствените си влекачи, които ти служат за прикритие, но вече е късно. 
На четвъртия изстрел танкът се взривява и те оставя насаме с една огромна 
купчина отломки. 

Загубил си четири точки енергия, но дори и това да ги сваля под нулата, по 
изключение загубата не е болка за умиране. Можеш да си вземеш от товара 
на кервана неща на стойност 5 1800х (включително и колкото искаш 
биокапсули), като си ги избереш от списъка на 5веП-ВМ в началото на 
книгата. 

Когато си готов, продължаваш от съответния сектор на картата. 


141. 


Успяваш да се справиш с мотоциклетистите и единия танк, което все пак е 
доста добро постижение. Другият танк обаче успява да те обездвижи и те 
взривява с кеф на четвъртия залп от оръдията си. Ако това те успокоява, 
след атаката ти, достойна за всяко бибипано камикадзе, керванът е 
значително по-уязвим и все някой ще успее да го обере. Интересно ми е 
какво те топли ТЕБ това, след като играта свърши и ще трябва да започнеш 
отначало. Поне знаеш колко точки ти трябват, за да осъществиш 
следващия път грандоманската си идея. Но дали само така ми се струва, 
или ти всъщност би трябвало да търсиш някакъв човек, вместо да обираш 
кервани? 
КРАЙ 


142. 


Излизаш от магазина и се засилваш да се качваш в танка, но установяваш, 
че е обграден от някакви типове с униформи на ЧАР. От коя агенция си? 
ЧАР - мини на 203. 

АССП - отиваш на 204. 

Някоя от другите - на 205. 


143. 


Извади късмет. Силата на волята ти се оказва достатъчна да ги задържи на 
място, докато се качиш обратно в танка си и се отдалечиш на безопасно 
разстояние. Бибипкаш се през цялото време и имаш основания за това. 
Скоро обаче оставяш сондата, варелите и бандюгите зад гърба си и 
започваш да се чувстваш по-добре, по-самоуверено и по-нахално - т.е., 
както обикновено. 

Продължаваш от съответния сектор на картата. 


144. 


Изглежда поне половината от ръждивите оръжия проработват, когато се 
хвърляш към танка си и притежателите им натискат спусъците, защото не 
стигаш доникъде и умираш с бибипка на уста, както си му е редът. 
Следващия път внимавай да не обибипаш пак пейзажа. 

КРАЙ 


145. 


Най-сетне веригите се хващат в нещо и след една мъчителна минута 
успяваш да издрапаш. Спираш на върха на склона, за да оставиш танка да 
си почине малко след това неистово натоварване, да пуснеш една вода и да 
се набибипаш на воля. След това се качваш обратно и продължаваш от 
съответния сектор на картата, като за кой ли път си обещаваш да 
внимаваш повече, когато караш. 


146. 


Всичко е безполезно. Танкът ти най-сетне се отказва да виси на нокти, 
изхлузва се по склона набирайки скорост, и с елегантен скок полита в 
пропастта. Ако изобщо оживееш след страшния сблъсък който те очаква 
долу, ще трябва да се занимаеш с въпроса как да издрапаш пеш до най- 
близкия полис и какво ще правиш с живота си без танк - но както и да си 
отговориш. участието ти в състезанието приключи. 

КРАЙ 


147. 


Най-приятното нещо в тази агенция е безрезервността. с която помага на 
всички човешки същества (Всички от „нежния" пол, де) решаваш, докато 
проследяваш с поглед отдалечаващата се група от „Деца на любовта". 


Беше достатъчно само да си покажеш носа от люка на танка и да 
поздравиш учтиво за да изкяриш от цапнатите в устата мадами една чисто 
нова биокапсула. Понякога е хубаво да си жена 

Прибавяш си две точки енергия и продължаваш от съответния сектор 
на картата. 


(е 


.. 


148. 


Спираш танка и се показваш през люка. Въоръжената група спира до теб и 
на пясъка изскачат няколко от типичните нахакани мадами на „Деца на 
любовта" и един як рус мъжага с вид на човек, обърнал табелата. 

- Кво става? - поздравяваш. 

- Тарзан, тоя кефи ли те? - казва шефката на екипа, без да ти обръща 
внимание. 

Мъжагата й показва здравите си зъби и връща внимателния си поглед 
върху теб. Ютията в ръцете му те кара да мислиш, че все пак те възприема 
повече като мишена. 

- Ей, не мога да им се начудя на тия самотни мъже в пустинята - 
продължава жената - Ние поне се движим на групи, бибип бибип. А вие 
как се справяте? 


Групата избухва в искрен смях. 
Ако ти се заяжда, мини на 206. 
Ако предпочиташ да се посмееш с тях, отиваш на 207. 


149. 


Отваряш люка и скачаш навън. В съшия миг иззад лявата верига на танка 
ти пристъпва някакъв човек и те трясва по главата с нещо тежко. Просваш 
се по гръб на пясъка и това ти дава възможност да го огледаш по-добре: 
висок и жилав мъж с коса и брада, не виждали нищо остро поне петнадесет 
години, облечен в червена роба. Тежкото нещо се оказва метална тояга, 
която той стиска в лявата си ръка. 

- Срещни изкуплението! - изревава изведнъж хахото. - Виж Господа, твоя 
Бог, и трепери пред гнева му! С машини покрихте земята и тя се превърна 
в пустиня, неверници! 

„Хак ни е сега", успяваш да си помислиш, преди тоягата да се стовари 
отново, принуждавайки те да отскочиш встрани на косъм. Препъваш се и 
отново се просваш на бибипа си 

- Аз ида! - изребава бибипаният Божи бич. - Като сърна прескачам 
потоците да ви накажа! 

Абсолютен психо. Нямаш много време. 

Ще се опиташ да го разубедиш - на 208. 

Отново ще използваш способностите си на ясен, които те докараха на 
тоя хал - на 209. 

Ще прекратиш съпротивата си, надявайки се онзи да миряса - на 210. 
Ще се биеш - на2 11. 


150. 


Успяваш да се измъкнеш, оставяйки бразда в полето кървавочервени гъби, 
и докато си почиваш на безопасно разстояние от него, с изумление виждаш 
как тя се запълва от нови мутанти, които сякаш само са чакали да се 
отвори празно място. Мутантска им работа. 

Продължаваш от съответния сектор на картата. 


151. 


Киселината на мутантите разяжда веригите на танка ти за няколко секунди 
и той спира на десетина метра от края на покритото с кървавочервени гъби 
поле. След около минута и двигателят замлъква, а машината ти е станала с 
около метър по-ниска. В настъпилата зловеща тишина не ти остава нищо 
друго, освен да чакаш ужасната си смърт и евентуално да успееш да 
изпиеш една последна бира... Освен ако! 
Не бе, майтапя се. 

КРАЙ 


152. 


Списъкът на стоките и правилата за пазаруване в магазина можеш да 
откриеш в началото на книгата. Когато приключиш, се върни на 62 за 
нов избор. 


153. 


Увеселителният център „АРЕНА" възкресява традициите на древния Рим. 
като устройва напълно безопасни гладиаторски борби между всички 
желаещи и залагания за изхода им, в които могат да се включат и самите 
бойци. „Заповядайте вътре, за да усетите тръпката на истинския бой!", 
прочиташ на една голяма табела над входа на сградата. Не е по твоята част. 
Има и по-добри начини да ти избият зъбите от това, да го направят пред 
сума ти зяпачи. 

Ако си рандомайзър, можеш да минеш на 212. 

Иначе се връщаш на 62 за нов избор. 


154. 


Успяваш да вкараш мутанта в една тясна скална цепнатина и дръпваш 
спирачки точно пред нея, като запречваш пътя му към свободата. След 
няколко минути и доста пропилени ритници успяваш да го улучиш в 


главата, след което го вкарваш в танка си надявайки се да не се свести и да 
се разскача вътре. В чисто игрален план печелиш чисти 5 400х, които ще 
вземеш за мутанта в първото населено място, в което влезеш без това да е 
изрично упоменато в текста. 

Продължаваш от съответния сектор на картата. 


155. 


Не само че не успяваш да го хванеш, ами и си повреждаш едната верига, 
докато се опитваш да заклещиш бибипаното животинче в някакво тясна 
скална цепнатина, което ще ти струва 2 точки за скорост. Мутантът се 
измъква изпод танка ти в цветущо здраве и отпрашва към хоризонта, като 
си спечелва няколко яростни бибипки. от които едва ли му пука. 
Продължаваш от съответния сектор на картата. 


156. 


Почти го настигаш и започваш да го обстрелваш с картечницата. Нервите 
на мотоциклетиста не издържат, той скача от мотора и ти сгазваш 
машината, без да искаш. Човекът се изправя и колебливо вдига ръце над 
главата си. когато спираш пред него. Подаваш се от люка със 
заплашителна физиономия. 

- Махни си каската да те виждам! 

Изпод каската се показва женска глава с боядисана в яркозелено коса: 

- Можеш направо да ме гръмнеш, бибипец такъв щото аз и без това вече 
съм опънала жартиерите, ако трябва да се прибирам пеш до вкъщи! 

- Ами добре - съгласяваш се и се пъхваш обратно в танка. 

През визьорите виждаш, че жената подскача паникьосано, а до ушите ти 
долита истеричен глас: 

- Ти от майтап не разбираш ли бе, бибипец?! Да не вземеш да ме затриеш 
сега да си умра млада и със зелена коса! Кво искаш, пари бибип... 

Пак се подаваш навън: 

- Счу ми се нещо за някакви пари. Можеш ли да си хвърлиш раницата 
дотук? 

Жената запраща кожената си раница към теб и ти я улавяш. Хранителни и 
алкохолни концентрати, туба с вода, някакви други боклуци и 5 200х, 
завързани с ластик. Прибираш си парите и й хвърляш раницата обратно: 

- Доскив. 

Затръшваш люка над главата си, прекъсвайки пороя бибипки, достигащи 
до ушите ти, потегляш рязко, принуждавайки я да отскочи назад в облак 
прах, и продължаваш от съответния сектор на картата. 


157. 


Едва не се обръщаш, преодолявайки някаква стръмна пясъчна дюна, над 
която мотоциклетъг просто прелита, и се отказваш от преследването. 
Уменията ти в далечната стрелба се оказват неадекватни спрямо 
движещата се на зигзаг, абсолютно непредвидима цел, и не ти остава нищо 
друго, освен да забравиш за агресивните си намерения и да продължиш от 
съответния сектор на картата. 


158. 


Вече се каниш да се напъхаш обратно в танка и да ги зарежеш, когато един 
от облечените в сиво хора вдига ръка и ти съвсем ясно усещаш подръпване 
там вътре в главата си, където обикновено чувстваш силата си на 
повелител. Съсредоточаваш се върху усещането и с изненада откриваш, че 
започваш да виждаш „монасите" с нови очи, като адепти на някакво 
непознато умение, които изпитват уважение към силата ти и като че ли 
искат да ти подарят нещо...и, за да прескочим повелителските глупости, 
които надали и на един повелител са интересни за четене, след няколко 
минути се разделяте все така безмълвно, а ти имаш с 3 точки енергия 
повече. 

Продължаваш от съответния сектор на картата. 


159. 


Спираш танка до една групичка ниски скали и когато слизаш, почти 
веднага забелязваш малкия вход, изсечен в една от тях. Входът е преграден 
с желязна вратичка и тя, естествено, се оказва порядъчно заключена. След 
няколко опита вече си уверен, че не можеш да я разбиеш току-така. 

Ако ти се струва добра идея да използваш оръдието на танка за целта, 
мини на 213. 

В противен случай оставяш вратичката на мира и продължаваш от 
съответния сектор на картата. 


160. 


Разказваш им за състезанието с няколко думи, но ако си очаквал 
възклицания на жив интерес и горещо желание за съдействие, оставаш 
разочарован. Войниците реагират вяло и след като се убеждаваш, че от тях 
аванта няма да избуташ, ги зарязваш и продължаваш от съответния 
сектор на картата. 


161. 


- ...и така, батка - завършваш мистериозния си разказ. - Голкова тайна 
мисия имам, че ако искате, мога да ви разкажа и подробности, но после ще 
трябва да се самовзривя заедно с вас, а да не ви казвам какво ще използвам 
за целта. 

- Да не би да е... - казва най-близкият войник със страхопочитание. 

- Точно така - кимваш мрачно. - Сега, с какво можете да ми помогнете, 
момичета и момчета? 

- Да ти помогнем? - пита впечатлителният войник. 

- Ъхъ - кимваш. - Части, пари, кльопачка, нещо такова - за благото на 
агенцията, нали знаете. 

- Ааа, за благото на агенцията - кимва той и се обръща към останалите, 
които продължават да те гледат подозрително. - Какво ще кажете, да му 
дадем ли онзи титанов щит? 

След петнадесетина минути се отдалечаваш от базата на колегите си с един 
чисто нов титанов щит (плюс 10 точки устойчивост) и продължаваш от 
съответния сектор на картата. 


162. 


Разказваш им подробно за състезанието, като гледаш всичко да звучи 
колкото може по-скучно, и още преди да си стигнал до това, каква 
всъщност е целта му, войниците на АССП те пускат да си ходиш. Явно 
просто са искали да им кажеш нещо ясно и подробно, за да имат уставни 
основания да спрат да се занимават с теб и да се върнат към това, което 
правят по цял ден в базата си, каквото и да е то. 

Продължаваш от съответния сектор на картата. 


168. 


Уважавам правото ти на мълчание, но все пак те са в собствената си база, 
на собствената си територия, ядосани и са повече, така че не бива да ги 
виниш, че се вбесяват, когато отказваш да им разкажеш това, което искат. 
Шефът на групата издава заповед и двамата най-близки войници пъргаво 
скачат на танка ти... 

Случайно да си повелител? 

В такъв случай минаваш на 214. 

Ако обаче не си, те очаква епизод 215. 


164. 


Намираш 5 100х, загънати в парче кожа, както и разни дребни лични вещи, 
които оставяш за следващия, който мине оттук. Прибираш парите и 
продължаваш от съответния сектор на картата. 


165. 


В тази книга тия не минават. 
Слизаш от танка и след няколко минути откриваш причината за повредата 
- някакъв скъсан ремък с мъгляво предназначение. 
- Можеш да го вържеш с някой стар чорап, докато намериш нов - 
обясняваш на скитника. 
- Нов чорап? - осведомява се той. 
- Не, бе - захилваш се. - Нов ремък. Но чорапът трябва да е найлонов, 
дамски. 
- Трудна работа - намръщва се той. - Къде ти у дърт бибипан скитник като 
мене дамски чорап? Но все ще измисля нещо, благодаря... Искаш ли една 
бира? 
- Летят ли птиците? Само за миене ли е водата? Към все по-лошо ли отива 
този свят? Естествено, батка. 
Скитникът изравя отнякъде две бутилки, внимателно ги разглежда и ти 
подава едната: 
- Твоята е от две седмици, а моята от три. Ама иначе нищо им няма, тъкмо 
са поотлежали. 
Чуквате се и ти го поглеждаш над бутилката, като едва сега забелязваш 
колко сини са очите му: като две парчета лед.(Ако се вярва на приказките 
на хората, дето са виждали лед, разбира се.) Лафът постепенно затихва, 
докато бирата в бутилките ви намалява, после скитникът поглежда 
часовника си и пред очите ти притъмнява. 

КРАЙ 


Р.5. Разяснявам: В бирата е имало отрова. Цялата работа с влекача е 
постановка на скитника, а самият той току-що се сдоби с нов танк. 
Напомням ти. че героят ти живее( ше) в един гаден свят. Следващия път 
внимаваи. 


166. 


Имаш бърз танк. Машината подскача на място и се устремява право към 
връхлитащата вятърна лодка, принуждавайки я да промени курса си. За 
целта обаче мачтите отново трябва да се удължат, вниманието на водача на 
лодката се раздвоява, а ти го гръмваш веднъж за довиждане и изчезваш. 
Продължаваш от съответния сектор на картата. 


167. 


Опитваш се да излезеш от курса на връхлитащата вятърна лодка, но без 
успех. За няколко ужасни секунди си на прицела на всичките й оръдия, а 
водачът на лодката хич не пести амунициите. После лодката завива покрай 
разнебитения ти танк (атаката ще ти струва три точки енергия) и започва 
да се подготвя за нов подход. Използваш момента, за да отвърнеш на огъня 
и пораженията, които нанасяш на крехкия корпус на вятърната лодка, 
очевидно отказват притежателя й от повторна атака. Лодката се изгубва от 
погледа ти (и обсега на оръдието ти), понесена от силния вятър, и те оставя 
ожесточено да бибипаш по адрес на откачалника. който я кара. 
Продължаваш от съответния сектор на картата. 


168. 


- А ТИ кво, кьорав ли си? - посочваш му опознавателните знаци по танка 
си - Не скиваш ли, че съм от наште? 

- Така кажи бе, бибипец - ухилва се водачът на патрула. - Ама нали знаеш 
кви са бибипани времената, трябва да си отваряме зъркелите. 

- Ами отваряй си ги, де! - не мирясваш. - Ти май само бибипа си гледаш! 

- Добре де, успокой топката - вдига помирително ръце ЧАРаджията. - С 
кво мога да ти помогна? 

- Да ти кажа честно, с квото и да е - отвръщаш и му разказваш накратко за 
състезанието. 

- Чаркове нямам - отвръща мъжъг. - Но мога да ти отделя малко сухо. Как 
ти звучат двеста бона? 

- Малко - казваш късо. 

- Ей такива хора обичам - ухилва се той. - Гриста и да ти видя гърба. 
Прибираш парите (5 300х), приемаш пожеланията за успех и 
продължаваш от съответния сектор на картата. 


169. 


- Точно така - отвръща хладно мъжът и дава знак на хората си, двама от 
които се покачват върху танка ти, докато другите внимателно те 
наблюдават през мерниците на ютиите си. 

- И какво е обвинението? - продължаваш да се заяждаш, докато ти слагат 
белезниците. 

- Ще го измисля допълнително - осведомява те шефът. - Намираш се на 
наша територия, така че каквото и да кажа, ще ти лепнат най-малко два 
милиона глоба, а докато я изработиш, при нашите затворнически заплати, 
ще ти се скъса бибипа. 


Абсолютно прав е. Близкото ти бъдеще не изглежда особено розово, а за 
участие в състезанието вече и дума не може да става. Властта в този свят 
се показва рядко, но винаги откъм най-лошата си страна. 

КРАЙ 


170. 


Не си направил нищо конкретно незаконно и колкото и да се заяжда, 
шефът на патрула няма основания да ти направи нищо повече. След 
известно време му омръзва да слуша еднообразните ти вяли отговори и се 
разкарва заедно с хората си, като ти дава възможност най-сетне хубавичко 
да го набибипкаш. 

Когато свършиш с благословиите по негов адрес, продължаваш от 
съответния сектор на картата. 


171. 


Двамата кретени искат ни повече, ни по-малко от всичките пари, с които 
разполагаш, за да те оставят на мира. 

- Добре! - извикваш в отговор. - Имам десет долара! 

- Я не се бибипай - отвръща единият. - Знам точно колко имаш, както и кой 
номер обувки носиш, кога за последен път си видял баща си и с коя ръка 
си триеш бибипа! Давай парите! 

- Да не си ясен бе, шущер? - извикваш. 

- Като бял ден! - изревава онзи и двамата говедоиди се захилват шумно. 

За щастие имаш доста здравословно отношение към парите. В края на 
краищата, животът ти е по-важен, нали така) Даваш им всичките си пари 
(отбележи това в Записа) и катамаранът се заклаща към хоризонта. На 
всичкото отгоре единият те държи на прицел, докато се изгубят от поглед, 
та не можеш и да ги гръмнеш. 

Продължаваш от съответния сектор на картата. 


172. 


Заслужаваш почетно място в пантеона на идиотите много повече от тия 
двамата, с които си имаш работа. В момента, в който си подаваш носа 
навън, единият от тях ЕСТЕСТВЕНО те застрелва на място. Пожелавам ти 
луд късмет следващия път, защото с тоя тафтак, дето го имаш вместо 
мозък, само това те оправя. 

КРАЙ 


178. 


Ще ме умориш от смях. Прицелваш се внимателно, отпаряш един залп в 
основата на кулата и тя не помръдва. Дори и дупка да си й отворил, голям 
праз - сега са те наред да стрелят и този път няма начин да пропуснат. 
Лазерът те нарязва като краставица за салата барабар с танка. Извини 
отвратителната ми педантичност, но просто не мога да се въздържа да не 
отбележа колко е неприятно да наблюдаваш как двете половини на тялото 
ти поемат в различни ПОСОКИ. 
КРАЙ 


174. 


Не можеш да се надяваш на кой знае какъв ефект от един-единствен 
изстрел, нали така? Ако си очаквал да счупиш кулата по средата и горната 
й половина да полети към земята сред писъците на хората В кабинката, 
оставаш неприятно разочарован. Горната половина си остава на мястото, а 
следващият изстрел е техен. Ако ти се чете как точно загиваш, можеш да 
прочетеш края на предишния епизод. Ако не обичаш гадни подробности, 
прочети края на този: 
КРАЙ 


175. 


Прицелваш се внимателно въпреки паническото си желание да стреляш 
веднага и много по всичко, което се движи, и с един залп на танковото 
оръдие отнасяш кабинката с лазера от върха на кулата. Мотоциклетистите 
рязко завиват и се отправят обратно към базата, останали без подкрепата 
на основното й поразяващо оръжие, ти погърмяваш малко след тях с 
картечницата и вдигаш гълъбите, използвайки краткия момент на тотално 
объркване, който предизвика. Държа да отбележа, че се справи чудесно, но 
мотивите ти за агресията така и не ми станаха ясни. 

Продължаваш от съответния сектор на картата. 


176. 


Имаш добър танк, с който можеш да си позволиш подобни глезотии, но да 
знаеш, че пое голям риск. С поредица резки маневри оставяш 
мотоциклетистите между себе си и кулата и огневата й мощ така и си 
остава неизползвана. Успяваш да задържиш този ъгъл, докато се 
отдалечиш на безопасно разстояние, сетне погърмяваш малко с 


картечницата по панически изнасящите са мотори и изчезваш, използвайки 
краткия момент на тотално объркване в базата. 
Продължаваш от съответния сектор на картата. 


177. 


Налага се да ти припомня един факт: скоростта на светлината е най- 
голямата, която може да достигне едно физическо тяло в познатата ни 
вселена. Не можеш да очакваш точно твоят танк да е първото изключение, 
движейки се по-бързо от лазер. Повъртяваш се тромаво насам-натам, 
докато оръдието от кулата те вземе на прицел, и загиваш по особено гаден 
начин, нарязан на парчета заедно с танка си. Войниците от базата вероятно 
ще повръщат, докато разкарат останките. 

178. 


...и на шията й проблясва медальон с изображение на тигър, излегнал се 
върху лилия, а повечето хора от „Горски вятър" са чували толкова много за 
този медальон, че вероятно биха продали и майките си за него, ако вече не 
са ги продали за нещо друго, разбира се. Успяваш да прикриеш реакцията 
си: 

- Здрасти. Кво става? 

- Трябва ми транспорт до полиса на изток оттук - отвръща момичето - Не 
хапя. Навитак ли си? 

Посочваш медальона: 

- Откъде взе това? 

- От един, дето беше малко умрял - отвръща тя предизвикателно. Пречи ли 
ти? 

- Даже ми харесва. 

- Щети го дам, ако ме закараш - казва тя след кратък размисъл. - Става ли? 
Ако това те устройва, мини на 216. 

Ако решиш да откажеш, се прехвърли на 217. 


179. 


...и забелязваш, че в движенията й определено има някаква нервност. 

- Здрасти - казваш приятелски. - Кво става? 

- Трябва ми транспорт до полиса на изток оттук - казва бързо момичето. - 
Не хапя. Навитак ли си? 

- Ще те закарам, ако ми кажеш от какво бягаш. 

- Много остроумно - тя прави физиономия и изчезва обратно зад дюните. 


Подвикваш веднъж-дваж след нея, после и теглиш една и продължаваш 
от съответния сектор на картата. 


180. 


Докато те завързва за стола, крупието ти обяснява защо са каишите: 
разочарованието от загубата се подкрепя и от средно силен токов удар. 
Преглъщаш: 

- Сега ли ми казваш бе, бибипец? 

- Що бе - изненадва се искрено крупието, - хората се блъскат за тази игра. 
Това поне е нещо истинско, а? Колко ще заложиш? 

Хванал си тигъра за опашката, ще играеш. 

Ако си рандомайзър, можеш да минеш на 218. 

В противен случай правилата са следните: можеш да заложиш произволна 
сума, която се дели на 100х (5 100х. 5 200х и т.н.), но при условието, че 
освен нея ще загубиш и по една точка енергия на всеки 5 100х. 

Когато определиш сумата, минаваш на 219. 


181. 


Нищо по-лесно от това. Качваш се на танка си, измъкваш се от полиса 
(като почти събаряш седна къща на излизане, без да искаш) и 
продължаваш от съответния сектор на картата. 


182. 


- На ничия бибипана територия не съм! - отговаряш разгорещено. 
- Грешиш - казва спокойно жената. - Намираш се в ССП и току-що си 
избачка заповед за арестуване за неуважение към служители на 
териториалната й агенция. Гръгваш с нас и без щуротии, щото ей тук си 
имам едно много малко и сладко противотанково оръдийце. 
И да бибипаш, и да не бибипаш, нищо не можеш да им направиш. За твое 
успокоение, и те нищо не могат да ти направят, но формалностите по 
освобождаването вероятно ще се проточат поне седмица. Със състезанието 
- дотук. 

КРАЙ 


183. 


- На ССП - отвръщаш късо, потискайки гнева си. 


- Ха така - казва спокойно жената. - А пък ние сме патрул от АССП и 
имаме право да проверяваме когото си поискаме. Да носиш нещо 
противозаконно? 

- Не си спомням. 

Тя те изглежда продължително и накрая казва: 

- Изглеждаш ми свестен. Но внимавай да не те срещна пак, че може да си 
се променил. 

Почесваш се по ухото. 

- Айде тръгвай - тя дава знак на хората си да ти освободят пътя и се 
прибира в колата си. 

Продължаваш от съответния сектор на картата. 


184. 


Ами това и правиш - откачаш лазерите и си ги занасяш на танка (прибави 
си 4 точки мощ). Ако броят на изборите, довели до това доста просто 
действие, те учудва, нека ти издам съображенията си: просто исках да 
отсея хората, на които им стиска да го направят. 

Качваш се на танка, даваш яко газ и отпрашваш от съответния сектор 
на картата. 


185. 


Обикаляш гаража още известно време, но така и не се появява никой, с 
когото да си поговориш. Бибипана работа. Може би просто е в тоалетната 
със сериозни стомашни проблеми, но пък бива ли да си оставя така пикапа. 
Махваш с ръка, качваш се на танка и продължаваш от съответния 
сектор на картата. 


186. 


Ами правилно. Олекваш финансово (но не чак толкова, че да го отразя в 
записа, а нали това е важно) и известно време се налага да убеждаваш 
всекиго поотделно, че нямаш нищо против него (дори и най-големите 
мухляци), но атмосферата постепенно придобива по-безопасен оттенък. 
След още малко дори успявате да вържете кънките и единственото, което 
си запазил като ясен спомен от тези няколко часа, е как някакъв тип те е 
прегърнал през рамо и завалено ти обяснява, че на изток от полиса бибип 
бибибип и по-добре изобщо да не стъпваш там. 

В местния магазин на 5пей-ТВМ можеш да отидеш на 108. 

Ако вече си бил там или нямаш нищо за купуване или продаване, 
напускаш  псевдополиса (поддържайки с усилие права линия) и 
продължаваш от съответния сектор на картата. 


187. 


След първите разменени удари решаваш, че противниците са ти дошли в 
множко, но докато се добереш до вратата, отнасяш бая тимар (минус две 
точки енергия). Отпаряш един шут на човека до вратата, като даваш своя 
принос за ограничаване на раждаемостта, изскачаш навън и трясваш 
вратата в носа на друг особено ревностен побойник. Танкът ти те очаква, а 
веднъж седнал в него, се чувстваш далеч по-безопасно. 

Когато носът ти спре да кърви, можеш да посетиш местния магазин на 
бреП-ТВМ на 108. 

Ако желаеш да напуснеш псевдополиса, продължаваш от съответния 
сектор на картата. 


188. 


Изчакваш пламъците, обхванали противниковия танк, да поутихнат, на 
безопасно разстояние от него, след което го доближаваш. Водачът на танка 
е успял да изпълзи от горящата машина, покрит с дебел слой сажди, и 
лежи недалеч от нея, неспособен да се изправи на крака, здраво стиснал 
зъби от болка. 

- Стискай, стискай - подхвърляш, докато оглеждаш танка му за някакви 
използваеми части. - Иначе току-виж ти изхвърчала душицата. 

- Ела бе, отварячко - процежда онзи. - Ела да ти светя маслото, бибипец 
такъв. 

Откачаш един лазер (плюс две точки за мощ) и продължаваш: 

- Хубав танк. Ако не го бях разбишкал като котка в дувар, може би просто 
щях да ти го взема, какъвто си нещастник. 

- Ела бе - повтаря той. 

- Де взема наистина да дойда и да ти тегля един шут в ребрата - казваш 
замислено и той млъква. - Я, това да не би да са мангизи?! 

В крайна сметка си тръгваш с гореспоменатия лазер, два ускорителя (плюс 
четири точки за скорост) и 5 400х в брой. Хубав ден, но не и за 
собственика на димящия танк. 

Продължаваш от съответния сектор на картата. 


189. 


Жестоко! Противниковият танк подскача един метър във въздуха, щом го 
трясваш с цялата си огнева мощ, и се тръсва тежко на пясъка, неспособен 
да помръдне. Така му се пада на бибипеца! Отиваш на 188. 


190. 


Използваш цялата си огнева мощ, но противниковият танк удържа на 
удара и стреля в отговор, в резултат на което от машината ти и теб самия 
почти нищо не остава. Както, вярвам, се досещаш, не можеш да 
продължиш състезанието без превозно средство и играч, затова ще напиша 
едно голямо 

191. 


Стреляш дванадесет пъти, почти без да се целиш, и поразяваш 
последователно една маймуна с банан, две патици, едно прасе, трима 
бандити, един вампир, някаква блондинка с щедро деколте, една 
старовремска кола и два розови слона. Собственикът на стрелбището не 
може да повярва на очите си, но наистина ти дава обещаните 5 200х. 

- Въпрос на концентрация - обясняваш небрежно на смаяните зяпачи. - 
Трябва да си адски концентриран, като авиационен бензин. Не, повече, теи 
него взеха да го разреждат... 

Отдалечаваш се от стрелбището, като си прибираш парите, и се 
връщаш на 45 за нов избор. 


192. 


Погърмяваш малко с въздушната пушка, без да улучиш почти нещо, но пък 
си правиш кефа. Както всички платени игри, и тази е направена така. че да 
си дадеш парите по-бързо, и скоро ти омръзва. Поразхождаш се още малко 
из увеселителния център и се връщаш на 45 за нов избор. 


193. 


Не бива да си угаждаш чак толкова. Този аргумент вероятно ти е до болка 
познат, но в полис като Сиера Деймос той има силата на закон: какво щеше 
да стане, ако всички правеха така? 

В мига, в който трясваш бутилката в една стена и се изкикотваш доволно, 
жителите около теб се разпръсват и от двете ти страни спира по един 
джип, пълен с униформени хора с палки. Обяснението за фантастично 
бързата им реакция вероятно се крие във факта, че от известно време си 
бил наблюдаван заради външния си вид. Кратък разговор с пазителите на 
реда те убеждава, че с тях шега не бива, а глобата, която трябва да платиш, 
не е по джоба ти. Чака те седмица принудителен труд, което на практика те 
изключва от състезанието. Ще чистиш със специална камионетка улиците 


на Сиера Деймос и дори ще ти плащат за това, което не е лошо - но целта 
на тази книга все пак не беше да си намериш работа, нали така? 
КРАИ 


194. 


И правилно. В града на изтупаните бибипци трябва да се държиш като 
изтупан бибипец. Изхвърляш си бутилката на определеното за тази цел 
място, едно красиво жълто кошче за боклук, поразхождаш се още и когато 
ти писва, се връщаш на 45 за нов избор. 


195. 


В главата ти бързо се оформя гениален план: със способностите си на ясен 
да откриеш заслона с мадамата по мисловното й излъчване, да заведеш 
типовете дотам и да видиш от коя от двете страни ще можеш да изкяриш 
повече, след което да й помогнеш. 

Можеш да го приведеш в изпълнение на 220. 

Ако идеята ми ти се струва рискована и/или глупава, мини на 196. 


196. 


Пожелаваш им успех в търсенето на заслона, качваш се на танка си и 
се отдалечаваш, продължавайки от съответния сектор на картата. 


197. 


Ефектът от повелителския ти удар може да се сравни с бомба с 
нервнопаралитичен газ. Мъжете замръзват на място с глупави физиономии 
и въпреки усилията си не могат да помръднат и със сантиметър. Отдъхваш 
си дотолкова, че да пребъркаш джобовете им (намираш общо 5 100х) и за 
довиждане да теглиш един шут в най-чувствителните части на водача им. 
Когато излезе от психическия шок, първо там ще се хване. 

Качваш се на танка си и след една комплексна бибипка право във 
вкаменените им лица, продължаваш от съответния сектор на картата. 


198. 


Дългата липса на общуване с противоположния пол изкарва наяве най- 
лошото у жителите на пустинята. Сигурна си, че срещнати при други 


обстоятелства, тези момчета може би щяха да ти изглеждат свестни, но 
точно сега се държат като най-бибипаните бибипци. След като на всичкото 
отгоре ти вземат и всичките, пари (отбележи това в записа), бибипците 
изчезват на бегом зад близките дюни. Изправяш се с пъшкане и 
физиономии (загубила си една точка енергия), намъкваш се в дрехите сии 
си казваш, че ще си го изкараш на първия мъж, когото срещнеш оттук 
нататък - от което ти става мъничко по-добре. 

Качваш се в танка си и продължаваш от съответния сектор на 
картата. 


199. 


Пасивните ти отговори най-сетне им омръзват и патрулите те оставят да си 
тръгнеш, като бибипкат невъздържано по твой адрес. Ти започваш да 
правиш същото едва след като затваряш люка над главата си и потегляш, 
от което, кой знае защо, се чувстваш като загубеняк. 

Продължаваш от съответния сектор на картата. 


200. 


Патрулите те изглеждат невярващо и щом съдържанието на думите ти 
(твърде солено, за да го възпроизведа) най-сетне достига до съзнанието им, 
към теб се насочват доста готови да стрелят на месо оръжия. Теб обаче 
вече те няма, защото си се хакнал обратно в танка, затръшвайки люка над 
главата си, и вече се приготвяш за стрелба. Колко са точките ти за мощ? 

7 или повече - отиваш на 221. 

По-малко - на 222. 


201. 


Противниците ти лъжат като разпрани, но са безсилни да се справят с 
ненормалния ти късмет. Почти не следиш играта (ти и без това не си 
съвсем наясно с правилата), но внимателно разучаваш реакциите им и 
когато преценяваш, че изумлението им започва да отстъпва място на 
раздразнение. спираш да играеш и си тръгваш възможно най-бързо. 
Спечелил си 5 200х. 

Продължаваш от съответния сектор на картата. 


202. 


Противниците ти лъжат безобразно, но ти преценяваш, че можеш да 
пожертваш честността на играта в името на това да не те набият (а 


реакциите им в редките случаи, когато ти провървява и спечелваш някаква 
мизерна победа, показват, че много им се ще да им дадеш повод да го 
направят). Тримата обират всичките пари, които носиш в себе си 
(половината от всичките, които имаш в записа изобщо) и те пускат да си 
ходиш. 

- Ходи посъбери мангизи и пак ела! - подвиква ти единият, докато 
затваряш вратата. 

- Хилете се, бибипци смачкани - казваш под носа си. - Бибип бибибип 
бибип. 

Качваш се на танка си и продължаваш от съответния сектор на 
картата в не особено добро настроение. 


203. 


- Кво става? - пита шефът на ЧАРаджиите. 

- А, пазарувам си малко нещо - отговаряш небрежно, минавайки между тях 
на път за танка си. - Кво ново в агенцията? 

- Все същата бибипана история. Тръгваш ли? 

Кимваш и се качваш на танка си. Шефът го удря с ръка по задната броня, 
когато потегляш, и те изпраща с поглед. Напускаш полиса и 
продължаваш от съответния сектор на картата. 


204. 


Дори не успяваш да се паникьосаш, преди шефът на войниците да вдигне 
пушката си и без никакво предисловие да те застреля. Реакцията му на 
факта, че член на АССП просто ей така си пазарува насред полис на Райха, 
може би е малко пресилена, но пък отношенията между двете агенции така 
или иначе никога не са били особено колегиални. Не си пряко отговорен за 
тази издънка, така че можеш спокойно да им отпереш една бибипка. преди 
да започнеш отначало. 
КРАЙ 


2095. 


ЧАРаджиите безапелационно конфискуват всичко, което си купил току-що 
(не забравяй да отразиш промените в записа), а яростните ти протести 
бързо утихват, щом се озоваваш на мерниците на ютиите им. Тази агенция 
е бибипано нахална, но ще трябва да запазиш това наблюдение за себе си. 
Един патрул те съпровожда до изхода на полиса и шефът му вместо 
довиждане ти казва да не се връщаш. 

Продължаваш от съответния сектор на картата. 


206. 


- Ами надяваме се да срещнем някои такива като вас, че малко от малко да 
охлабим напрежение то - изръмжаваш. 

- Какво каза?- възкликва шефката невярващо. 

- Чу ме много добре, бибипко - отвръщаш. 

Вдигаш ръце над главата си, щом към теб се насочват десетина дула. 

- Излизай - процежда жената. 

Подчиняваш се. 

- Ако искаш се бий, мен ми е все тая - казва тя и се хвърля отгоре ти. 

Е, нека не навлизаме в подробности, но известно време ще накуцваш и ще 
имаш проблеми с произнасянето на думи, в които има „с" - като „шмотаняк 
бибипан", например. Освен загубата на две точки енергия ще трябва да 
отбележиш в записа и тази на всичките си пари, които патрулът на „Деца 
на любовта" си прибира. Добре поне, че не решиха да ти вземат и танка. 
Продължаваш от съответния сектор на картата с една монотонна 
километрична бибипка. 


207. 


Абе и да не ти е крайно смешно, решението ти е правилно. Шефката си 
прави гаргара с теб още известно време и на тръгване отношенията ти с 


патрула са дотолкова приятелски, че дори си позволяваш да намигнеш на 
едно симпатично русо дете на любовта, което те е гледало втренчено през 
цялото време, без останалите да те застрелят. 

Продължаваш от съответния сектор на картата. 


208. 


- Задръж малко - вдигаш ръце. - Напълно си прав. И аз така мисля. Нещо 
трябва да се промени в тоя бибипан свят, щото иначе сме... 

Хахото те изглежда неразбиращо и отново вдига тоягата си: 

- Смърт на неверниците! Гласът ми е като буря в пустинята! 

Няма да стане. Минаваш на 211 като поп. (Голям майтап,а? Чаткаш ли? - 
като поп!) 


209. 


Резултатът от светкавичното ти проучване на превъртялата му психика 
показва нещо наистина интересно: в мисловния образ на собственото му 
тяло липсва дясната ръка, което вероятно означава, че има протеза. Тоягата 
за пореден път не те улучва и е крайно време да минеш на 211. 


210. 


Придаваш си изражение на невинен мъченик и замръзваш, а кукуто 
невъзмутимо те прасва по главата с тоягата си. (Губиш една точка 
енергия.) Болката е убийствена, но за щастие нямаш вътре кой знае какво, 
което да се изсипе през дупката. Скачай на 211, преди да си отнесъл още 
някой. 


211. 


Изправяш се на крака и свиваш юмруци: 

- Айде, де! Ела сега да те омаризя, хахо бибипано! 

Мъжът отстъпва крачка назад пред неочаквания ти изблик на енергия и 
вдига тоягата хоризонтално на нивото на гърдите си. като я хваща с две 
ръце. 

Както може би вече си имал възможност да се убедиш, силата ти е в 
ритниците. От коя страна ще го ошутиш? (Имат се предвид неговото ляво 
и дясно.) 

Отляво - на 223. 

Отдясно - на 224. 


212. 


Докато се мотаеш пред входа, някой те дръпва за ръкава. До теб се е 
изправило в целия си ръст от около метър и петдесет някакво деденце с 
ослепително бяла брада, сплетена на две плитки и напъхана в пояса му 
като на джудже. 

- Предизвиквам те! - уведомява те старчокът. 

Колебаеш се какво да му отговориш, но в този момент от входа на „Арена" 
с бързи крачки излиза някакъв човек и те доближава: 

- Златен шанс, пич. Това, лудото, се записва всеки ден и като че ли никога 
не му омръзва да яде бой, пък и публиката го обича. Ако ти се изкарват 
двеста бона по лесния начин, не пропускай това. 

Е, няма да се опъваш, я. Битката започва почти веднага на някакъв покрит 
с пясък манеж пред очите на двадесетина насядали по пейките около него 
зяпачи, които приветстват старчето с бурни радостни викове. Очичките му 
светят от удоволствие, когато прозвучава сигналът за начало, отнасяш 
един шут в кокалчето, удряш му два шамара и дедето се просва по бибип, а 
публиката избухва в смях. 

Няколко минути по-късно прибираш 4 200х и напускаш „Арена" с мисълта, 
че римските гладиатори направо са си карали кефа. 

Върни се на 62 за нов избор. 


213. 


Това, което се намира зад вратичката, явно е доста ценно, защото този, 

който го е сложил, не се е поколебал да използва ядрена бомба, за да го 

предпази от попадане в чужди ръце. Разбираш това в краткия миг между 

натискането на спусъка на танковото оръдие и детонацията, предизвикана 

от изстрела. след което на мястото на танка ти се появява една спретната 

гъба. Излишно е да казвам, че ще ти се наложи да започнеш отначало. 
КРАИ 


214. 


Блъсваш двамата войници с цялата сила на волята си, принуждавайки ги да 
скочат обратно, и използваш моментното объркване на останалите, за да 
затръшнеш люка над главата си и да отпрашиш колкото можеш по-далеч 
от гарнизона. За твое щастие, шефът не може да си позволи да изпраща 
хора да те преследват, защото и без това не му достигат, така че ти се 
разминава. 

Продължаваш от съответния сектор на картата. 


219. 


Двамата войници здраво те хващат, преди да си успял да се намъкнеш 
обратно в танка, и те измъкват навън. АССП никога не се е отличавала с 
излишна строгост към пленниците си, но ще мине поне седмица, преди да 
им омръзне да те разпитват за участието ти в някакви фантастични 
заговори и да те пуснат, а дотогава състезанието на Х5ПеПВМ 
положително ще е свършило. Ще ти се наложи да опиташ отново. 

КРАИ 


216. 


Качваш момичето и подкарваш танка на изток. Притесненията ти, че някой 
ще я преследва, излизат напразни. Пристигате в псевдополиса без 
проблеми, като си говорите за глупости, тя ти оставя медальона, целува те 
по бузата и пъргаво изчезва в първата пресечка. Не научи дори името й, но 
пък за какво ли ти е всъщност. 

Със страхопочитание окачваш медальона на шията си и излиза, че 
повечето приказки за него са верни. Усещаш силен прилив на положителна 
енергия, който изпълва цялото ти същество, както и нови, неподозирани 
способности у себе си, които ме- дальонът сякаш е разбудил. (В чисто 
практически план това означава плюс две точки енергия и право да си 
добавиш още една есп-способност освен тази, която вече имаш.) 
Продължаваш от К 20. 


217. 


Отказваш предложението, момичето свива рамене и изчезва зад близката 
дюна. Напъхваш се обратно в напечения търбух на танка си и 
продължаваш от съответния сектор на картата. 


218. 


Решаваш да не изсилваш дори и рандомайзърския си късмет и след две 
потропвания по квадратната плоча се отказваш от играта и напускаш 
игралния дом с 8 300х повече. 

Магазинът на ХпеП-1ВМ те очаква на 93. 

Ако желаеш да напуснеш полиса, мини на 181. 


219. 


Избери един от двата епизода: 225 или 226, премини на него да си 
видиш късмета. 


220. 


Мадамата явно е съвсем близо, защото без никакво усилие улавяш 
мисловните й вълни и ги проследяваш до първоизточника: група скали със 
странна форма, в подножието на които зее тесен тъмен вход. 

- Тук е, пичове - обръщаш се към групата мъже, които те следват със 
страхопочитание. - Сто процента. 

Ще ги пуснеш ли да влязат първи в пещерата - на 227, или ще им 
кажеш да изчакат отвън и ще влезеш сам? - на 228. 


221. 


Гръмваш най-близкия джип почти от упор и силата на оръдието ти го 
отхвърля назад върху втория Обсипваш оформилата се метална купчина с 
картечен огън и когато ти писва от това, се оглеждаш и забелязваш, че 
третият джип вече почти е на ръба на обсега ти и продължава да пори 
панически колкото може по-далеч от теб. Подгонваш го (като не си даваш 
труд да заобиколиш двата полуразрушени джипа, а просто минаваш през 
тях), скъсяваш дистанцията и го гръмваш с оръдието от първия път право в 
резервоара, което изпраща по-голямата част от него на около десет метра 
във въздуха. Ама ха! 

Продължаваш от съответния сектор на картата. 


222. 


Джиповете успяват да се разбягат, преди да ги нагърмиш от упор, и да те 
нападнат от всички страни. Ако ми позволиш едно животинско сравнение, 
последвалата битка прилича на схватка между мечка и кучета, зъбите на 
които излизат достатъчно силни да пробият козината и тлъстините й. 
Димящият ти танк остава като свидетелство за това, колко гадни могат да 
бъдат патрулите на ЧАР, когато ги ядосаш на собствената им територия. 
Внимаваи следващия път. 
КРАЙ 


223. 


Не става. Противникът ти ловко подлага края на тоягата си срещу крака ти, 
завърта я ия стоварва върху канчето ти. (Можеш да си извадиш една точка 
енергия.) С това схватката приключва. 

Когато се свестяваш (с ужасен главобол), откриваш, че перкото явно не е 
бил съвсем откачен, защото съвсем делово ти е взел всичките пари. 
Бибипайки, се качваш на танка си и продължаваш от съответния сектор 
на картата, беден като църковна мишка. 


224. 


Засилваш се и го ритваш отдясно. За твоя, немалка изненада той неумело 
вдига тоягата си да се предпази и здраво отнася шута в ребрата си. След 
още няколко опита се убеждаваш, че дясната му страна нещо не я бива и 
бързо го поваляш с непрекъснатите си атаки откъм нея. Последният ти 
шут, този в канчето, го изпраща за известно времо в страната на сънищата, 
което използваш да го пребъркаш. Под робата пичът носи съвсем приличен 
портфейл с 5 100х, които си прибираш, преди да се качиш на танка и да 
духнеш. 

Продължаваш от съответния сектор на картата. 


229. 


Сърцето ти се качва в гърлото, когато най-сетне настъпваш проблясващия 
квадрат. Плочата блесва в зелено! Парите, които си заложил, се утрояват, и 
въпреки протестите на крупието ти си ги прибираш и спираш да играеш. 
Стига ти толкова адреналин за днес. 

Магазинът на 5ПеП-ТВМ се намира на епизод 93. 

Ако желаеш да напуснеш полиса, можеш да го направиш на 181. 


226. 


Най-сетне се престрашаваш да настъпиш проблясващия квадрат и косата 
ти се изправя, а сърцето ти пропуска един удар, докато се гърчиш от 
токовия удар. Квадратът обвинително свети в червено пред очите ти. 
„Средносилен", как не, бибибип бибип! (Губиш парите и точките енергия, 
които си заложил.) Отказваш предложената ти втора игра и напускаш 
игралния дом с несигурна походка. 

Магазинът на 5ПеП-ТВМ се намира на епизод 93. 

Ако искаш вече да си ходиш, можеш да го направиш на 181. 


227. 


Мъжете влизат вътре един по един и когато и последният потъва в тъмния 
вход, се чува съвсем ясно издрънчаване на нещо метално в нещо кухо, 
последвано от звуци на борба и задъхано бибипкане, Влизаш във входа, 
прескачаш двама от мъжете, проснати на пода на тесния скален коридор, и 
се озоваваш в просторна мебелирана пещера, в която една красива 
чернокоса дама с кожени дрехи здравата се млати с останалите, като 
пълноценно използва дълга метална тръба. Включваш се в битката (на 
страната на дамата, естествено), и след по-малко от минута противниците 
ви вече се търкалят по пода. 

- Здраво риташ - отбелязва мацката. захвърляйки тръбата върху един от 
тях. - Ще ми помогнеш ли да ги изнесем отвън? 

- Това трябваше да е ТАЕН заслон на „Деца на любовта" - изпьшква тя 
малко по-късно, докато влачите последния бибипец. - И изведнъж ми се 
изсипват десет бибипани катъра, дето никога не съм ги виждала. Да имаш 
някакви идеи? 

- Да имаш нещо за пиене? - сменяш темата. 

- Да бе, извинявай - тя те повежда обратно в пещерата и ти махва да 
седнеш на един огромен старовремски червен диван. - И благодаря. 
Махваш с ръка и улавяш подхвърлената ти бутилка. 

- И какво правиш тук? - полюбопитстваш. 

Мацката си отваря бира и се тръсва на дивана до теб: 

- Дежуря... 

Разговорът потръгва и ти с удоволствие прекарваш следващите няколко 
часа в заслона, но колкото и да ти се иска, не мога да ги опиша подробно. 
Ще кажа само две неща: можеш да си прибавиш една точка енергия; 
диваните всъщност са по-удобни, отколкото повечето хора си мислят. 
Когато отново излизаш навън в знойното слънце, от типовете няма и следа. 
Махваш на красивата дежурна, качваш се на танка си и продължаваш 
от съответния сектор на картата. 


228. 


Влизаш В ТЪМНИЯ тунел, който започва от входа, но не си направил и две 
крачки, когато някой те застрелва от упор в главата. Не знам какво друго 
си очаквал, след като се намъкваш в нечий таен заслон, сякаш влизаш в 
собствената си тоалетна. Ще се наложи да опиташ отново. 

КРАЙ 


Ф1 


- Като гледам, голяма дейност кипи в последно време из пустинята - 
подхвърля той небрежно. 

- Да бе - кимваш. - Черупките са устроили някаква игра, дето трябва да 
търсиш един тип по карта... Абе, ти закъде си бе, човек? 

- И как върви, справяш ли се? - пренебрегва въпроса ти той. 

- Че кой ти каза, че участвам? 

- Мисля, че заслужаваш поздравления - продължава Джони със същия 
равен глас. - Аз съм този, когото трябва да намериш. 

Продължаваш на Ф 8. 


Ф2 


Ако сборът от точките ти за мощ и скорост е по-голям или равен на 19, 
отиваш на Ф 30. В противен случай се прехвърли на Ф 37. 


ФЗ 


Проява на излишно самочувствие е да мислиш, че танкът ти може да се 
движи по-бързо от купола на този на противника. Тръгваш да се измъкваш 
наляво, но за няколко секунди попадаш на мерника й и отнасяш един 
отрезвяващ залп, който от това близко разстояние има доста сериозни 
последици (минус две точки енергия). Обърни ръчките и мини на Ф 10. 


Ф4 


Стреляш във веригите му и ефикасно го обездвижваш, но оръдието му 
продължава да е все така опасно. Яростно избибипкваш, когато танкът ти 
се разтърсва от ответния залп (минус 2 точки енергия). Ако още си жив, 
следващият ти изстрел довършва противниковата машина, предизвиквайки 
някаква вътрешна детонация, а ти продължаваш на Ф 44. 


Ф5 


Тъмносиньото поле започва леко да потрепва около краката ви. 
Поглеждаш към ръцете си и виждаш, че са се удължили и изсветлели до 
нещо подобно на дълги метални шипове. 

- Ще ти потрябват - казва Джони със странния си, изкривен от компютъра 
глас. - Виж, това са защитни програми. 

Към вас с огромна скорост се доближават три оранжевожълти конструкции 
със странна форма, които се въртят безшумно във въздуха. 


- По-дебелите части представляват базите данни за борба с различни 
вируси, а тънките са каналите им за вътрешна координация - обяснява той 
забързано. - Хайде! 

Той с плавно движение скача към най-близката конструкция, която се 
оказва около три пъти по-висока от него, и вдига срещу нея ръцете си, 
които са станали подобни на твоите. Нямаш време да видиш какво ще 
направи, защото друга защитна програма се отделя от групата и полита 
към теб. Успяваш да я разгледаш по-подробно и виждаш, че наистина е 
образувана от нещо като големи топки, съединени с тънки тръби. 

Къде ще се целиш с шиповете? 

В топките - на Ф 12. 

В тръбите - на Ф 19. 


Ф6 


Жрецът се усмихва жестоко и вдига жезъла си. В същия миг в главата ти 
избухва страшна болка и ти се стоварваш на колене, като стискаш черепа 
си с ръце. С крайчеца на окото виждаш, че Джони също се гърчи от болка. 
След няколко ужасни мига огънят в канчето ти утихва, но не ти се е 
разминало безнаказано: червените цифри в ъгъла сочат с 6 по-малко. 

- Грешен отгобор - пояснява триумфиращо жрецът. 

Мини на Ф 20. 


Ф7 


Хуквате като изтървани, но черната котка без проблеми избягва през 
другия отвор в оградата и ви оставя с празни ръце. След известно време 
(което, както показват червените цифри, ще ти струва 12 точки) се 
озовавате горе-долу в началните си позиции, а котката сяда и нахално се 
прозява, докато вие с Джони се надбибипквате. 

- Да опитаме отново - казва той задъхано. - И този път без изцепки. 

Върни се на Ф 55 за нов избор. 


Ф8 


Той изчаква избликът ти на дивашка радост да поутихне с лека усмивка и 
казва: 

- Всъщност не мръднах от мястото, за което знаеха 5пеП-1ВМ, през цялото 
време, а просто се криех. Бая участници ми минаха пред очите, повярвай 
ми, пък и ти без малко да ме сгазиш, преди да се издам. Само че това, дето 
го нося в мозъка си, си има и добри страни. Ти ми се стори първият 
подходящ, затова избрах теб да ми помогнеш... 


Думите му най-сетне започват да си пробиват път към съзнанието ти. 
Вдигаш ръка: 

- Задръж, задръж. Кво искаш да кажеш с това? Мислех, че оттук нататък 
просто ми остава да те закарам до Сиера Деймос и да си прибера 
мангизите. 

- Както пък го виждам аз, сега на нас двамата ни предстои да се измъкнем 
от преследвачите на 5ПпеП-ВМ, да почовъркаме малко в мозъка ми и да се 
опитаме да спасим света, преди да е станало твърде късно - казва спокойно 
Джони. 

Интересна гледна точка, бибип. Ако ти се иска да получиш и малко 
разяснения, мини на Ф 15. 

Ако си готов да взимаш съдбоносни решения и така (например, 
защото не четеш този епизод за пръв път), отиваш направо на Ф 22. 


Ф9 


Не казваш нищо, само я гледаш нахално, и след кратък оглед на танка ти, 
жената свива устни и се прибира в машината си с една прощална бибипка. 
Изчакваш я да се отдалечи и потегляш и ти, преминавайки на Ф 44. 


Ф 10 


Рязко се отправяш надясно, разминавайки се с оръдието му, и 
противниковият снаряд профучава покрай танка ти, без да причини вреда. 
Сега обаче е твой ред да стреляш и залпът ти разтърсва танка на жената. 
Дотук добре, но проклетата барака все още се движи и е опасна. 

Мини на Ф 45. 


Ф 11 


Абсолютно правилно решение. Разбитият от снаряда ти купол с оръдието 
става напълно безобиден, което оставя на противника ти единствено тарана 
като начин за атака. Жената проявява достатъчно здрав разум да се откаже 
от подобно нещо и запушва нанякъде. Решаваш да не я преследваш и 
продължаваш на Ф 44. 


Ф 12 


Мушваш една от големите топки и тя наистина се пръсва на парчета, но 
защитната програма невъзмутимо те удря с някаква светкавица в отговор 
на атаката ти и се приближава още. Виждаш, че червените цифри показват 
с 8 точки по-малко. В следващия миг жълтата конструкция се разпада и 


изчезва и ти виждаш как Джони отскача встрани и ръцете му възвръщат 
нормалната си форма. От останалите две програми също няма следа. 

- Ужасно са лесни - отвръща той на незададения ти въпрос. - Нали ти 
обясних как става? 

Недочакал възраженията ти, той прави някакъв жест с ръка и 
тъмносиньото поле изчезва, а ти преминаваш на Ф 26. 


Ф 13 


Жрецът кимва мъдро, а племето зад него надава вой, който с малко повече 
въображение би могъл да се определи и като радостен. 

- Какво толкова направи? - пита озадачено Джони, - Подпрограмите 
направо пощуряха! 

- Нищо особено - казваш скромно. - Мисля, че ти си наред. 

Мини на Ф 20. 


Ф 14 


Странната картина на виртуалната реалност се разпада, оставяйки пълен 
мрак. Махаш каската и ръкавиците и се ухилваш на Джони, който също 
маха каската си: 

- Страшни сме, батка! Направо сме най-железните! 

Джони се усмихва в отговор: 

- Да, аи ти се справяш доста добре за пълен профан. Е, мисля, че с това 
историята приключва. 

- Не бъди толкова сигурен - обажда се Доктора иззад купчината си 
невероятни машинарии. - Може би е още рано да се радваме... 

Джони носи ли все още датчика, поставен от Брей ВМ? 

Ако отговорът е „да", премини на Ф 21. 

Ако твоят познат техник е махнал датчика, отиваш на Ф 28. 


Ф 15 


- Че какво остана в тоя свят за спасяване? - осведомяваш се. 

- В мозъка си нося всички данни по проекта на 5ПеП-1ВМ. наречен „Нова 
земя". Не искам, пък и не мога да навляза в подробности, но идеята в общи 
линии е тридесетина психоизлъчвателя на определени места, които се 
включват едновременно и превръщат всички мислещи същества на тази 
планета в стадо от овце, на което 5Ппе!-|ВМ са пастири. 

- Звучи ми като голяма глупост - казваш със съмнение. 

- Като се позамислиш, единствената глупост е съществуването на тези 
психоизлъчватели. Ще повярваш ли на думите ми, ако се закълна, че съм 
виждал такова чудо? Не е много по-голямо от телевизор, бибип. 

- Иза какво им е да го правят? 


- Защото изведнъж целият свят ще стане техен, ето защо! - казва Джони и 
за пръв път повишава тон,- Защото като натиснат едно копче, веднага ще 
дотърчава някой и ще пита: „Какво желаете, СЪР, с какво мога да ви 
услужа, МАДАМ, бихте ли искали да се застрелям с ей тоя патлак или 
предпочитате да си сваля гащите?" Някой такъв като тебе или мене. Това 
дали ще ти хареса, а? А най- лошото е, че дори няма да разбираш какво 
правиш! 

Звучи си бая гадно, няма спор. Мини на Ф 22. 


Ф 16 


Жената оглежда критично танка ти и понечва да се вмъкне в своя. 
Намеренията й са очевидни: да ти вземе Джони със сила. Какво ще 
направиш? 

Ще изревеш „Чакаи, ще делим!" - на Ф 51. 

Ще изревеш „Предупреждавам те, жив няма да ти го дам!" - на Ф 57. 
Ще се нахакаш в своя танк и ще я омлатиш - на Ф 62. 


Ф 17 


На излизане погледът ти се спира на някаква голяма машина, поставена до 
входа, на гаража. 

- Автомат за биокапсули - посочва го механикът. - Двеста бона на парче. 
Влизаш оттук и излизаш оттам нов човек, ако си мангизлия, де. 

Ще ти издам, че парите повече за нищо няма да ти трябват до края на 
играта, а от точки енергия ще имаш нужда. Купи си колкото можеш повече 
(една точка струва 5 200, както може би си разбрал). 

После минаваш на Ф 24. 


Ф 18 


Оказва се, че всъщност не е късно дори и за такива прости неща. Значи, 
танкът затова е танк, щото е брониран, зацепваш ли? Ако всеки можеше да 
улучва резервоара, когато си иска, щяха да спрат да ги правят! 

Жената невъзмутимо отвръща на огъня и това ще ти струва две точки 
енергия. Ако още си жив, гръмваш и ти и най-сетне улучваш, където 
трябва. Схватката приключва за броени секунди. 

Продължаваш на Ф 44. 


Ф 19 


Поразяваш няколко от тънките участъци от програмата с шиповете си и 
конструкцията се разпада, стапяйки се във въздуха. 

- Чудесно - казва Джони. От неговите противници също няма следа - 
Продължаваме. 

Той прави някакъв жест с ръка и тъмносиньото поле изчезва, а ти 
продължаваш на Ф 26. 


Ф 20 


Жрецът се обръща към спътника ти и казва нещо което не разбираш, а 
Джони му отвръща на същия непознат език. Следващата загадка. Жрецът 
се замисля за момент, после се усмихва неприятно и ваига жезъла си. 
Племето зад него надава вой и двамата с Джони се сгръчвате от ужасна 
болка. Една бибипка по адрес на твоя спътник си стои на върха на езика ти. 
но ти я прехапваш. без да искаш. Най- сетне жрецът смъква жезъла си. 

- Грешен отговор - осведомява ви той. 

Поглеждаш цифрите, които показват с | по-малко. На Джони обаче 
сигурно не му се е разминало с толкова. 

Минаваш на Ф 27. 


Ф 21 


Отнякъде се разнася свистене, последвано от силен взрив който разтърсва 
къщата и ви събаря на пода Измъкваш патлака си и започваш да се чудиш 
накъае да го насочиш, защото от всички страни се чуват изстрели, а 
оловото в стаята изведнъж става повече от въздуха. Най-сетне издебваш 
една пауза и отвръщаш на огъня, без изобщо да се показваш иззад 
металния шкаф, който си превърнал в свое укритие Отговорът на 
неизвестните ти противници те убеждава, че мястото ви не е безопасно. 
Поглеждаш към Джони и Доктора, скрити зад един тезгях, и им извикваш 
да бягат към: 

Мазето - на Ф 35. 

Горния етаж - на Ф 42. 

Някое по-добро укритие от този бибипан тезгях - на Ф 49. 


Ф 22 


- Както вече ти споменах, избрах те напълно умишлено, защото ми се 
стори свестен - казва Джони след малко. - Ще ми помогнеш ли? 
- Как пък разбра какъв съм през танка? - заяждаш се. 


- Пренатовареният ми мозък проявява някои странни свойства - отвръща 
той. - Зададох ти въпрос. 

Е? Ако искаш да му помогнеш, мини на Ф 29. 

Ако решиш да си играеш по правилата и да го предадеш на 5пей-ТВМ, 
се прехвърли на Ф 36. 

Ако пък забравиш за състезанието и го пуснеш да се оправя сам с 
каквото там има да се оправя, отиваш на Ф 43. 


Ф 23 


Жената те изслушва, без да й мигне окото, оглежда те със съмнение, после 
оглежда и танка ти и накрая се прибира в своя с една прощална бибипка. 
Проследяваш как се отдалечава през мерника на оръдието и едва когато я 
изгубваш от поглед, си позволяваш да въздъхнеш облекчено. 
Продължаваш на Ф 44. 


Ф 24 


Излизате от гаража на оживените улици на Сиера Деймос. 

- Да побързаме - казва тихо Джони. 

- Нека минем през някои мои приятели - предлагаш. - Сигурен съм, че 
могат да ни помогнат с нещо. 

Той се замисля за миг с недоволна физиономия: 

- Само един. Знам точно къде трябва да отидем и нямаме никакво време за 
губене. 

Избирай: 

Ще се отбиеш при някакъв свой познат техник, който разбира от 
електроника - на Ф 52. 

При Джак Топа, твой авер, които се занимава с търговия с оръжие - на 
Ф 58. 

В бара на Триокия, който винаги знае повече за събитията в Сиера 
Деймос от когото и да било - на Ф 63. 


Ф 25 


- Можете да си го вземете - казваш и махваш с ръка към Джони. - Бибип 
бип, предпочитам да си опазя бибипа. 

Поглеждаш към Джони с извинителна физиономия и видът на очите му не 
ти харесва. В същия миг пред твоите сякаш пада черна завеса. 

Когато се свестяваш, лежиш почти гол на улицата а наоколо няма никой. 
Главата те цепи като след три кофи ром и до ума ти бавно достига 
прозрението че Джони е причината за внезапния ти припадък. Парите ти ги 


няма, обувките, панталоните и якето също - все пак, лежал си в 
безсъзнание поне час насред Сиера Деймос. 
Изправяш се с пъшкане и отиваш на Ф 43. 


Ф 26 


Пред очите ти се появява гъста джунгла, с влажната почва преплетените 
лиани и всичко останало. Между дърветата прелитат ярко оцветени птици, 
а след миг въздухът потреперва от близкия рев на някакъв хищник. 

- Реших че така ще ти е по-лесно - казва Джони. 

Оглеждаш го и виждаш, че е облечен с препаска от тигрова кожа и стиска 
някакво копие. И ти не си по-добре. 

- Сложих ти нещо като компютърни очила, през които виждаш 
виртуалната реалност, както си искаш - обяснява той. 

Виждаш червените цифри в ъгъла и всичко започва да ти изглежда малко 
по-познато. 

- А ти? Виждаш ли това, което виждам и аз? - питаш объркано. 

- Не, разбира се. За мен всичко е така, както беше допреди малко и за тед. 
Хайде! 

Отправяте се през джунглата към полуразрушените останки от някакъв 
древен храм. които се виждат наблизо, и спирате пред заключена златна 
порта. 

- Сега я закъсахме - казва Джони разтревожено. - Не знам как да отворя 
тази директория. 

- Не виждаш ли надписите? - учудваш се. 

- Никакви надписи не виждам - отвръща заядливо той. 

Значи изборът остава за теб. Пред портата има три златни стъпала и на 
всяко от тях има издълбан надпис: 

„Пътят към рая" - на Ф 33. 

„Пътят към ада" - на Ф 40. 

„Пътят към истината" - на Ф 47. 


Ф 27 


- Тази загадка е изключително важна - казва жрецът тържествено. - Защото 
е последната, която имам право да задам. Ти ще отговориш! 

Той те посочва с жезъла си. Кимваш усърдно. 

- В джунглата можеш да избираш три вида дрога: марихуана, ЛСД и 
канабис. От коя ще се надрусаш най-ячко? 

Вече не се изненадваш от странното естество на загадката. Идва ти наум, 
че всъщност то се дължи на собствения ти мозък, който вижда виртуалната 
реалност така, както иска. И все пак, никога не си проявявал особена 
симпатия към наркотиците, бибип... 


Жрецът удря жезъла си в земята. Какъв е отговорът? 
Марихуана - на Ф 34. 

Канабис - на Ф 41. 

ЛСД - на Ф 48. 


Ф 28 


Напускате къщата на Доктора и предпазливо излизате на улицата. През 
следващия половин час се оглеждате като ветропоказатели, но нищо не се 
случва. Животът в Сиера Деймос си тече необезпокояван и започваш да 
изпитваш странното чувство, че всъщност нищо не се е случило и всичко 
това е било една голяма игра. Споделяш наблюденията си с Джони. 

- Че то така си и беше - свива рамене той. Всичко е игра. Случайно да ти се 
пие бира? 

Кимваш въодушевено и двамата се хаквате в първия бар, който виждате. 
Мини на ЕПИЛОГ ЗА ОТЛИЧНИЦИ. 


Ф 29 


- Ами давай да спасяваме света, че имам и друга работа - казваш на Джони 
и се ухилваш, - Какво трябва да направя? 

- За начало, да ни закараш в Сиера Деймос. Точно там? При централата на 
бре ВМм? 

- Точно там. Само че на друго място. Слизаме право в бибипа на лъва, но 
единствено в Сиера Деймос мога да изтрия данните в мозъка си. Освен ако, 
разбира се, не си размажа главата доброволно в някоя хидравлична преса. 
Свиваш рамене и даваш газ, но едва десет минути по-късно се налага да 
дръпнеш спирачките, защото на пътя ти изскача друг танк и от люка му се 
подава някаква червенокоса жена на около четиридесет, която жвака 
дъвка. Отваряш люка: 

- Кво става сега? Малко бързаме, да знаеш. 

- Човекът на Брей ВМ е с теб, нали? - казва тя и изплюва дъвката си 
встрани. 

Няма как да е видяла Джони. 

Ще отречеш - на Ф 50. 

Ще кажеш нещо като „И кво от това?" - на Ф 56. 

Ще си влезеш в танка и ще я атакуваш, без изобщо да си правиш труд 
да И отговаряш - на Ф 2. 


Ф 30 


Скачаш в танка си, настъпваш всички оръжия и изсипваш един як залп 
върху противниковата машина. Танкът на жената се превръща в димяща 
купчина метал, която е по-лесно да сгазиш, отколкото да заобиколиш. 

- Винаги ли правиш така? - осведомява се Джони. 

- Не. Но с тази нещо не беше наред - отвръщаш, докато внимателно 
оглеждаш пейзажа за други машини. 

Джони свива рамене, а ти минаваш на Ф 44. 


Ф 31 


- Давай го - казва жената. - Ще го взема в моя танк и ще делим парите, 
когато пристигнем. 

- Джони, излез - подвикваш, без да откъсваш очи от нея. 

Джони се показва навън и в същия миг жената пребелва очи и се тръшва по 
лице върху бронята на танка си. 

- Тили го направи? - питаш невярващо. 

- Нали ти казах, че мозъкът ми се е попроменил- казва равнодушно Джони. 
- Между другото, наистина ли щеше да ме предадеш? 

- Разбира се, че блъфирах - казваш бързо. - Не искам да рискувам да ме 
тресне и мен някой сърдечен удар без време. 

- Просто припадък - усмихва се Джони, докато отново потегляте, 
заобикаляйки танка на жената. - Ще й мине. 

Продължаваш на Ф 44. 


Ф 32 


Достойно решение, което ще ти позволи да умреш с чиста съвест и то 
съвсем скоро. Тълпата, предвождана от кубето, наизважда разни ютии и 
изведнъж се оказвате на прицела на десетина дула, които не се поколебават 
да стрелят едва миг по-късно. 
Може и да си моралният победител, но мен ако питаш, се издъни. Опитай 
ОТНОВО. 

КРАЙ 


Ф3З 


- Оттук - казваш и стъпваш на първото стъпало. Оттук друг път. В мига, в 
който го настъпваш, джунглата се разтърсва от глух трясък и развалините 
на храма се изсипват отгоре ви без остатък, като ви погребват. Може и да 
си мислиш че всичко това е само наужким. но провалът ти във виртуалната 
реалност е подкрепен от един здрав токов удар в истинската, който слага 
край на приключението ти. Модерните технологии, съчетани с дребната 
като света глупост, са опасна комбинация. 


КРАЙ 


Ф 34 


- Глупости - казва късо жрецът и вдига жезъла си. Последвалият взрив от 
болка в главата ти ще ти струва 13 точки. Ако още си жив, мини на Ф 55. 


Ф 35 


- Към мазето! - изкрещяваш. - Там ще сме в безопасност! 

Те хукват към стълбите и ти ги последваш като гърмиш във всички посоки 
с патлака си. Успяваш да скочиш, в мазето, преди някой от обградилите 
къщата хора да те улучи, и се приземяваш върху Доктора. 

- Това не ми харесва - казва мрачно Джони. - Чувствам се като в капан. 

- Няма страшно - уверяваш го. - Гук поне няма как да ни улучаг. 

Настъпва тишина и след минута във въздуха горе изсвирва нещо и тупва на 
пода. Чува се съскане и през процепите на тавана бързо започва да се 
просмуква някаква бяла мъгла 

- Какво е това? - извикваш паникьосано. 

- Мен ако питаш, е нервнопаралитичен газ - отвръща ядно Джони. - Дотук 
бяхме. 


МЕН ако питаш, е напълно прав. Мазето няма друг изход, освен нагоре 
към къщата, където излизате направо на прицела на противниците си, 
които вече са влезли вътре с противогази на муцуните. Издъни се наистина 
в самия край, но това всъщност няма никакво значение, като се замислиш - 
издънката си е издънка. 

КРАЙ 


Ф36 


- Смятам да си карам така, както са ми казали хората - уведомяваш го. - 
Откъде накъде ще ти вярвам? 

- Напълно си прав - кимва Джони и те поглежда някак особено, при което 
пред очите ти сякаш се спуска някаква черна завеса. 

Когато се свестяваш, главата те боли като след три каси развалена бира, а 
Джони го няма никакъв. През отворения люк на танка ти блестят звездите. 
Успяваш да се набереш дотам с пъшкане, за да глътнеш малко чист въздух, 
и продължаваш да не виждаш Джони. Явно си е тръгнал да спасява света. 
Е, бибибип му. 

Минаваш на Ф 43. 


Ф 37 


Скачаш обратно в танка си и поглеждаш през визьорите. Оръдието на 
противниковия танк е насочено вдясно от теб (твоето дясно), но е въпрос 
на секунди жената да се прицели. Накъде ще тръгнеш да се движиш? 
Наляво - на Ф 3. 

Надясно - на Ф 10. 


Ф 38 


- Ще го взема в моя танк, а когато пристигнем, ще делим - казва 
нетърпеливо жената. 

- Става - съгласяваш се и в същия миг пред очите ти пада нещо доста 
подобно на черна завеса, но от вътрешната страна на клепачите. 

Когато се свестяваш, главата те боли като след три литра лошо уиски, а 
Джони го няма никакъв. През отворения люк на танка ти се виждат 
звездите. Успяваш с бибипкане да се добереш до него и когато поглеждаш 
навън, установяваш, че и танкът на жената го няма. Джони вероятно се е 
измъкнал и е отишъл да си спасява света. Бибибип му. 

Минаваш на Ф 43. 


Ф 39 


- Сега е мой ред да водя - отсича Джони. 

Последваш го по някакви тесни улички, които аха да свършат в бетонна 
стена на всеки пет крачки, но продължават през разни задни дворове и 
бунища. След няколко минути се озовавате пред (или поточно зад) стара 
къща на два етажа, поправяна толкова често, че вече не си личи дали нееи 
отпреди войната. Вмъквате се през задния вход и Джони уверено те 
повежда напред, докато се озовавате в някакво просторно помещение, 
пълно с машинарии. Оглеждаш се и пред очите ти пробягва всичко, което 
бедната ти техническа фантазия може да си представи - от колби с 
бълбукаща зеленикава течност, която леко фосфоресцира, до подобни на 
метални гардероби изчислителни централи. Иззад купчината бъзикни 
излиза някакво дребно човече с очи като на плъх и с радостни викове ви 
доближава: 

- Джони! Брависимо, мой човек! Ти успя! Носиш ли данните? 

- Всичките - отвръща Джони с лека усмивка. - Този човек ми помогна да 
дойда невредим. Запознай се с Доктора. 

Стисваш ръката на човечето и то отново се обръща към Джони: 

- Предлагам да започваме веднага, защото ми се струва, че всички тебе 
търсят, а... 

- Добра идея - прекъсва го Джони. - Аз съм готов. 

Доктора ви повежда между анджакламите, като си мърмори нещо, сетне 
спира пред висящия от тавана шлем за виртуална реалност и го посочва на 
Джони: 

- Влизай в каската. Ето ти и ръкавица. 

- Мога ли да помогна с нещо? - обаждаш се. 

- Ще трябва да проникна в базата данни и да я изтрия - обяснява ти Джони. 
- Защитните програми са свързани с електрическата мрежа и ако сгафя 
нещо, ще пукна. Ако искаш, слагай една каска и влизай с мен вътре. 
Решението е твое. Ще му помогнеш ли - на Ф 64, или преценяваш, че и 
без теб ще се оправи (все пак, почти нищо не разбираш от тези неща) - 
на Ф 46. 


Ф 40 


- Оттук - казваш и стъпваш на второто стъпало. 

Земята се разтърсва под краката ти и портата се разтваря рязко, 
пропускайки навън стадо побеснели носорози. Не успявате да отскочите 
навреме от пътя им и носорозите ви прегазват делово, докато препускат 
натам, накъдето са се забързали. Забелязваш, че червените цифри показват 
с 12 по-малко. 


- Остави ме аз да водя, а? - изпъшква Джони, докато се изправя на крака. - 
Пусна около двадесет защити отгоре ми. Бибип, чувствах се така, сякаш ме 
газят носорози! 

- Не подозираш колко си прав - изръмжаваш. - Нали все пак отворих 
вратата! 

Влизате в древния храм на Ф 54. 


Ф 41 


- Глупости - казва жрецът сурово и вдига жезъла си. 

Когато ужасната болка, предизвикана от това просто действие, се разсейва, 
червените цифри показват загуба от 9 точки. Ако още си жив, премина- 
ваш на Ф 55. 


Ф 42 


Джони и Доктора хукват към стълбите за горния етаж сред дъжд от 
куршуми, който като по чудо не ги засяга. Поемаш си въздух и тръгваш 
след тях, стреляйки във всички посоки. Един особено напорист тип с 
обръснат череп и много сини очи, който тъкмо нахлува през прозореца, 
пада покосен от куршумите ти, но го следват други и по пътя ти нагоре те 
следват автоматни откоси. 

- Бибипани бибипци! - казваш задъхано, щом се намираш на сигурно 
място. - Този път ми се размина на косъм! 

Едва сега забелязваш, че Джони и Доктора сочат през прозореца и ти 
крещят нещо. С един скок се озоваваш там и виждаш, че на улицата се е 
изправила някаква жена и внимателно се прицелва в прозореца с базука. 

- Ти си! - блъсваш Джони по рамото и добавяш, докато се обръщаш.- Нали 
каза, че можеш... 

Думите ти са заглушени от собствените ти изстрели, с които посрещаш 
първите изкачили се по стълбите хора. След миг се разнася страшен трясък 
и още няколко души последват първите смелчаци нагоре, но втората група 
явно предпочита летенето във въздуха пред досадното изкачване на 
стълби. След още миг целият втори етаж се срива рязко надолу и става 
първи. После настъпва тишина. 

Когато се свестяваш, всичко все още е обгърнато от гъсти облаци прах. 
Побутваш Джони, който пъшка по гръб до теб, хванал канчето си с ръце: 

- Кво стана? Нали каза, че имаш някакви особени способности на мозъка? 
Що не й попречи да стреля? 

- Идиот - процежда Джони. - Не изтрихме ли заедно с теб от мозъка ми 
всичко излишно? Имаш късмет, че бибипката не улучи етажа, който 
трябваше! 


Доктора, който слуша разговора ви от вътрешността на един обърнат 
настрани шкаф, започва да се хили истерично. Бибип, какво друго остава и 
на вас? 

- И кво, всичко свърши, така ли? - успяваш да кажеш най-накрая. 

- Не бъди толкова сигурен - обажда се Доктора, възвърнал обичайното си 
изражение на сериозен плъх. - Може би има и още да става. А сега ми се 
махайте от къщата, разрушители такива! 

Мини на Ф 28. 


Ф 43 


Оказва се, че колкото и голям балък да си, участието ти в тази история е 
било доста важно. Без твоята помощ Джони не успява да се справи с 
хората на 5БеП-ВМ и попада в лапите им с фатални последици, а ти 
минаваш на ЕПИЛОГ ЗА ЗАГУБЕНЯЦИ. 


Ф 44 


Пътуването ви до Сиера Деймос продължава и завършва без повече 
премеждия, но стомахът ти здравата се е свил въпреки всичко. Пустинният 
полис, член на Съюза на свободните поселища, се слави като последния 
свестен град на земята, но относително подредените и чисти улици ти се 
струват изпълнени със стаени заплахи. Оставяш танка в един гараж, 
собственика на когото познаваш, и Джони повежда кратък разговор с 
механика. Както и подозираш, цял Деймос само за състезанието на 5ПеП- 
ТВМ говори и всички с нетърпение очакват развръзката му. Между 
другото, имаш ли някакви излишни пари? 

Ако отговорът е „да", мини на Ф 17. 

Ако не мислиш така, продължаваш на Ф 24. 


Ф 45 


Може и да е късничко да питам чак сега, но къде се стреля по един танк в 
най-общия случай? (Пък и в този, в който си затънал до уши в момента.) 
Веригите - мини на Ф 4. 

Купола с оръдието - отиваш на Ф 1. 

Резервоара - на Ф 18. 


Ф 46 


Джони нахлупва каската без повече приказки и след няколко секунди 
започва да размахва ръкавицата във въздуха с резки и, както се надяваш, 


компетентни движения. Това продължава около три минути, после той 
започва да мучи изпод каската и да се мята насам-натам, като замахва 
напосоки. 

- Бързо!- извикваш. - Не може ли да му махнеш шлема? 

Доктора поклаща разтревожено глава: 

- Вече не. Ще се побърка. Ще трябва да се справи докрай или... 

Джони изревава и увисва безжизнено на кабела на каската, а ръцета му се 
отпускат покрай него, докосвайки пода. Краката му потръпват още 
няколко секунди, после той остава напълно неподвижен. 

- Данните са напълно изтрити - обажда се глухо Доктора. - Той успя. 
Махаш каската и полагаш мъжа на пода. Очите му са изцъклени 
безжизнено. 

- Мъртъв е - казва Доктора. - Би ли напуснал къщата ми? 

Кимваш тежко и тръгваш да излизаш. Отбихте ли се при твой познат 
електронен техник, преди да дойдете в къщата на Доктора? 

Да - мини на Ф 59. Не - прехвърли се на Ф 53. 


Ф 47 


- Оттук - казваш и стъпваш направо на третото стъпало. 

Портата на древния храм безшумно се отваря и ви пропуска в двора. 
- Откъде разбра?- пита Джони с възхищение. 

- Нали точно истината търсим - отговаряш, но той нищо не разбира. 
Това всъщност няма значение, защото ви очаква ново препятствие. 
Мини на Ф 54. 


Ф 48 


Жрецът изругава на някакъв без съмнение древен и загадъчен език и се 
стапя във въздуха заедно с хората си, оставяйки ви сами в храма. На 
отсрещната стена се е появила нова врата и Джони живо се отправя натам. 
Последваш го на Ф 55. 


Ф 49 


След две минути яростна престрелка се убеждаваш че така няма да стане. 
Истински късмет е, че все още никой не е пострадал сериозно, защото 
едрокалибрените куршуми си фучат на воля из помещението, пробивайки 
жалките ви укрития като хартия. Изправяш се и стреляш няколко пъти в 
някакъв особено самоотвержен тип, който тръгва да влиза откъм парадния 
вход, сетне отново се снишаваш, за да не напълнят и тед с олово. 

Накъде ще се измъквате? 

Към втория етаж - на Ф 42. Или към мазето - на Ф 35. 


Ф 50 


- Нека ти покажа нещо - казва жената и измъква малко устройство. - Виж 
какво стана с картата ми на участник в състезанието. Появи се една 
червена точка, дето мърда и в момента е в твоя танк, а и мащабът се уедри 
до точност стотина метра. Направо да не повярваш! И знаеш ли какво 
означава това? 

- Всички участници знаят съвсем точно къде е човекът на БПеП-ВМ - 
отговаряш. - Е, и? Нали пръв го хванах? 

- Условията на играта са променени - казва жената, присвивайки очи, - 
Вече може да им го закараш и мъртъв. А, да те светна, изглежда на никого 
не му пука особено дали няма да убие заедно с техния човек и бибипеца, 
дето го е гепил преди това... Животът ти се утежни, а, головодник? 

Ако сборът от точките ти за мощ и устойчивост е 16 или повече, мини 
на Ф 9. В противен случаи се прехвърли на Ф 16. 


Ф 51 


Жената отново се показва от люка на танка си с озадачена физиономия. 
Повтаряш думите си с по-нормален глас и хвърляш едно око на Джони, за 
да установиш, че те гледа с не особено сигурна физиономия. Ще му 
направиш ли успокояващ знак, преди да продължиш да говориш с жената? 
Да - на ФЗ1. 

Не - на Ф 38. 


Ф 52 


Познатият ти електронен техник те поздравява равнодушно. За него всичко 
с памет под триста мегабайта е твърде глупаво, за да говори с него. 

- Искам да погледнеш това момче и да ми кажеш какво виждаш - 
обясняваш му, посочвайки Джони. - Ще ти хареса. 

Техникът безмълвно му посочва къде да седне и прокарва по тялото на 
Джони някакъв скенер, който проблясва с мека жълта светлина. В гласа му 
са се появили леки нотки на интерес, когато заговаря: 

- В мозъка му има имплантиран чип с огромна КОМ - вместимост, но 
данните са кодирани оттук до сто и едно и обратно. 

- Това иаз си го знам - обажда се заядливо Джони. 

- В дясното му бедро има излъчвател, дето сигурно се хваща и на другия 
край на земята - продължава техникът, без да му обръща внимание. - Това 
момче са го работили професионалисти. 

- По сигналите на излъчвателя могат ли да го проследят? 

- Точно затова са го сложили - отвръща ти търпеливо той. - Искаш ли да го 
махна? 

- Можеш ли? - въодушевява се Джони. 

- Всичко мога - отвръща равнодушно техникът и взема един скалпел. 


Посъветваш го да смачка извадения датчик с някой по-голям чук, за да си 
няма неприятности, и повеждаш накуцващия Джони навън. 
Запиши си, че си бил при техника, и премини на Ф 39. 


Ф 53 


Пред входа на къщата се сблъскваш с група въоръжени мъже и жени. 
предвождани от едър тип с обръсната глава и невъзможно сини очи. 

- Ако търсите Джони, бибипци такива, вече е късно - озъбваш им се. 
Водачът вдига ръка да ги спре и казва с много тих глас: 

- Сър Кейн от 5ПеП-ВМ. Какво е станало? 

- И аз съм участник - обясняваш накратко. - Проследих вашия човек до 
тази къща, но вече беше мъртъв, когато влязох. По всичко личи, че е 
използвал система за виртуална реалност, за да проникне в паметта си и 
това го е убило, но не ме питайте защо го е направил. 

Сър Кейн стисва зъби, обръща се и с перфектно заучено движение 
застрелва един от собствените си хора. Сетне отново се извръща към теб и 
казва с все същия тих глас: 

- Благодаря. Информацията беше изключително полезна. 

Свиваш рамене и продължаваш по улицата. Джони е прекарал този тип, 
макар и посмъртно, така че все пак е добре, че не си го изкара на тед. 
Историята отива към своя край. Мини на ЕПИЛОГ ЗА ТРОИКАДЖИИ. 


Ф 54 


В двора на храма ви очаква племе яки туземци с копия и бумеранги, 
предвождани от възрастен жрец с богато украсен жезъл в ръка. Нещо в 
него те кара да мислиш, че е по-добре да внимаваш дали ще му направиш 
добро впечатление. Златните порти се затръшват зад вас и ви оставят 
насаме с племето и жреца. 

- Яка защитна програма - отбелязва Джони със страхопочитание.- 
Вероятно е последната. Какво виждаш? 

Понечваш да му отговориш, но жрецът вдига жезъла си и заговаря: 

- Очакват ви моите загадки. Ако отговорите, ще получите достъп до 
вратата, към която така се стремите, но ако не сте достойни, воините ми ще 
ви разкъсат. 

- Сериозна работа - обажда се Джони. - Подпрограмите до една имат 
достъп до управлението на токовите удари. Има и някакви кодове, които 
ще ни подава един по един... 

- Ще ви задавам загадки един по един - казва властно жрецът и се обръща 
към Джони. 

Краткият му въпрос ти прозвучава абсолютно неразбираемо, но Джони 
отговаря по същия начин почти без колебание и се усмихва облекчено: 


- Не е чак толкова сериозно. Разгадах първия код. Ги си. 
Мини на Ф 60. 


Ф 55 


Джони отваря вратата и когато излизате през нея, оставяйки храма зад 
гърба си, той изчезва, сякаш никога не е бил там. Озовавате се в неголяма 
градина с изумрудено зелена трева, оградена от тухлена ограда. Насред 
празното пространство е седнала една черна котка с очи с цвета на тревата 
и ви наблюдава по онзи особен начин, по който котките си гледат 
ПОСТОЯННО. 

- Това е - казва напрегнато Джони. - Не знам ти как го виждаш, но за мен е 
малък черен куб Трябва да го уловя аз, защото ти не можеш да го 
удържиш, но пък сам няма да мога да го хвана. Ще трябва да го подгониш 
към мен, схващаш ли? 

- Ами хайде - отвръщаш. 

Разгледай внимателно илюстрацията към този епизод и си избери един от 
възможните маршрути: по правата линия преминаваш на Ф 61, по 
прекъснатата - на Ф 66, а по зигзагообразната - на Ф 7. 

Ф 56 


- Не знам дали си чул, но правилата на играта са променени - казва жената, 
без да откъсва поглед от теб, - Вече можеш да им го предадеш и мъртъв. 
От което следва, че няма значение кой ще го убие и дали покрай него и 
някой друг бибипец няма да опъне жартиерите. 

Ако я изрежеш с нещо наистина грубо, минаваш на Ф 23. 

Ако предпочетеш истинската атака пред словесната, те очаква Ф 2. 


Ф 57 


- Че той не ми и трябва жив - отвръща тя късо. - Очевидно не си чул, че 
играта загрубя. Няма значение дали бибипецът е жив или мъртъв, както 
впрочем и бибипецът, който е с него. 

Опа. Отиваш на Ф 37. 


Ф 58 


В магазина на Джак Топа както обикновено няма никой освен самия Джак: 
един двуметров, сто и петдесет килограмов тип с кожено яке, два 
квадратни метра татуировки и добродушна усмивка, скрита под страховита 
брада. 

- Кво става, Джак? - поздравяваш забързано. - Сетих се, че имаш да ми 
връщаш едни мангизи. 

- Точно сега ли? - Джак оставя пушката, която сглобява, и замислено се 
почесва по брадата. - Виж... 

- Може и да не ми ги връщаш в банкноти - прекъсваш го, докато оглеждаш 
рафтовете му. 

- Продай ми нещо малко, но мощно. Може и да няма много точен мерлик, 
щото аз и без това съм голям левак в стрелбата, но да е мощно като топ. 
Имам силното предчувствие, че съвсем скоро ще я закъсам. 

Джак изважда някакъв сериозен на вид патлак от един шкаф и ти го 
подава: 

- Това ти трябва. Пък и струва точно толкова, колкото имам да ти връщам. 
- Може ли да отнесе главата на някого? - питаш, докато оглеждаш ютията. 

- От кръста - отвръща лаконично Джак и се връща към заниманието си. - 
Пожелавам ти успех. 

Благодариш забързано и изскачаш навън. Мини на Ф 39. 


Ф 59 


Излизаш на улицата и се оглеждаш. Хората си вървят по нея и изобщо си 
нямат понятие, че един човек ей сега умря заради тях. Въздъхваш и се 
отправяш към някоя добра кръчма. 

Нещата отиват към своя край. Мини на ЕПИЛОГ ЗА ТРОИКАДЖИИ. 


Ф 60 


Жрецът се обръща към теб и те измерва с дълбоките си черни очи, 
същински кладенци на мрачното познание, а после проговаря: 

- Въпросът ми е следният: от кое ще се опопиш най-здраво, вино с лимон, 
джин с тоник или водка с бира? 

Едва не падаш от изненада. Съдържанието на въпроса ама хич не се връзва 
с обстановката, бибип... 

- Айде бе - побутва те Джони. - От моята страна изглежда доста лесно. 
Тръсваш глава и се опитваш да се съсредоточиш под недоволния поглед на 
жреца. И така? 

Вино с лимон - на Ф 65. 

Джин с тоник - на Ф 6. 

Водка с бира - на Ф 13. 


Ф 61 


След кратко преследване котката се оказва между двама ви и Джони се 
хвърля върху нея, като успява да я сграбчи здраво, въпреки че 
животинчето се мята и дращи като побесняло. 

- Как го виждаш? - казва той задъхано. 

- Като черна котка - отвръщаш с лека изненада. 

- Тогава по-добре не гледай - посъветва те Джони, докато едната му ръка 
се превръща в метален шип. 

Послушно обръщаш глава и чуваш ужасен предсмъртен писък, толкова 
подобен на детски, че ти се изправят косите. После всичко свършва, а ти 
минаваш на Ф 14. 


Скачаш в танка си и виждаш през визьорите. че противниковата машина 
вече се движи, предприемайки бойна маневра...Чака те як въргал. 
Мини на Ф 2. 


Ф 63 


Барът на Триокия (наричан така, защото никога не сваля от челото си 
ластична лента с изображение на втренчено око) е пълен до ръба дори ив 
този ранен час на деня. Махваш на няколко познати, които с интерес 
оглеждат каменната физиономия на Джони, добираш се до бара и успяваш 
да привлечеш вниманието на Триокия. 

- Кво ново из Деймос? 

- Участници в някаква бибипана игра на черупките - отвръща барманът, 
докато пълни една чаша. 

- Фрашкано е с тях и са бая заядливи. На кучкарите им дойде до гуша да 
глобяват разни бибипци. 

Преди да успееш да му зададеш нов въпрос. Гриокия вече е в другия край 
на бара, за да приема поръчки. 

- Да побързаме - побутва те Джони. - Направо си губим времето. 

Кимваш и излизаш след него навън. Пред входа ви очакват десетина мъже 
и жени, предвождани от някакъв едър тип с обръсната глава и много сини 
очи. 

- Здравей, Джони - казва той тихо и съсредоточено. - Радвам се да те видя. 

- Здравей, Кейн - отвръща Джони и ти ясно усещаш напрежението в гласа 
му. 

- Сър Кейн, ако обичаш - поправя го мъжът. - Заслужил съм поне това. 

- Познавате ли се? - намесваш се в разговора. 

- Ще бъда много щастлив, ако ни напуснеш точно в този момент и оставиш 
Джони в моята компания - обръща се сър Кейн към теб със смразяващ тон. 
Ако това те устройва, мини на Ф 25. 

Ако предпочиташ да се биеш на страната на Джони, отиваш на Ф 32. 


Ф 64 


- Докторе, имаш ли резервна каска? - усмихваш се. - Не искам да изпусна 
най-интересното. Слагаш си шлема и ръкавицата и се озоваваш до Джони 
върху нещо като тъмносиня двуизмерна равнина, която излъчва своя 
собствена слаба светлина. Джони изглежда някак стилизиран и е облечен в 
странни квадратни дрехи, подобни на доспехи. 

- Къде сме? 

- В моя мозък - отвръща Джони и гласът му също прозвучава странно в 
ушите ти. - Виждаш ли червените цифри в горния ляв ъгъл? Следи какво 
показват, защото когато паднат под нула, доверието на компютъра към теб 
се изчерпва и той решава, че му лазиш по нервите. 

Поглеждаш цифрите. (Показват броя на точките ти за енергия, умножен по 
пет.) 

- И в какво се изразява това? - питаш предпазливо. 


- Токов удар, от който умираш - обяснява делово Джони. - А в по-лошия 
случай, умираме и двамата. Да започваме ли? 

- Давай - казваш. - По-готов от това няма да стана. 

Минаваш на Ф 5. 


Ф 65 


Жрецът се усмихва жестоко и вдига жезъла си. В главата ти избухва 
страшна болка и докато се гърчиш, паднал на колене и обхванал канчето 
си с ръце, успяваш да забележиш с крайчеца на окото, че и на Джони 
грешният ти отговор не му се отразява никак добре. 

Когато болката престава, червените цифри показват с 10 по-малко. 

- Сгреши - пояснява триумфиращо жрецът. 

Да бе. Мини на Ф 20. 


Ф66 


Котката направо ти идва в ръцете, но както ти каза и Джони, не можеш да 
я уловиш: тя просто преминава през тях и продължава да търчи като 
смахната. Спираш задъхано, за да не се сблъскаш с него, и поглеждаш с 
неприязън червените цифри, които показват с 6 по-малко. 

- Да опитаме отново - предлага Джони. 

Какво друго ви остава? Върни се на 55 за нов избор. 

ЕПИЛОГ ЗАЗАГУБЕНЯЦИ 


Двадесет години по късно... 

Дружелюбно поздравяваш портиера на Музея на най-новата история и 
влизаш в просторната сграда с под от бял мрамор, върху който елегантните 
ти обувки тихо почукват. В залите на музея, както обикновено, няма никой 
- малко са гражданите на Ню Сиера, които обичат да се задълбочават в 
подробности от ужасното, нехигиенично, грубо минало. Изминаваш добре 
познатия ти път до Залата на оръжията, като се наслаждаваш на тишината, 
подминаваш наредените в редица очукани машини и спираш пред твоя 
любим експонат: един огромен танк. 

Той винаги ти навява странни и тревожни мисли. Когато го гледаш по- 
дълго ти се струва, че и ти си карал подобна машина навремето, преди 
Промяната, Която Ни Направи По-Добри. Струва ти се още, че си бил един 
от онези хора. които си виждал в образователните филми - с отвратителен 
груб език, мръсни дрехи и огромни кални обувки до над глезена... май се 
казваха „кубинки". Въздъхваш. Всички сме грешили в онези дни, преди 
хората от ПпеП-ВМ, нека се свети корпоративното и име, да ни покажат 
пътя. Струва ти се дори, че си се увличал по онзи най-голям грях: 
свободата. Та за какво ни е свобода? Тя влече след себе си хаос, насилие и 
нисък жизнен стандарт, които благодарение на Бе ВМ (нека се свети 
корпоративното И име), вече завинаги са останали в миналото, заедно с 
бибип... Ето пак. Ужасни стари навици. Сега ще се наложи да минеш през 
Центъра за наблюдение и контрол на мисълта, за да си платиш глобата, 
преди да отидеш на работа. 

Всичко е от този глупав танк. Трябва да спреш да идваш тук. Обръщаш 
гръб на отживялата машина за убийства и излизаш навън, на слънчевата 
улица. 

ЕПИЛОГ ЗА ТРОЙКАДЖИИ 


Обръщаш поредната чаша ром, махваш на бармана за още и отново се 
заглеждаш тъпо в петното на бара пред себе си. Странна работа. Уж беше 
най-печеният и хладнокръвен бибипец под слънцето на пустинята, на 
когото за никой и нищо не му пука, а вече трети ден се наливаш от сутрин 
до вечер заради един човек, който на всичкото отгоре е мъртъв. 
Внимателно се обръщаш на стола и когато помещението спира да се върти 
пред очите ти, оглеждаш посетителите: обичайната сбирщина бибипци, 
които се навъртат по подобни места и нито една позната физиономия. 

- Ей, бибипци бибипани! - подвикваш им с дрезгав глас. - Заради вас умря! 
За да можете да си пиете бирата и да си играете карти и да сте 
СВОБОДНИ! 

Посетителите те изглеждат с неприязън. За последния половин час доста те 
намразиха. Плащаш с последните си пари и се помъкваш навън към танка 
си. Утре ще станеш и ще продължиш с живота си, решаваш внезапно. Ще 
си намериш някаква работа, защото стомахът иска храна, резервоарът - 
нафта, а душата - приключения. И само от време на време ще се сещаш за 
Джони и ще му благодариш с по една бира, изляна в пясъка на пустинята 
за това, което направи за теб - каквото и да беше то. 


КРАЙ 


ЕПИЛОГ ЗА ОТЛИЧНИЦИ 


- Виж ги - обръщаш Джони с лице към помещението, при което той едва не 
пада от стола си. - Хубаво ги виж бибипаните бибипци, как си правят кефа. 
Ей, знаете ли, че току-що ви спасихме от нещо ужасно? 

- Даа - отвръща ти нестроен отегчен хор. 

Оглеждаш посетителите на бара, които отвръщат на погледа ти с известна 
неприязън, и се обръщаш към Джони: 

- Откъде пък знаят? 

- Мисля - казва той с известни затруднения на „я"-то, - че им го казваш за 
четвърти път през последния половин час. 

- Джони - прегръщаш го през рамото. - Ти си моята жива памет. 

- И това го каза. 

- Знаеш ли - просветва ти изведнъж. - Току-що ми дойде едно прозрение 
свише! 

Джони те поглежда с разфокусирано любопитство 

- Ние сме борци за свобода - произнасяш бавно и тържествено. 

Той те потупва по рамото: 

- Ние сме едни бибипани пияндета, това сме ние. 

- Не бе, аз говоря сериозно - прекъсваш го с алкохолна строгост, после те 
напушва смях и целият ефект отива на бибибипа си. 

- Ние сме едни железни, върли, страхотни борци за свобода, и светът 
трябва да ни вика всеки път, когато закъса и трябва някой да го спаси. Ще 
се борим с бибипаните корпорации, бибипаната организирана престъпност 
и бибипаните военни режими, ще караме танк, ще ругаем и ще пием бира. 
Ето това ще правим. Навитак ли си? Ще бъдем най-страшните трепачи, а? 
Джони се заглежда в чашата си, после я обръща на един дъх и пада от 
стола. Сритваш го дружески и отново се съсредоточаваш върху 
собствената си чаша: 

- Знаех си, че си трепач. Направо се претрепа. 

А това, скъпи приятели, в този момент и при твоя токсичен статус, си е 
направо най-смешното нещо под слънието. 


КРАЙ 

